Janmabhumi| ചിറ്റാറില് യുവാവ് മരിച്ച സംഭവം: പ്രതിഷേധം കടുത്തതോടെ ആരോപണ വിധേയരായ എട്ട് വനം വകുപ്പ് ഉദ്യോഗസ്ഥരെ സ്ഥലം മാറ്റി\nചിറ്റാറില് യുവാവ് മരിച്ച സംഭവം: പ്രതിഷേധം കടുത്തതോടെ ആരോപണ വിധേയരായ എട്ട് വനം വകുപ്പ് ഉദ്യോഗസ്ഥരെ സ്ഥലം മാറ്റി\nAugust 01, 2020, 05:51 p.m.\nസംഭവത്തില് മരിച്ച മത്തായിയുടെ കുടുംബത്തിന്റേയും നാട്ടുകാരുടേയും ഭാഗത്തുനിന്ന് വലിയ പ്രതിഷേധം ഉയര്‍ന്നിരുന്നു. കേസില് പ്രാഥമിക അന്വേഷണ റിപ്പോര്‍ട്ടിന്റെ അടിസ്ഥാനത്തിലാണ് ഉദ്യോഗസ്ഥര്‍ക്കെതിരേയുള്ള സിസിഎഫിന്റെ നടപടി.\nകോട്ടയം : പ്രതിഷേധം ശക്തമായതോടെ ചിറ്റാറില് യുവാവ് മരിച്ച സംഭവത്തില് ആരോപണ വിധേയരായ ഉദ്യോഗസ്ഥരെ സ്ഥലം മാറ്റി. മരിച്ച മത്തായിയെ അറസ്റ്റ് ചെയ്ത എട്ട് വനം വകുപ്പ് ഉദ്യോഗസ്ഥരെയാണ് സ്ഥലം മാറ്റിയിരിക്കുന്നത്.\nകേസില് പ്രാഥമിക അന്വേഷണ റിപ്പോര്‍ട്ടിന്റെ അടിസ്ഥാനത്തിലാണ് ഉദ്യോഗസ്ഥര്‍ക്കെതിരേയുള്ള സിസിഎഫിന്റെ നടപടി. റേഞ്ച് ഓഫീസര്, ഡെപ്യൂട്ടി റേഞ്ച് ഓഫീസര് രാജേഷ് കുമാര്, സെക്ഷന് ഫോറസ്റ്റ് ഓഫീസര് എ.കെ പ്രദീപ് കുമാര്, ബീറ്റ് ഓഫീസര്‍മാരായ എന്. സന്തോഷ്, ടി. അനില് കുമാര്, ലക്ഷ്മി തുടങ്ങിയ എട്ട് ഉദ്യോഗസ്ഥരെയാണ് സ്ഥലംമാറ്റിയത്. ജില്ലകളിലെ വിവിധ ഓഫീസുകളിലേക്കാണ് നിലവില് മാറ്റിയിരിക്കുന്നത്.\nസംഭവത്തില് മരിച്ച മത്തായിയുടെ കുടുംബത്തിന്റേയും നാട്ടുകാരുടേയും ഭാഗത്തുനിന്ന് വലിയ പ്രതിഷേധം ഉയര്‍ന്നിരുന്നു. നീതി ലഭിച്ചില്ലെങ്കില് മൃതദേഹം സംസ്‌ക്കരിക്കില്ലെന്നും ആത്മഹത്യ ചെയ്യുമെന്നും മത്തായിയുടെ ഭാര്യയും ശനിയാഴ്ച പറഞ്ഞിരുന്നു. ഇതിന് പിന്നാലെയാണ് ആരോപണ വിധേയരായ ഉദ്യോഗസ്ഥര്‍ക്കെതിരേ നടപടി എടുത്തത്.\nചൊവ്വാഴ്ച വൈകീട്ട് നാലു മണിക്കാണ് മത്തായിയെ വനപാലകര് ചോദ്യംചെയ്യാനായി കസ്റ്റഡിയിലെടുത്തത്. കുടപ്പനയില് വന്യമൃഗസാന്നിധ്യം അറിയുന്നതിനായി വനംവകുപ്പ് സ്ഥാപിച്ച ക്യാമറ മത്തായി തകര്‍ത്തെന്നും ഫാമിലെ മാലിന്യം വനത്തില് തള്ളുന്നെന്നും ആരോപിച്ചായിരുന്നു നടപടി. അതിനുശേഷം കുടപ്പനയിലെ കുടുംബവീട്ടിലെ കിണറ്റിനുള്ളില് മത്തായിയെ മരിച്ച നിലയില് കണ്ടെത്തുകയായിരുന്നു.\n്കസ്റ്റഡിയില് ഉള്ളയാളുടെ സുരക്ഷ ഉറപ്പുവരുത്തിയില്ലെന്നും അന്വേഷണത്തില് വീഴ്ചയുണ്ടെന്നും മത്തായിയുടെ കുടുംബവും ആരോപിച്ചു. ആരോപണ വിധേയരായ ഉദ്യോഗസ്ഥര്‍ക്കെതിരെ നടപടി എടുക്കാതെ മൃതദേഹം സംസ്‌കരിക്കില്ലെന്ന നിലപാടിലായിരുന്നു അവര്.\nമത്തായിയുടെ മൃതദേഹം പോസ്റ്റുമോര്‍ട്ടത്തിന് ശേഷം റാന്നിയിലെ സ്വകാര്യ ആശുപത്രിയിലെ മോര്‍ച്ചറിയില് സൂക്ഷിച്ചിരിക്കുകയാണ്.\nരണ്ട് ജില്ലകള്‍ക്ക് ഉറക്കമില്ലാത്ത രാത്രി\nഅയോധ്യ ക്ഷേത്രത്തിന് തറക്കല്ലിട്ടതില് പ്രതിഷേധം; സ്വാതന്ത്ര്യദിന ആഘോഷം അലങ്കോലപ്പെടുത്താനും ആഹ്വാനം; പിന്നില് പാക് ചാരസംഘടനയായ ഐഎസ്‌ഐ\nപെട്ടിമുടിയില് മൂന്നാംദിനവും തെരച്ചില് തുടരുന്നു; നാല് പേരുടെകൂടി മൃതദേഹം കണ്ടെത്തി, മരണസംഖ്യ 30 ആയി\nചേമ്പളത്തിന് സമീപം ഓട്ടോറിക്ഷയും പിക്കപ്പും കൂട്ടിയിടിച്ച് രണ്ടുപേര്‍ക്ക് പരുക്ക്\nമുടയരഞ്ഞി പുഴയില് ഒഴുക്കില്‍പെട്ട് യുവാവ് മരിച്ചു\nരാജമല പെട്ടിമുടി ദുരന്തം: മരണമടഞ്ഞവരുടെ എണ്ണം 14 ആയി; മരിച്ച ഒമ്പത്പേരുടെ പേര് വിവരങ്ങള് പുറത്തുവിട്ടു, ബാക്കിയുള്ളവര്‍ക്കായി തെരച്ചിലില്\nറീബില്‍ഡ് കേരളയുടെ പേരില് ലക്ഷ്മി നായരുടെ ഫ്‌ളാറ്റ് സമുച്ചയം മോടിയാക്കാന് ചെലവഴിച്ചത് 89 ലക്ഷം രൂപ; പ്രത്യുപകാരമായി ശിവശങ്കറിന് ഫ്‌ളാറ്റ്; അഴിമതി\nസ്വര്‍ണക്കടത്തിലെ പണം ഒഴുകിയ ചിത്രങ്ങളില് കമലിന്റെ ആമിയും ആഷിഖ് അബുവിന്റെ മായാനദിയും വൈറസും; എന്‍ഐഎ അന്വേഷണം കൂടുതല് ആഴങ്ങളിലേക്ക്\nസ്വപ്നയേയും നിയന്ത്രിക്കുന്ന ആ മാഡം ആര്?; കൊച്ചിയില് നടി ആക്രമിക്കപ്പെട്ട കേസിലും ഇതേ മാഡം; അന്വേഷണം ഊര്‍ജിതം\nഅയോധ്യ രാമക്ഷേത്ര നിര്‍മാണത്തെ കോണ്‍ഗ്രസ് നേതൃത്വം അനുകൂലിക്കുന്നതിനെ എതിര്‍ത്ത് മുസ്ലിം ലീഗ്; അടിയന്തിര യോഗം വിളിച്ചു\nരാഷ്ട്രീയ വിരോധം തീര്‍ക്കാന് അധ്യാപകനെ കരുവാക്കി; ക്രൈംബ്രാഞ്ച് അന്വേഷണത്തിലും കുറ്റം കണ്ടെത്തിയില്ല; പത്മരാജന് ജാമ്യം നല്‍കി കോടതി\nജന്മഭൂമി ലേഖനം രാഷ്ട്രീയ കോളിളക്കത്തിലേക്ക്; താന് ആര്‍എസ്എസ് ശിക്ഷക് ആയിരുന്നെന്ന് സമ്മതിച്ച് എസ്ആര്‍പി\nസ്വര്‍ണക്കള്ളകടത്തുകാരന് മുസ്ലീം ലീഗ് നേതാവ് മുന് മന്ത്രി ചാക്കീരി അഹമ്മദ്കുട്ടിയുടെ കൊച്ചു മകന്, നാട്ടില് സ്വന്തമായി ജോലിയോ ബിസിനസോ ഇല്ല\n'സ്വര്‍ണ്ണക്കടത്തില് കേന്ദ്രം നടത്തുന്നത് ഗൗരവകരമായ അന്വേഷണം; ഒരു വിട്ടു വീഴ്ചയും ഉണ്ടാവില്ല'; അറ്റാഷെ രാജ്യം വിട്ടത് ദൗര്‍ബല്യമല്ലെന്ന് മുഖ്യമന്ത്രി


ജോർജ്ജ് ഫ്ളോയിഡിൻെറ കൊലപാതകത്തിൽ 45കാരനായ ഡെറക് ഷോവിന് 75 വര്‍ഷം വരെ തടവുശിക്ഷ ലഭിച്ചേക്കാം. ആരോപിച്ച മൂന്ന് വകുപ്പുകളിലും കുറ്റക്കാരൻ\n21 April, 2021, 3:09 am by News Desk\nമിനിയാപോളിസ്: ആഫ്രോ-അമേരിക്കൻ വംശജനായ ജോർജ്ജ് ഫ്ളോയിഡിനെ കാൽമുട്ട് കൊണ്ട് കുഴുത്തിലമർത്തി ശ്വാസംമുട്ടിച്ച് കൊലപ്പെടുത്തിയ കേസിൽ പ്രതി കുറ്റക്കാരൻ എന്ന് കോടതി. വെള്ളക്കാരനായ യു.എസ്. പോലീസുദ്യോഗസ്ഥനായ ഡെറക് ഷോവിന് (45) നെയാണ് കൊലയുമായി ബന്ധപ്പെട്ട മൂന്ന് വകുപ്പുകളിൽ കുറ്റക്കാരനായി കണ്ടെത്തിയത്. 75 വര്‍ഷം വരെ തടവുശിക്ഷ ലഭിക്കാവുന്ന കുറ്റങ്ങളാണിവ. ഇയാള്‍ക്കുള്ള ശിക്ഷ എട്ട് ആഴ്ചയ്ക്കകം വിധിക്കും.\nവിധികേൾക്കാൻ കോടതിക്ക് പുറത്ത് വലിയ ജനകൂട്ടം തടിച്ചുകൂടുകയും മുദ്രാവാക്യം ഉയർത്തുകയും ചെയ്തിരുന്നു. കോടതി നടപടികള് വൈറ്റ് ഹൗസിലിരുന്ന് വീക്ഷിച്ച യുഎസ് പ്രസിഡന്റ് ജോ ബൈഡന് ഫ്ലോയിഡ് കുടുംബത്തെ ഫോണില് ബന്ധപ്പെട്ടു.\nയുകെയിൽ ലണ്ടനിലെ ഹോട്ടില് നടന്നത് ശുദ്ധ തോന്ന്യാസം; ആരെയും വകവയ്ക്കാതെ ശാസ്ത്രിയും ഇന്ത്യൻ ക്രിക്കറ്റ് താരങ്ങളും...\n2020 മേയ് 25-നാണ് ഫ്ളോയിഡ് കൊല്ലപ്പെട്ടത്. ‘‘നിങ്ങളുടെ കാൽമുട്ടുകൾ എന്റെ കഴുത്തിലാണ്… എനിക്ക് ശ്വാസം മുട്ടുന്നു’’- മരിക്കുന്നതിന് മുമ്പ് ജീവനുവേണ്ടി പിടഞ്ഞ നേരത്ത് കണ്ണീരോടെയുള്ള ഫ്ളോയിഡിന്റെ യാചന കഴിഞ്ഞ ഒരു വർഷമായി ലോകത്താകമാനം പ്രതിഷേധാഗ്നി തീർത്തതായിരുന്നു. അതുകൊണ്ട് തന്നെ വംശീയനരഹത്യ കൊലക്കേസിൽ വെള്ളക്കാരനായ പോലീസുകാരനെതിരേയുള്ള വിധിയ്ക്ക് ലോകം കാതോർത്തിരുന്നു.\nവ്യാജരേഖകളുപയോഗിച്ചു എന്നാരോപിച്ചായിരുന്നു അന്ന് ഡെറക് ഷോവിന് അഞ്ചുമിനിറ്റോളം കഴുത്തിൽ കാലുകൊണ്ട് ഞെരിച്ചത്. സംഭവം വിവാദമായപ്പോൾ തന്നെ ഡെറക് ഷോവിനെയും മറ്റ് മൂന്ന് പോലീസുകാരേയും സേനയിൽ നിന്ന് പുറത്താക്കിയിരുന്നു. ഫെഡൽ ബ്യൂറോ ഓഫ് ഇൻവെസ്റ്റിഗേഷനായിരുന്നു അന്വേഷണം നടത്തിയത്.


ഇ-മാലിന്യം: May 2007\nPosted by വി. കെ ആദര്‍ശ് at 05:194comments:\nലോകജനസംഖ്യയു ടെ ഇരുപത് ശതമാനം വരുന്ന സമ്പന്നരാണ് മൊത്തം ജി.എന്. പിയുടെ എണ്‍പത്തിയാറ് ശതമാനവും ഉപയോഗിക്കുന്നത്. ഊര്‍ജ്ജ ഉറവിടത്തിന്റെ സിംഹഭാഗവും ഉപയോഗിച്ച് തീര്‍ക്കുന്നതും ഈ ന്യൂനപക്ഷമാണ്. ആകെ ടെലഫോണ് ലഭ്യതയുടെ എഴുപത്തിനാല് ശതമാനവും ഇവര്‍ക്കാണ് പ്രാപ്യമായിട്ടുള്ളത്. (1)മറ്റൊരു തലത്തിലേക്ക് മേല്‍വിവരിച്ച സ്ഥിതിവിവര കണക്കുകളെ മാറ്റിയാല്; ലോകത്തിലെ ഇലക്‌ട്രോണിക് മാലിന്യത്തിന്റെ 80 ശതമാനവും അമേരിക്ക, കാനഡ, ജപ്പാന്, സിംഗപ്പൂര്, യു.കെ തുടങ്ങിയ വന്‍ശക്തികളാണ് ഉണ്ടാക്കുന്നത്. ഇവിടെയൊക്കെ ഇ -മാലിന്യ സംസ്‌ക്കരണത്തിന് ശക്തമായ നിയമങ്ങളും നിലവിലുണ്ട്. 1997 നും 2004 നും ഇടയില് അമേരിക്കയില് മാത്രം 315 ദശലക്ഷം കംപ്യൂട്ടറുകള് ഉപയോഗശൂന്യമായെന്ന് റിപ്പോര്‍ട്ടുകള് സൂചിപ്പിക്കുന്നു. ഇതില് നിന്നും ഭൂമുഖത്തേക്കെത്തുന്ന ലെഡിന്റെ അളവു മാത്രം 600 ദശലക്ഷം കി.ഗ്രാം വരും. വികസിത രാജ്യങ്ങളില് നിലവിലുള്ള നിയമപ്രകാരം ഇലക്‌ട്രോണിക്‌് മാലിന്യങ്ങളെ ശാസ്‌ത്രീയമായ റീ സൈക്ലിംഗിന് വിധേയമാക്കേണ്ടതുണ്ട്. (സങ്കീര്‍ണ്ണമായ പ്രക്രിയയിലൂടെയാണ് ഇലക്‌ട്രോണിക് ഭാഗങ്ങള് നിര്‍മ്മിക്കന്നത്. അതുകൊണ്ട് തന്നെ ഉപയോഗശൂന്യമായ ഭാഗങ്ങളില്‍നിന്നും മൂലകങ്ങള് വേര്‍തിരിച്ചെടുക്കാനും സങ്കീര്‍ണ്ണമായ പ്രക്രിയ വേണ്ടിവരും. ഇതിനെ റീ സൈക്ലിംഗ് എന്നു വിളിക്കുന്നു.) എന്നാല് റീ സൈക്ലിംഗ് എന്ന പേരില് സമ്പന്ന രാജ്യങ്ങളില് അരങ്ങേറുന്നത്, ഏഷ്യന് രാജ്യങ്ങളിലേക്ക് മൊത്തമായി ഇ -മാലിന്യങ്ങളെ കയറ്റുമതി ചെയ്യുന്നതാണ്. കൃത്യമായി പറഞ്ഞാല് ചൈന, ഇന്ത്യ, പാക്കിസ്ഥാന് എന്നീ ഏഷ്യന് രാജ്യങ്ങളിലേക്കാണ് അമേരിക്കയുടെ പ്രതിവര്‍ഷ മാലിന്യത്തിന്റെ 80 ശതമാനവും കയറ്റുമതി ചെയ്യുന്നത്. ഈ രാജ്യങ്ങളിലെ താരതമ്യേന കുറഞ്ഞ വേതന നിരക്കും, അശക്തമായ നിയമസംവിധാനങ്ങളും, വര്‍ദ്ധിച്ച തൊഴിലില്ലായിമയും ഇതിന് സാഹചര്യമൊരുക്കുകയും ചെയ്‌തിട്ടുണ്ട്. അമേരിക്കയില് ഇ -മാലിന്യസംസ്‌ക്കരണത്തിന് പഴുതുകളില്ലാത്ത മാര്‍ഗ്ഗനിര്‍ദ്ദേശങ്ങളുണ്ടെങ്കിലും കയറ്റുമതിക്ക് യാതൊരു വിലക്കുകളുമില്ല. ഇ -മാലിന്യ കയറ്റുമതിയെ പ്രോത്സാഹിപ്പിക്കുകയാണ് അമരിക്കന് ഭരണകൂടം. ഒട്ടേറെ പ്രതിഷേധങ്ങളെ തുടര്‍ന്ന് ചൈന ഇ -മാലിന്യ ഇറക്കുമതി തടഞ്ഞുകൊണ്ട് നിയമനിര്‍മ്മാണം നടത്തിയിട്ടും അത് മാനിക്കാന് അമേരിക്ക കൂട്ടാക്കിയില്ല. നിയമത്തിലെ പഴുതുകള് മുതലെടുത്ത് തൊട്ടടുത്ത രാജ്യങ്ങളിലെ തുറമുഖങ്ങളില് ഇവ എത്തിച്ച് തുടര്‍ന്ന് കണ്ടെയ്‌നറുകള് വഴി ചൈനയിലേക്കെത്തിക്കുന്ന രീതിയില് ഇതിപ്പോഴും തുടരുന്നുണ്ട്.അമേരിക്കയില് റീ സൈക്ലിംഗ് നടത്തുന്ന മാലിന്യങ്ങളില് നല്ലൊരു പങ്കും കൈകാര്യം ചെയ്യുന്നത് തടവുകാരെ കൊണ്ടാണെന്ന വസ്‌തുതയും ഇതിനിടയില് പുറത്തുവന്നു കഴിഞ്ഞു. തടവുകാര്‍ക്ക് അമേരിക്കന് ഫെഡറല് ആരോഗ്യസുരക്ഷാനിയമങ്ങള് ബാധകമല്ല എന്ന `അറിവാണ്' വന്‍സ്ഥാപനങ്ങള് ആയുധമാക്കിയത്. ഫ്‌ളോറിഡയിലും ന്യൂജഴ്‌സിയിലുമാണ് തടവുകാരെ വ്യാപകമായി ഈ രംഗത്ത് ഉപയോഗിക്കുന്നത്. ഇവരാകട്ടെ കറുത്തവര്‍ഗക്കാരുമാണ്.ചൈനയുടെ തെക്കുകിഴക്കന് ഭാഗങ്ങളിലും കറാച്ചി, ഡല്‍ഹി അടക്കമുള്ള പാക്കിസ്ഥാന്-ഇന്ത്യന് നഗരങ്ങളിലും കുടില് വ്യവസായം പോലെ പ്രവര്‍ത്തിക്കുന്ന ആയിരക്കണക്കിന് ചെറുയൂണിറ്റുകള് ഉണ്ടെന്ന് കണക്കുകള് വ്യക്തമാക്കുന്നു. ശരാശരി 75 രൂപ പ്രതിഫലത്തിനാണ് ഇവര് പണിയെടുക്കുന്നത്.ഏറെക്കാലം ഈ അവസ്ഥയില് ജീവിക്കേണ്ടിവരുന്നവര്‍ക്ക് രൂക്ഷമായ ആരോഗ്യപ്രശ്‌നങ്ങളെയാണ് നേരിടേണ്ടിവരിക. ഈ സ്ഥലത്തു നടത്തിയ ഒരു പഠനം വിരല് ചൂണ്ടുന്നത്, ഇലക്‌ട്രോണിക് മാലിന്യ(അ) സംസ്‌ക്കരണത്തിലേര്‍പ്പെട്ടിരിക്കുന്ന തൊഴിലാളിയുടെ രക്തം സാധാരണക്കാരുടേതുമായി താരതമ്യപ്പെടുത്തിയപ്പോള് 70 ഇരട്ടി രാസപദാര്‍ത്ഥങ്ങള് (ലുെലരശമഹഹ്യ യൃീാശിമലേറ ളഹമാല ൃലമേൃറമിെേ) ഉണ്ടെന്ന യാഥാര്‍ത്ഥ്യത്തിലേക്കാണ്. എന്തിന് കംപ്യൂട്ടര് ഉപയോഗിക്കുന്നവരുടെ രക്തത്തില് പോലുംവളരെ ചെറിയ അളവില് ഇതിന്റെ സാന്നിധ്യം ഉണ്ട്. നാഡിവ്യവസ്ഥയുടെ പ്രവര്‍ത്തനത്തെ ഇത് ഗുരുതരമായി ബാധിക്കും. കാന്‍സര് സാദ്ധ്യതയും പഠനം തള്ളിക്കളയുന്നില്ല. ഗര്‍ഭസ്ഥശിശുവിന്റെ ആരോഗ്യനിലവാരത്തെ ഇത് കാര്‍ന്നുതിന്നുകയാണ്. ചേരിപ്രദേശത്തിന് സമാനമായ സാഹചര്യങ്ങള് ഉള്ള ഇവിടുത്തെ ആരോഗ്യ സംവിധാനങ്ങള് തന്നെ പരിതാപകരമാണ്. ഇതും കൂടി കൂട്ടി വായിക്കുമ്പോള് ദയനീയചിത്രം പൂര്‍ണ്ണമാകും.അവിദഗ്‌ധരും നിരക്ഷരരുമായ തൊഴിലാളികളാണ് ഏഷ്യന് രാജ്യങ്ങളില് ഇ -മാലിന്യസംസ്‌കരണത്തിലേര്‍പ്പെട്ടിരിക്കുന്നത്. ഇലക്‌ട്രോണിക് മാലിന്യസംസ്‌ക്കരണം അവര്‍ക്ക്, പല ഭാഗങ്ങളാക്കി പൊളിച്ചുമാറ്റി കത്തിക്കുക എന്ന ലളിത പ്രക്രിയയാണ്. ലോഹഭാഗങ്ങള് വേര്‍തിരിച്ചശേഷം ബാക്കി വരുന്ന ഭാഗങ്ങള് കുഴിച്ചുമൂടും. കത്തിക്കുന്നതിനിടയില് അവരുടെ ശരീരത്തിലേക്കും അന്തരീക്ഷത്തിലേക്കും പുകയായെത്തുന്നത് മാരകമായ രാസപദാര്‍ത്ഥങ്ങളാണെന്ന് പാവങ്ങള് തിരിച്ചറിയുന്നില്ല. അഥവാ തിരിച്ചറിഞ്ഞാല് തന്നെ വൈകുന്നേരം കിട്ടുന്ന 75 രൂപയേക്കാള് വലുതെന്തുണ്ട് അവരുടെ ജീവിതത്തില്. ചില സ്ഥലങ്ങളില് ലോഹഭാഗങ്ങള് വേര്‍തിരിക്കാനായി ആസിഡ് ലായനിയും മറ്റ് രാസപദാര്‍ത്ഥങ്ങളും ഉപയോഗിച്ചു വരുന്നുണ്ട്. ഉപയോഗശേഷം ഇവ കൂടി മണ്ണിലേക്ക് ചരിച്ചു കളയുന്നതോടെ ഈ ഭീഷണി മൊത്തത്തില് ഇ -ഭീഷണിയായി മാറുന്നു. ഏഷ്യന് രാജ്യങ്ങളിലേക്കെത്തുന്ന മാലിന്യങ്ങളുടെ 90 ശതമാനവും ചൈനയിലേക്ക് തന്നെയാണ് എത്തുന്നത്. അമേരിക്കയിലെ ഒരു സര്‍വ്വകലാശാല (Graduate School of Industrial Administration, Carnegie Mellon University) 2002 ല് നടത്തിയ പഠന പ്രകാരം 12.75 ദശലക്ഷം കംപ്യൂട്ടര് യൂണിറ്റുകള് സംസ്‌ക്കരണത്തിന് വിധേയമാക്കപ്പെട്ടു. ഇവയില് 10.2 ദശലക്ഷവും എത്തിയത് ഏഷ്യന് രാജ്യങ്ങളിലേക്കാണ്. ഒരേക്കര് പാദവിസ്‌തീര്‍ണ്ണം ഉള്ള 674 അടി പൊക്കമുള്ള ഒരു കെട്ടിടത്തിന്റെ തുല്യപൊക്കമുള്ള മാലിന്യം. ഇത് കേവലം ഒരു രാജ്യത്തില് നിന്നും ഒരു വര്‍ഷം കൊണ്ട് അടിഞ്ഞു കൂടപ്പെട്ട മാലിന്യമാണെന്ന് കൂടി മനസ്സിലാക്കുക. കംപ്യൂട്ടറിന്റെയും ടെലിവിഷന്റെയും പിക്‌ചര് ട്യൂബുകളാണ് ഏറിയഭാഗവും. പിക്‌ചര് ട്യൂബിലെ പ്രധാന രാസപദാര്‍ത്ഥം ലെഡ് ആണ്. ലെഡിന്റെ അമിതസാന്നിദ്ധ്യം നാഡീവ്യവസ്ഥയേയും രക്തചംക്രമണത്തേയും സാരമായി ബാധിക്കും. കിഡ്‌നി രോഗ സാധ്യതയും ഉണ്ടാകാം. ഇതിനോടകം തന്നെ ചൈനയിലെ ഇ -മാലിന്യ പ്രദേശങ്ങളില് ആരോഗ്യപ്രശ്‌നങ്ങള് അഴിയാക്കുരുക്കായി തീര്‍ന്നിരിക്കുന്നു. ജലത്തില് രാസപദാര്‍ത്ഥങ്ങളുടെ വര്‍ദ്ധിച്ച തോതിലുള്ള അളവ് പരിശോധനയിലൂടെ വെളിവാക്കപ്പെട്ടിരിക്കുന്നു. പലവിധത്തിലുള്ള അസുഖങ്ങളും പിടിപെടുന്നതായി തെളിയിക്കപ്പെട്ടിട്ടുണ്ട്.കംപ്യൂട്ടര് ചിപ്പുകളിലെ കണക്‌ടറുകളിലും മറ്റും വളരെ ചെറിയ അളവില് സ്വര്‍ണ്ണം, വെള്ളി, പ്ലാറ്റിനം തുടങ്ങിയ വിലപ്പിടിപ്പുള്ള ലോഹങ്ങള് അടങ്ങിയിട്ടുണ്ട്. കണക്‌ടറുകളെ പൊതിയാനാണ് സാധാരണ ഇത്തരം ലോഹങ്ങള് ഉപയോഗിക്കുന്നത്. കര്‍ണ്ണാടക മലിനീകരണ നിയന്ത്രണ ബോര്‍ഡ് ബാംഗ്ലൂരിന്റെ പ്രാന്തപ്രദേശങ്ങളില് നടത്തിയ പഠനത്തില് ഇത് ശരിവെയ്‌ക്കുന്ന നിഗമനങ്ങളിലായിരുന്നു എത്തിയിരുന്നത്. സ്വര്‍ണ്ണം വേര്‍തിരിക്കാനായി ഇത്തരം ചിപ്പുകള് ഇളക്കിയെടുത്ത് അക്വാറീജിയ- ല് മുക്കിവെയ്‌ക്കും. (ഹൈഡ്രോക്ലോറിക് ആസ്‌ഡിന്റെയും നൈട്രിക് ആസിഡിന്റെയും മിശ്രിതം) ഒരു കംപ്യൂട്ടറില് നിന്നും ഒരു ഗ്രാമില് താഴെ സ്വര്‍ണ്ണം മാത്രമാണ് ഇത്തരത്തില് വേര്‍തിരിക്കാന് സാധിക്കുന്നത്. ബാംഗ്ലൂരില് ഇത്തരത്തിലുള്ള അറുപത്തിയഞ്ചിലേറെ സ്ഥാപനങ്ങളുണ്ട്. ഓരോ മൂന്ന് മാസം കൂടുമ്പോഴും കുറഞ്ഞത് 20,000 രൂപ വിലയുള്ള പാഴ് കംപ്യൂട്ടര് സാമഗ്രികള് ഇവര് കമ്പനികളില് നിന്നും ശേഖരിക്കുന്നുണ്ട്. കംപ്യൂട്ടര് സ്‌ക്രീന് ടി.വി.യായി രൂപാന്തരപ്പെടുന്ന `ടെക്‌നിക്കുകള്' ഇവരുടെ സ്വന്തമാണ്. പ്രത്യേകതരം അടുപ്പില് വെച്ച് ചൂടാക്കി ഇലക്‌ട്രോണ് ഗണ് മാറ്റിയാണ് ഇത് സാധിക്കുന്നതെന്ന് പറയപ്പെടുന്നു. ഏതായാലും ഇത്തരത്തിലുള്ള ടി.വി.യും അവിടെ സുലഭം. ഈ ചൂടാക്കല് പ്രക്രിയ വഴി അന്തരീക്ഷത്തിലും മണ്ണിലും ലയിക്കുന്ന രാസപദാര്‍ത്ഥങ്ങളിലും ഇവര് അറിയാതെ ഭക്ഷിക്കുന്ന രാസപദാര്‍ത്ഥങ്ങളും നിരവധി. ബാംഗ്ലൂര് നഗരഹൃദയത്തിലുള്ള കെ.ആര്. മാര്‍ക്കറ്റിലേക്കോ, തിരുവനന്തപുരം ചാലകമ്പോളത്തിലെ കംപ്യൂട്ടര് ആക്രി കേന്ദ്രത്തിലേക്കോ എത്തിയാല് ഇലക്‌ട്രോണിക് മാലിന്യശേഖരത്തിന്റെ വ്യാപ്‌തി ബോധ്യമാകും.ബാംഗ്ലൂരില് 1322 സോഫ്‌ട് വെയര് സ്ഥാപനങ്ങളും 36 ഹാര്‍ഡ്‌വെയര് സ്ഥാപനങ്ങളും പ്രവര്‍ത്തിക്കുന്നുണ്ട്. തിരുവനന്തപുരം ടെക്‌നോപാര്‍ക്കില് 75 കമ്പനികള് മാത്രമാണുള്ളത്. അതുകൊണ്ട് തിരുവന്തപുരത്തെ മാലിന്യതോത് നിലവില് കുറവായിരിക്കും. ഒരു വന്‍വികസനത്തിന് ടെക്‌നോപാര്‍ക്ക് തയ്യാറെടുക്കുന്നുണ്ട്. ഇതേ രീതിയിലെ നിക്ഷേപം സ്‌മാര്‍ട്ട് സിറ്റിയിലും പ്രതീക്ഷിക്കാം. അപ്പോള് ഭാവിയലുണ്ടാകുന്ന ഇ - മാലിന്യം ഊഹിക്കാവുന്നതേയുള്ളു.മുന്‍നിര ഐ.ടി. കമ്പനികളിലൊന്നായ വിപ്രോയ്‌ക്ക് കര്‍ണ്ണാടക മലിനീകരണ നിയന്ത്രണ ബോര്‍ഡ് ഇ -മാലിന്യത്തെ സംബന്ധിച്ച നോട്ടീസ് അയച്ചുകഴിഞ്ഞു. 2005 മേയ് 30ന് വിശദീകരണത്തിനായി 15 ദിവസം കൂടി കമ്പനി ആവശ്യപ്പെട്ടിരിക്കുകയാണ്. മികച്ച നിലയില് പ്രവര്‍ത്തിക്കുന്ന വിപ്രോയ്‌ക്ക് നോട്ടീസ് കിട്ടിയെങ്കില് മറ്റ് കമ്പനികളുടെ അവസ്ഥ എന്തായിരിക്കും. ബാംഗ്ലൂര് മാത്രം പ്രതിവര്‍ഷം 8000 ടണ് ഇ -മാലിന്യം പുറന്തള്ളുന്നുണ്ട്. ഇതോടൊപ്പം 30 ശതമാനത്തോളം ഇലക്‌ട്രിക് ഉപകരണ ഭാഗങ്ങളും തെരുവിലേക്കെത്തുന്നുണ്ട്. ഇതിനിടെ ശാസ്‌ത്രീയമായ മാലിന്യസംസ്‌ക്കരണ പദ്ധതികളുമായി ബാംഗ്ലൂരില് ഇ -പരിസര എന്ന സ്ഥാപനം തുടങ്ങിക്കഴിഞ്ഞു. ഈ സ്ഥാപനത്തിന് മലിനീകരണ നിയന്ത്രണ ബോര്‍ഡിന്റെ അംഗീകാരവും 10 ടണ്ണിലേറെ മാലിന്യം സംസ്‌ക്കരിക്കാനുള്ള ശേഷിയുമുണ്ട്. ഇ -മാലിന്യത്തില് കേവലം 10 ശതമാനത്തില്‍താഴെ മാത്രമെ പിന്നീട് ഉപയോഗിക്കാന് പറ്റാത്ത തരത്തിലുള്ള വസ്‌തുക്കള് അടങ്ങിയിട്ടുള്ളു എന്നാണ് ഇ -പരിസരയുടെ സ്ഥാപകന് പി. പാര്‍ത്ഥസാരഥി അവകാശപ്പെടുന്നത്. ബാക്കിയെല്ലാം വേണ്ട അറ്റകുറ്റ പണികള് നടത്തി ഉപയോഗിക്കുകയോ കമ്പനികള്‍ക്ക് തന്നെ തിരികെ നല്‍കുകയോ ചെയ്യാം.\nPosted by വി. കെ ആദര്‍ശ് at 05:17 No comments:\nഈ ഉപകരണത്തില് ആരോഗ്യത്തിന് ഹാനികരമായ രാസപദാര്‍ത്ഥങ്ങള് അടങ്ങിയിട്ടുണ്ട്. പ്രവര്‍ത്തനക്ഷമമല്ലാതെ വന്നാല് അലക്ഷ്യമായി വലിച്ചെറിയരുത്. ദയവായി xxxxxx നമ്പറില് വിളിക്കുക.\nPosted by വി. കെ ആദര്‍ശ് at 05:13 No comments:\nപ്രചരിപ്പിക്കപ്പെട്ടതുപോലെ വിവരസാങ്കേതികവിദ്യ മലിനീകരണ വിമുക്തമായ വ്യവസായമല്ല. പുകകുഴലില്ലാത്ത, തൊട്ടടുത്ത ജലാശയത്തെ തവിട്ടു നിറമുള്ള ദ്രാവകത്താല് മലിനമാക്കാത്ത വ്യവസായങ്ങളെയെല്ലാം പരിസ്ഥിതി സൗഹൃദങ്ങളാണെന്ന് നാം മനസ്സിലെവിടെയോ ഉറപ്പിച്ചു വെച്ചിരുന്നു. കംപ്യൂട്ടര് രംഗപ്രവേശം ചെയ്‌ത ആദ്യനാളുകളില് ചെറുത്തുനിന്നവര് പോലും മലിനീകരണ വിമുക്തമാണ് ഈ നവസാങ്കേതികവിദ്യ എന്ന ആശയത്തെ വിശ്വസിച്ചിരുന്നു. എന്നാല് ഇന്ന് നമ്മുടെ വീടുകളിലും ഓഫീസിലും ഉപയോഗത്തെക്കാളേറെ ആഡംബരമായി മാറിക്കഴിഞ്ഞ ഉപകരണങ്ങള് ഏതാനും വര്‍ഷങ്ങള്‍ക്കകം ഇ -മാലിന്യമാകുമെന്നതില് സംശയമില്ല. പരിസ്ഥിതിയെ പ്രതികൂലമായി ബാധിക്കാന് സാധിക്കുന്ന രാസപദാര്‍ത്ഥങ്ങള് അടങ്ങിയിരിക്കുന്ന ഇത്തരം പാഴ്‌വസ്‌തുക്കള്‍ക്ക് ബദല് സാധ്യതകള് ആരായുകയാണ് ഈ ലേഖനത്തില്.സമൂഹത്തിന്റെ സര്‍വ്വ മണ്‌ഡലങ്ങളിലും വ്യാപിച്ച് കഴിഞ്ഞ ഇലക്‌ട്രോണിക് ഉപകരണങ്ങളെ പൂര്‍ണ്ണമായി ഒഴിവാക്കുക എന്നത് ഒരു തുഗ്ലക്ക് പരിഷ്‌ക്കാരമായി ഭവിക്കും. ഉപയോഗിക്കാതിരിക്കുക എന്നതില് നിന്നും ഉപരിയായി എങ്ങനെ കാര്യക്ഷമമായി ഉപയോഗിക്കാം എന്നതാണ് മുഖ്യം. തീര്‍ച്ചയായും മുന് സാങ്കേതിക വിദ്യയെ അപേക്ഷിച്ച് വിവര സാങ്കേതികവിദ്യ മനുഷ്യന്റെ ദൈനംദിന പ്രവര്‍ത്തനങ്ങളെ അത്യന്തം ലഘൂകരിക്കുകയും പ്രവര്‍ത്തനവേഗത അവിശ്വസനീയമാം വിധം മാറ്റുകയും ചെയ്‌തിട്ടുണ്ട്. ഇന്റര്‍നെറ്റിന്റെ വരവോടെ സ്ഥലകാല സീമകള് അലിഞ്ഞില്ലാതെയായി. ആവിയന്ത്രത്തിന്റെ കണ്ടുപിടുത്തം മാനവരാശിയെ എങ്ങനെ സ്വാധീനിച്ചുവോ അതിലും എത്രയോ ഇരട്ടി സ്വാധീനം നെറ്റ്‌വര്‍ക്ക് കംപ്യൂട്ടറുകളും ഇന്റര്‍നെറ്റും സൃഷ്‌ടിച്ചു കഴിഞ്ഞു. ഇതോടൊപ്പം സൃഷ്‌ടിക്കപ്പെടുന്ന ഇ -മാലിന്യത്തെ ഗൗരവപൂര്‍വ്വം കണക്കിലെടുക്കേണ്ടതുണ്ട്. ബദല് മാര്‍ഗ്ഗങ്ങള് തേടേണ്ട സമയം അതിക്രമിച്ചിരിക്കുന്നുവെന്ന് പറയാം. ഇ -മാലിന്യത്തിന്റെ സംസ്‌കരണം അതിസങ്കീര്‍ണ്ണമായ പ്രവര്‍ത്തനമാണ്. ഭാരിച്ച മുതല് മുടക്കും ആവശ്യമായി വരും. ഇത് പരിഹരിക്കാന് നമുക്കെന്തു ചെയ്യാനാകും.വിപണിയില് നിന്നും വാങ്ങുന്ന ഇലക്‌ട്രോണിക് ഉപകരണങ്ങള് നിര്‍മ്മാതാക്കള് തന്നെ ഉപയോഗശേഷം തിരിച്ചെടുക്കുന്ന രീതി നടപ്പാക്കുക. യൂറോപ്യന് യൂണിയന് സമാനമായ നിയമം നടപ്പാക്കി കഴിഞ്ഞു. ആദ്യം ഒരു തുക ഉല്‍പന്ന വിലയോടൊപ്പം ഉപഭോക്താവില് നിന്ന് ഈടാക്കുക തിരികെ ഏല്‍പ്പിക്കുമ്പോള് ഈ തുക മടക്കി നല്‍കിയാല് മതിയാകും. വലിച്ചെറിയാന് സാധ്യതയുള്ള ഉപകരണങ്ങള് പണത്തെ ഓര്‍ത്തെങ്കിലും തിരികെ എത്തിക്കുമല്ലോ. ഇത്തരം കമ്പനികള്‍ക്ക് മാലിന്യമായ ഉപകരണങ്ങളെ ശാസ്‌ത്രീയമായി സംസ്‌കരിക്കാന് സാധിക്കും.രൂപകല്‌പനയില് സമൂലമായ മാറ്റം വരുത്തുക മാരകമായ രാസപദാര്‍ത്ഥങ്ങള് ഒഴിവാക്കികൊണ്ടുള്ള നിര്‍മ്മാണ പ്രക്രിയയും ഉല്‍പ്പന്നവും വികസിപ്പിച്ചെടുക്കാന് കമ്പനികള്/നിര്‍മ്മാതാക്കള് തയ്യാറാകണം. ഘട്ടംഘട്ടമായെങ്കിലും ലെഡ്, കാഡ്‌മിയം, മെര്‍ക്കുറി, എന്നിവ ഒവിവാക്കികൊണ്ടുള്ള നിര്‍മ്മാണത്തിലേക്ക് ശ്രദ്ധ പതിപ്പിക്കുക. സോണി കോര്‍പ്പറേഷന് ലെഡ് രഹിതമാകുമ്പോള് ഡറിംഗ് പ്രക്രിയ വികസിപ്പിച്ചെടുത്തിട്ടുണ്ട്. ഐ.ബി.എം. കമ്പനി, 100% റീ സൈക്കിള് ചെയ്യാവുന്ന റെസിന് ഉപയോഗിച്ചുള്ള കംപ്യൂട്ടര് വികസിപ്പിച്ചെടുത്തു കഴിഞ്ഞു. ഫിലിപ്‌സിന്റെ ബാറ്ററി ഉപയോഗിക്കേണ്ടാത്ത റേഡിയോ ....ഇവയൊക്കെ ഉത്തമ മാതൃകകളാണ്.ശാസ്‌ത്രീയമായി ഇ -മാലിന്യം സംസ്‌ക്കരിക്കുന്ന സ്ഥാപനങ്ങളെ പ്രോത്സാഹിപ്പിക്കുക. ബാംഗ്ലൂരില് ഇ -പരിസര എന്ന സ്ഥാപനം ആരംഭിച്ചിട്ടുണ്ട്. വര്‍ഷാന്ത്യമുള്ള എനര്‍ജി ഓഡിറ്റിംഗില് ഇ -മാലിന്യസംസ്‌ക്കരണവും ഉള്‍പ്പെടുത്തുക. അശാസ്‌ത്രീയമായ ഇ -മാലിന്യ സംസ്‌ക്കരണത്തിലേര്‍പ്പെട്ടിരിക്കുന്ന സംഘങ്ങളെ നിരോധിക്കുക. പക്ഷെ പുകവലി നിരോധിച്ചതുപോലെയാകരുത്. അപകടകരമായ ഇത്തരം മാലിന്യങ്ങളുടെ ഇറക്കുമതി പൂര്‍ണ്ണമായും നിര്‍ത്തുക. ഉപകരണങ്ങളുടെ പുറത്ത് ഒരു ലേബലിംഗ് സമ്പ്രദായം നടപ്പാക്കുക. എത്രമാത്രം അപകടകരമായ പദാര്‍ത്ഥങ്ങള് അടങ്ങിയിരിക്കുന്നു ഉപയോഗത്തിന് ശേഷം ആരെ ഏല്‌പിക്കണം തുടങ്ങിയ വിവരങ്ങള് ഈ ലേബല് ഉപകരണത്തിന്റെ മുന്‍ഭാഗത്ത് കാണാനാവുന്ന വിധത്തില് തന്നെ പതിയ്‌ക്കണംനിങ്ങളുടെ ആവശ്യത്തിലും കുറഞ്ഞ പ്രവര്‍ത്തനശേഷിയുള്ള കംപ്യൂട്ടര് സ്‌ക്കൂളുകള്‍ക്ക് സംഭാവനയായി നല്‌കുക. കംപ്യൂട്ടര് ഇല്ലാത്ത സ്‌കൂളുകള്‍ക്ക് ഇതൊരനുഗ്രഹമാകും.പുതിയ ഉപകരണങ്ങള് വാങ്ങുമ്പോള് ഏറെക്കാലം പ്രവര്‍ത്തിക്കുന്നവ തിരഞ്ഞെടുക്കുക. ഒരേതരം ഉപകരണം വിവിധ നിര്‍മ്മാതാക്കള് നിര്‍മ്മിക്കുന്നുണ്ട്. ഇവയുടെ ലൈഫ് ടൈം താരതമ്യപ്പെടുത്തുക. ഭാവിയില് ഉണ്ടാകാന് സാധ്യതയുള്ള കൂട്ടിചേര്‍ക്കലുകള്‍ക്ക് ഉപകരണം സപ്പോര്‍ട്ട് ചെയ്യുമോ എന്ന് ചോദിച്ചറിയുക. ഉദാ: കംപ്യൂട്ടറില് ഭാവിയില് കൂടുതല് മെമ്മറി (RAM) കൂട്ടിയിണക്കാന് കഴിയുക. കുറഞ്ഞ ഊര്‍ജ്ജ ഉപഭോഗമുള്ള ഉപകരണങ്ങള് മിക്കതും കുറഞ്ഞ അന്തരീക്ഷ മലിനീകരണ സാധ്യതയേ സൃഷ്‌ടിക്കുകയുള്ളു. ഇ -മാലിന്യത്തില് പിക്‌ചര് ട്യൂബുകളാണല്ലോ വില്ലന്. ഇതിന് പകരക്കാരനായുള്ള എല്.സി.ഡി. മോണിറ്ററുകള് വളരെ കുറഞ്ഞ വൈദ്യുതിയെ ഉപയോഗിക്കുന്നുള്ളു. വില അല്‌പം കൂടുതലാണെങ്കിലും. ഒരു വര്‍ഷത്തെ വൈദ്യുത ചാര്‍ജ്ജ് കൂടിചേര്‍ത്ത് നോക്കുമ്പോള് ആദായകരമാണെന്ന് ബോധ്യമാകും. മാലിന്യതോത് സി.ആര്.ടി. മോണിറ്ററുകളെ അപേക്ഷിച്ച് വളരെ കുറവാണ് റേഡിയേഷനും.സോഫ്‌ട്‌വെയര് വ്യവസായത്തിലെ പ്രവണതകള് ഇ -മാലിന്യത്തിന് കാരണമാകുന്നുണ്ട്. നമ്മുടെ ആവശ്യത്തിലും അധികമായുള്ള യൂട്ടിലിറ്റി ഉള്‍പ്പെടുത്തിയിട്ടുള്ള സോഫ്‌ട് വെയര് വാങ്ങാന് പ്രലോഭിപ്പിക്കുകയാണ്. പുതിയ സോഫ്‌ട് വെയറുകള്‍ക്ക് തക്ക ഹാര്‍ഡ് വെയറും സംഘടിപ്പിക്കണമല്ലോ. ഇപ്പോഴത്തെ ഹാര്‍ഡ്‌വെയര് ഇ -മാലിന്യമാകുമെന്ന് പറയേണ്ടതില്ല. വേര്‍ഡ് പ്രോസസിംഗ് മാത്രം ഉപയോഗമുള്ള സ്ഥലങ്ങളിലും ഏറ്റവും കൂടിയ ശേഷിയുള്ള കംപ്യൂട്ടറുകളാണ് വാങ്ങികൂട്ടുന്നത്. ഇനി ഇങ്ങനെ മാറ്റാന് നിര്‍ബന്ധിതമാകുന്ന കംപ്യൂട്ടര് നിങ്ങള് ഒരു സ്‌ക്കൂളിന് സംഭാവനയായി നല്‌കുന്നു എന്ന് കരുതുക. നിലവിലുള്ള നിയമപ്രകാരം പുതിയ ഓപ്പറേറ്റിംഗ് സിസ്റ്റവും ഓഫീസ് പാക്കേജും വിപണിയില് നിന്ന് ഇന്‍സ്റ്റാള് ചെയ്യണമെങ്കില് ഏഴായിരത്തിലധികം രൂപ മുതല്‍മുടക്കണം. അല്ലെങ്കില് `മൈക്രോസോഫ്‌ട് പൊലീസ്' സോഫ്‌ട് വെയര് പകര്‍പ്പവകാശ ലംഘനത്തിന് സ്‌ക്കൂളധികൃതരെ പിടികൂടിയേക്കാം. ഇവിടെയാണ് സ്വതന്ത്രസോഫ്‌ട്‌വെയറുകളുടെ പ്രസക്തി. സ്വതന്ത്ര സോഫ്‌ട്‌വെയറുകള് ഹാര്‍ഡ് വെയര് ശേഷിയുടെ പരമാവധി ഉപയോഗപ്പെടുത്തുകയും എന്നാല് സാമ്പത്തികമായ ബാധ്യതകള് ഉണ്ടാക്കുകയുമില്ല. മൈക്രോസോഫ്‌ടിന്റെ മാര്‍ക്കറ്റിംഗ് തന്ത്രം ഇ -മാലിന്യത്തിന് കാരണമാകുന്നുവെന്ന് പറയാം.മാറിയ സമ്പദ്‌വ്യവസ്ഥയില് കനത്ത വേതനം പറ്റുന്ന എന്‍ജീനിയര്‍മാരും ശാസ്‌ത്രജ്ഞരും ആഗോള കംപ്യൂട്ടര് സ്ഥാപനങ്ങളുടെ അഭിവാജ്യ ഘടകമാണ്. ഈ കൂട്ടായ്‌മ തന്നെയാണ് പുതിയ ഉല്‍പ്പന്നങ്ങള് സൃഷ്‌ടിക്കുന്നതും. ഇതിന്റെ വാണിജ്യ സാധ്യതകള് മുന്‍കൂട്ടി കാണുന്ന സംരംഭകര് വന്‍ലാഭം കൊയ്യുകയും ചെയ്യും. എന്നാല് ഇവരുടെ പ്രാവീണ്യത്തിന്റെയും ബുദ്ധി വൈഭവത്തിന്റെയും ചെറിയ ഒരംശമെങ്കിലും ഇവര് തന്നെ സമ്മാനിച്ച ഇ -മാലിന്യത്തിന്റെ സംസ്‌ക്കരണത്തിന് വിനിയോഗിക്കുന്നില്ല എന്നത് ദുഃഖകരമായ വസ്‌തുതയാണ്.\nPosted by വി. കെ ആദര്‍ശ് at 05:113comments:


എന്തൊക്കെയാണ് പത്ത് കല്പനകൾ?\nചോദ്യം: എന്തൊക്കെയാണ് പത്ത് കല്പനകൾ?\nഉത്തരം: മിസ്രായെമിൽ നിന്നുള്ള പുറപ്പാടിന് ശേഷം ദൈവം യിസ്രായേൽ രാജ്യത്തിന് കൊടുത്ത 10 നിയമങ്ങളാണ് പത്ത് കല്പനകൾ. പഴയനിയമത്തിൽ അടങ്ങിയിരിക്കുന്ന 613 കല്പനകളുടെ രത്നചുരുക്കമാണ് 10 കല്പനകൾ. ആദ്യത്തെ നാല് കല്പനകൾ നാമും ദൈവവും തമ്മിലുള്ള ബന്ധത്തെകുറിച്ചാണ്. അവസാന6കല്പനകൾ മനുഷ്യർ തമ്മിൽ ഉള്ള ബന്ധത്തെ കുറിച്ചാണ്. ബൈബിളിൽ പുറപ്പാട് 20: 1-17 വരെയും ആവർത്തനം 5: 6-21 വരെയുമുള്ള വാക്യങ്ങളിളാണ് 10 കല്പനകൾ കാണുന്നത്.\n1)\t“ഞാനല്ലാതെ അന്യ ദൈവങ്ങൾ നിങ്ങൾക്കുണ്ടാകരുത്.” ഈ കല്പന സത്യ ദൈവത്തെ അല്ലാതെ മറ്റേതെങ്കിലും ദൈവത്തെ ആരാധിക്കുന്നതിന് എതിരെയുള്ളതാണ്. മറ്റെല്ലാ ദൈവങ്ങളും തെറ്റായ ദൈവങ്ങളാണ്.\n2)\t“ഒരു വിഗ്രഹം ഉണ്ടാക്കരുതു; മിതെ സ്വർഗ്ഗത്തിൽ എങ്കിലും താഴെ ഭൂമിയിൽ എങ്കിലും ഭൂമിക്കു കീഴെ വെള്ളത്തിൽ എങ്കിലും ഉള്ള യാതൊന്നിന്റെ പ്രതിമയും അരുതു. അവയെ നമസ്കരിക്കയോ സേവിക്കയോ ചെയ്യരുതു. നിന്റെ ദൈവമായ യഹോവയായ ഞാൻ തീക്ഷ്ണതയുള്ള ദൈവം ആകുന്നു; എന്നെ പകെക്കുന്നവരിൽ പിതാക്കന്മാരുടെ അകൃത്യം മൂന്നാമത്തെയും നാലാമത്തെയും തലമുറവരെ മക്കളുടെ മേൽ സന്ദർശിക്കയും എന്നെ സ്നേഹിച്ചു എന്റെ കല്പനകളെ പ്രമാണിക്കുന്നവർക്കു ആയിരം തലമുറ വരെ ദയകാണിക്കയും ചെയ്യുന്നു” (പുറപ്പാട് 20: 4-6) ഈ കല്പന ദൈവത്തിന്റെ മാതൃകയായ ഏതെങ്കിലും വിഗ്രഹം ഉണ്ടാക്കുന്നതിന് എതിരെയാണ്. ദൈവത്തെ ശരിയായി ചിത്രീകരിക്കാവുന്ന രീതിയിൽ നമുക്ക് ഉണ്ടാക്കാൻ പറ്റുന്ന ഒരു പ്രതിമയും ഇല്ല. ദൈവത്തെ സൂചിപ്പിക്കുവാൻ വിഗ്രഹം ഉണ്ടാക്കുന്നത് ദൈവം അല്ലാത്തതിനെ ആരാധിക്കുന്നത് പോലെയാണ്.\n3)\t“നിന്റെ ദൈവമായ യഹോവയുടെ നാമം വൃഥാ എടുക്കരുതു; തന്റെ നാമം വൃഥാ എടുക്കുന്നവനെ യഹോവ ശിക്ഷിക്കാതെ വിടുകയില്ല.” (പുറപ്പാട് 20: 7) ദൈവ നാമം വൃഥാ എടുക്കുന്നതിന് എതിരെയുള്ള കല്പനയാണിത്. ദൈവനാമം ലഘുവായി എടുക്കുവാൻ പറ്റുന്ന ഒന്നല്ല. ബഹുമാനപൂർവ്വമാണ് ദൈവത്തെ കുറിച്ച് പ്രസ്താവിക്കേണ്ടത്.\n4)\t“ശബ്ബത്ത് നാളിനെ ശുദ്ധീകരിപ്പാൻ ഓർക്ക. ആറു ദിവസം അദ്ധ്വാനിച്ചു നിന്റെ വേല ഒക്കെയും ചെയ്ക. ഏഴാം ദിവസം നിന്റെ ദൈവമായ യഹോവയുടെ ശബ്ബത്ത്ആകുന്നു; അന്നു നീയും നിന്റെ പുത്രനും പുത്രിയും നിന്റെ വേലക്കാരനും വേലക്കാരത്തിയും നിന്റെ കന്നുകാലികളും നിന്റെ പടിവാതിൽക്കകത്തുള്ള പരദേശിയും ഒരു വേലയും ചെയ്യരുതു. ആറു ദിവസംകൊണ്ടു യഹോവ ആകാശവും ഭൂമിയും സമുദ്രവും അവയിലുള്ളതൊക്കെയും ഉണ്ടാക്കി, ഏഴാം ദിവസം സ്വസ്ഥമായിരുന്നു; അതുകൊണ്ടു യഹോവ ശബ്ബത്തുനാളിനെ അനുഗ്രഹിച്ചു ശുദ്ധീകരിച്ചിരിക്കുന്നു.” പുറപ്പാട് 20: 8-11 ശബത്ത് നാളിനെ (ശനിയാഴ്ച്ച, ആഴ്ച്ചയുടെ അവസാന നാൾ) വേർതിരിച്ച് കാണണം എന്നുള്ള കല്പനയാണിത്. ദൈവത്തിന് സമർപ്പിക്കുവാനുള്ള വിശ്രമ ദിവസമാണിത്.\n5)\t“നിന്റെ ദൈവമായ യഹോവ നിനക്കു തരുന്ന ദേശത്തു നിനക്കു ദീർഘായുസ്സുണ്ടാകുവാൻ നിന്റെ അപ്പനെയും അമ്മയെയും ബഹുമാനിക്ക.” (പുറപ്പാട് 20: 12) മാതാപിതാക്കളെ എപ്പോഴും ആദരവോടെയും ബഹുമാനത്തോടെയും കാണുവാനുള്ള കല്പനയാണിത്.\n6)\t“കൊല ചെയ്യരുത്” മറ്റൊരു മനുഷ്യന്റെ മുൻ കൂട്ടി നിശ്ചയിച്ച കൊലപാതകത്തെ പറ്റിയുള്ള കല്പനയാണിത്.\n7)\t“വ്യഭിചാരം ചെയ്യരുത്” – ഒരാളുടെ ഭാര്യയെയോ, ഭർത്താവിനെയോ അല്ലാതെ മറ്റൊരു വ്യക്തിയുമായുള്ള ലൈംഗീക ബന്ധത്തിന് എതിരായുള്ള കല്പനയാണിത്.\n8)\t“മോഷ്ടിക്കരുത്” – അനുവാദം ഇല്ലാതെ മറ്റൊരാളുടെ വസ്തുവകകൾ എടുക്കുന്നതിന് എതിരെയുള്ള കല്പനയാണിത്.\n9)\t“കൂട്ടുകാരന്റെ നേരെ കള്ളസ്സാക്ഷ്യം പറയരുതു.” – മറ്റൊരാളെ കുറിച്ച് തെറ്റായ സാക്ഷ്യം പറയുന്നത് തടയുന്ന കല്പനയാണിത്. കള്ളം പറയുന്നതിനും എതിരെയുള്ള കല്പനയാണിത്.\n10)\t“കൂട്ടുകാരന്റെ ഭവനത്തെ മോഹിക്കരുതു; കൂട്ടുകാരന്റെ ഭാര്യയെയും അവന്റെ ദാസനെയും ദാസിയെയും അവന്റെ കാളയെയും കഴുതയെയും കൂട്ടുകാരനുള്ള യാതൊന്നിനെയും മോഹിക്കരുതു.” – മറ്റുള്ളവരുടേത് ആഗ്രഹിക്കുന്നതിന് എതിരെയുള്ള കല്പനയാണിത്. മോഹം മറ്റ് കല്പനകളുടെ ലംഘനത്തിലേക്ക് നയിക്കാം. ഒരു കാര്യം ചെയ്യുന്നത് തെറ്റാണെങ്കിൽ അത് ചെയ്യുവാൻ ആഗ്രഹിക്കുന്നതും തെറ്റാണ്.\nമരണശേഷം സ്വർഗ്ഗത്തിലേക്കുള്ള പ്രവേശനം വാഗ്ദാനം ചെയ്യുന്ന നിയമങ്ങളായിട്ടാണ് പലരും 10 കല്പനയെ തെറ്റിദ്ധരിച്ചിരിക്കുന്നത്. പ്രത്യുത നിയമങ്ങൾ പൂർണ്ണമായി അനുസരിക്കുവാൻ (റോമർ 7: 7-11) ദൈവത്തിന്റെ കരുണയും കൃപയും ഇല്ലാതെ കഴിയില്ല എന്ന് മനസ്സിലാക്കി തരുന്നതാണ് 10 കല്പനകൾ. മത്തായി 19: 16 ലെ ധനികനായ യുവാവ് അവകാശപ്പെടുന്നത് പോലെ ആർക്കും 10 കല്പനകൾ പൂർണ്ണമായി അനുസരിക്കുവാൻ സാധിക്കയില്ല. (സഭാ പ്രസംഗി 7: 20) നാം എല്ലാം പാപികൾ ആക കൊണ്ട് (റോമർ 3: 23) യേശു ക്രിസ്തുവിൽ ഉള്ള വിശ്വാസത്തിലൂടെ ലഭ്യമാകുന്ന ദൈവ കരുണയ്ക്കും കൃപയ്ക്കും ആവശ്യക്കാരാണെന്ന് 10 കല്പനകൾ തെളിയിക്കുന്നു.


മൂന്നാം ദിനവും ഓഹരിവിപണികൾ നേട്ടത്തിൽ; സെന്‍സെക്‌സ് 121 പോയന്റ് ഉയർച്ചയോടെ തുടക്കം - Live Newage\nമൂന്നാം ദിനവും ഓഹരിവിപണികൾ നേട്ടത്തിൽ; സെന്‍സെക്‌സ് 121 പോയന്റ് ഉയർച്ചയോടെ തുടക്കം\nന്യൂഏജ് ന്യൂസ്, മുംബൈ: ഓഹരി വിപണിയില് തുടര്ച്ചയായി മൂന്നാം ദിനവും നേട്ടം തുടരുന്നു.\nസെന്സെക്സ് 121 പോയന്റ് ഉയര്ന്ന് 37873ലും നിഫ്റ്റി 31 പോയന്റ് നേട്ടത്തില് 11373 ലുമാണ് വ്യാപാരം നടക്കുന്നത്.\nബിഎസ്ഇയിലെ 813 കമ്പനികളുടെ ഓഹരികള് നേട്ടത്തിലും 367 ഓഹരികള് നഷ്ടത്തിലുമാണ്.\nഇന്ത്യബുള്സ് ഹൗസിങ്, യെസ് ബാങ്ക്, ഐഒസി, സണ് ഫാര്മ, കൊട്ടക് മഹീന്ദ്ര, ടാറ്റ സ്റ്റീല്, ആക്സിസ് ബാങ്ക്, വേദാന്ത, റിലയന്സ്, ഇന്ഫോസിസ്, കോള് ഇന്ത്യ, ഹിന്ഡാല്കോ, എച്ച്ഡിഎഫ്സി ബാങ്ക് തുടങ്ങിയ ഓഹരികള് നേട്ടത്തിലാണ്.\nപവര്ഗ്രിഡ് കോര്പ്, ഹീറോ മോട്ടോര് കോര്പ്, ടാറ്റ മോട്ടോഴ്സ്, ഡോ.റെഡ്ഡീസ് ലാബ്, ബജാജ് ഓട്ടോ, വിപ്രോ, ഹിന്ദുസ്ഥാന് യുണിലിവര്, ഐസിഐസിഐ ബാങ്ക് തുടങ്ങിയ ഓഹരികള് നഷ്ടത്തിലുമാണ്.


കനത്ത മഴയിൽ 'ആത്മാവി'നും അടിതെറ്റി; നൂറ്റാണ്ടുകളുടെ പഴക്കമുള്ള മരമുത്തശ്ശി കടപുഴകി | Centuries old tree trunks kayamkulam\nKerala, First Published 7, Aug 2020, 5:13 PM\nനൂറ്റാണ്ടുകളുടെ പഴക്കമുള്ള മരമുത്തശ്ശി കടപുഴകി വീണു. എരുവ ക്ഷേത്രത്തിനു പടിഞ്ഞാറ് മാവിലേത്ത് ജംഗ്ഷനിൽ നിന്ന അരയാലും മാവുമാണ് (ആത്മാവ്) കഴിഞ്ഞ ദിവസംരാത്രി രണ്ടു മണിക്ക് ശേഷം ശക്തമായ കാറ്റിലും മഴയിലും മറിഞ്ഞുവീണത്.\nകായംകുളം: നൂറ്റാണ്ടുകളുടെ പഴക്കമുള്ള മരമുത്തശ്ശി കടപുഴകി വീണു. എരുവ ക്ഷേത്രത്തിനു പടിഞ്ഞാറ് മാവിലേത്ത് ജംഗ്ഷനിൽ നിന്ന അരയാലും മാവുമാണ് (ആത്മാവ്) കഴിഞ്ഞ ദിവസംരാത്രി രണ്ടു മണിക്ക് ശേഷം ശക്തമായ കാറ്റിലും മഴയിലും മറിഞ്ഞുവീണത്.\nമൂന്ന് റോഡുകളുടെ മധ്യഭാഗത്ത് പ്രൗഢിയോടു തല ഉയർത്തി വഴികാട്ടിയായി നിന്ന മരമുത്തശ്ശിയാണ് നശിച്ചത്. ഒരു വശത്ത് നിരവധി കുട്ടികൾ പഠിക്കുന്ന മാവിലേത്ത് ഗവ. എൽപി സ്കൂളും, മറുവശത്ത് നിരവധി വീടുകളുമാണ്. എന്നാൽ തന്റെ വീഴ്ചയിലും ആർക്കും നാശം വിതച്ചില്ല മരമുത്തിശ്ശി. കടപുഴകി അർധരാത്രിയിൽ റോഡിലേക്കു തന്നെ മറിഞ്ഞുവീഴുകയായിരുന്നു.\nവർഷങ്ങളായി ഒരു ഗ്രാമത്തിന്റെ സംസ്കാരവുമായി ആലും മാവും ( ആത്മാവ് ) ഇഴകിചേർന്നിരിന്നു. മാവിന്റെയും ആലിന്റെയും സൗഹ്യദവാസം കൊണ്ടുതന്നെയാവണം, മാവിലേത്ത് എന്ന പേരിൽ പ്രദേശം വർഷങ്ങളായി അറിയപ്പെടുന്നത്.\nപ്രദേശത്തെ ഏറ്റവും പ്രായമായവർക്ക് പോലും ഓർമ്മയിൽ മരമുത്തശ്ശിയുടെ പ്രായം പറയാനാകുന്നില്ല. തകർത്തുപെയ്യുന്ന മഴയിലും കാറ്റിലും ഒരു ദേശത്തെ തലമുറകളുടെ ഓർമകൾക്ക് അടിതെറ്റിയതിന്റെ ദു:ഖം മറച്ചുവയ്ക്കുന്നില്ല, പ്രദേശവാസികൾ.\nLast Updated 7, Aug 2020, 5:22 PM


സർവേ കല്ലുകൾ പിഴുതെറിഞ്ഞതുകൊണ്ട് കെ റെയില് പദ്ധതി ഇല്ലാതാകില്ല; സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്.\n\_u0D38\_u0D7C\_u0D35\_u0D47 \_u0D15\_u0D32\_u0D4D\_u0D32\_u0D41\_u0D15\_u0D7E \_u0D2A\_u0D3F\_u0D34\_u0D41\_u0D24\_u0D46\_u0D31\_u0D3F\_u0D1E\_u0D4D\_u0D1E\_u0D24\_u0D41\_u0D15\_u0D4A\_u0D23\_u0D4D\_u0D1F\_u0D4D \_u0D15\_u0D46 \_u0D31\_u0D46\_u0D2F\_u0D3F\_u0D32\_u0D4D \_u0D2A\_u0D26\_u0D4D\_u0D27\_u0D24\_u0D3F \_u0D07\_u0D32\_u0D4D\_u0D32\_u0D3E\_u0D24\_u0D3E\_u0D15\_u0D3F\_u0D32\_u0D4D\_u0D32; \_u0D38\_u0D3F.\_u0D2A\_u0D3F.\_u0D0E\_u0D02 \_u0D38\_u0D02\_u0D38\_u0D4D\_u0D25\_u0D3E\_u0D28 \_u0D38\_u0D46\_u0D15\_u0D4D\_u0D30\_u0D1F\_u0D4D\_u0D1F\_u0D31\_u0D3F \_u0D15\_u0D47\_u0D3E\_u0D1F\_u0D3F\_u0D2F\_u0D47\_u0D30\_u0D3F \_u0D2C\_u0D3E\_u0D32\_u0D15\_u0D43\_u0D37\_u0D4D\_u0D23\_u0D28\_u0D4D.\nതിരുവനന്തപുരം: സർവേ കല്ലുകൾ പിഴുതെറിഞ്ഞതുകൊണ്ട് കെ റെയില് പദ്ധതി ഇല്ലാതാകില്ലെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്. ഇപ്പോള് ആധുനികമായ സംവിധാനങ്ങളുണ്ട്. ഡിജിറ്റല് സംവിധാനം വഴി സര്‍വേ കല്ല് എവിടെയെല്ലാമാണ് സ്ഥാപിച്ചതെന്ന് വ്യക്തമാകും. പണ്ട് നടത്തിയതു പോലെ സര്‍വേ കുറ്റി എടുത്തുമാറ്റിയാല് പദ്ധതി ഇല്ലാതാക്കാം എന്നുള്ള ധാരണ മൗഢ്യമാണ്. അത്തരം സമീപനങ്ങളില് നിന്നും യു.ഡി.എഫ് നേതൃത്വം പിന്തിരിയണമെന്നും കോടിയേരി പറഞ്ഞു.\nയുദ്ധം ചെയ്യാനുള്ള ശേഷി കോൺഗ്രസിനില്ല. അതെല്ലാം പണ്ടേ നഷ്ടപ്പെട്ടു പോയി. ഇപ്പോള് വെറും വീരസ്യം പറയാനേ അവര്‍ക്ക് കഴിയൂ. വികസനപദ്ധതികള് തടസ്സപ്പെടുത്താന് ശ്രമിച്ചാല് ജനങ്ങള് അവരെ ഒറ്റപ്പെടുത്തുമെന്നും കോടിയേരി കൂട്ടിച്ചേര്‍ത്തു. കെ റെയിൽ പദ്ധതിയെ അനുകൂലിക്കുന്നവരാണ് കേരളത്തിലെ ഭൂരിഭാഗം പേരുമെന്നും തടസപ്പെടുത്തിയാൽ നിയനടപടി നേരിടേണ്ടി വരുമെന്നും കോടിയേരി പറഞ്ഞു.


യുവതി വസ്ത്രം മാറുന്നതിനിടെ ട്രയല് മുറിയില് ഒളിഞ്ഞുനോക്കി; ജീവനക്കാരന് അറസ്റ്റിൽ | staff arrested for peeped inside trial room as woman changed clothes in Noida\nയുവതി വസ്ത്രം മാറുന്നതിനിടെ ട്രയല് മുറിയില് ഒളിഞ്ഞുനോക്കി; ജീവനക്കാരന് അറസ്റ്റിൽ\nNoida, First Published 7, Mar 2020, 12:48 PM IST\nമാളിലുള്ള ഒരു ബ്രാൻഡഡ് കടയിലെത്തി യുവതി വസ്ത്രങ്ങൾ തെരഞ്ഞെടുക്കുകയും ട്രയലിനായി ട്രയൽ മുറിയിലേക്ക് പോകുകയും ചെയ്തു. ഇതിനിടെയാണ് ഇരുപത്തിയൊന്നുകാരനായ ജീവനക്കാരൻ ട്രയൽ മുറിയിൽ എത്തി നോക്കുന്നത് തന്റെ ശ്രദ്ധയിൽപ്പെട്ടതെന്ന് യുവതി പരാതിയിൽ പറഞ്ഞു.\nനോയിഡ: യുവതി വസ്ത്രം മാറുന്നതിനിടെ ട്രയൽ മുറിയിൽ ഒളിഞ്ഞുനോക്കിയ ജീവനക്കാരൻ അറസ്റ്റിൽ. നോയിഡയിലെ ഒരു ഷോപ്പിങ് മാളിലെ വസ്ത്രവ്യാപാര കടയിലാണ് സംഭവം. യുവതിയുടെ പരാതിയിൽ കടയിലെ ഹൗസ് കീപ്പിങ് ജീവനക്കാരനെ പൊലീസ് അറസ്റ്റ് ചെയ്തു.\nവ്യാഴാഴ്ച വൈകുന്നേരമാണ് കേസിനാസ്പദമായ സംഭവം നടക്കുന്നത്. ഭർത്താവിനൊപ്പം നോയിഡ സെക്ടർ 32ലുള്ള ഷോപ്പിങ് മാളിലെത്തിയതായിരുന്നു യുവതി. മാളിലുള്ള ഒരു ബ്രാൻഡഡ് കടയിലെത്തി യുവതി വസ്ത്രങ്ങൾ തെരഞ്ഞെടുക്കുകയും ട്രയലിനായി ട്രയൽ മുറിയിലേക്ക് പോകുകയും ചെയ്തു.\nഇതിനിടെയാണ് ഇരുപത്തിയൊന്നുകാരനായ ജീവനക്കാരൻ ട്രയൽ മുറിയിൽ എത്തി നോക്കുന്നത് തന്റെ ശ്രദ്ധയിൽപ്പെട്ടതെന്ന് യുവതി പരാതിയിൽ പറഞ്ഞു. ഉടൻ ഭർത്താവിനെയും കടയിലെ മറ്റ് ജീവനക്കാരെയും വിവരമറിയിച്ചു. പിന്നാലെ പൊലീസിലും വിവരമറിയിച്ചു. നോയിഡ സെക്ടർ 24 പൊലീസ് സ്റ്റേഷനിലാണ് യുവതി പരാതി നൽകിയത്. യുവതിയുടെ പരാതിയിൽ കടയിൽവച്ചുതന്നെ യുവാവിനെ പൊലീസ് അറസ്റ്റ് ചെയ്തു. കോടതിയിൽ ഹാജരാക്കിയ പ്രതിയെ ജുഡീഷ്യൽ കസ്റ്റ‌ഡിയിൽവിട്ടു.


കോൺഗ്രസിന് വോട്ട് ചെയ്യുന്നവർ രാവണ ഭക്തർ; ഹനുമാൻ ദളിതനാണ്, അതിനാൽ ബിജെപിക്ക് വോട്ട് ചെയ്യണമെന്ന് യോഗി ആദിത്യനാഥ് |\nരാജസ്ഥാനിൽ ജാതിയും മതവും വാരിവലിച്ച് പ്രചാരണത്തിന് ഉപയോഗിച്ച് ബിജെപി നേതാക്കൾ. ഹനുമാൻ ദളിതനാണെന്നും അതിനാൽ ബിജെപിക്ക് വോട്ട് ചെയ്യണമെന്നും പ്രചാരണത്തിന് എത്തിയ യോഗി ആദിത്യനാഥ് പറഞ്ഞു. രാജസ്ഥാനിലെ ആദിവാസികളെ ലക്ഷ്യമിട്ടാണ് യോഗിയുടെ ജാതി പറച്ചിൽ. ഹനുമാൻ ആദിവാസി ദളിതനാണ്. അതുകൊണ്ട് തന്നെ ഓരോ ആദിവാസിയും ബിജെപി സ്ഥാനാർഥികൾക്ക് വോട്ട് നൽകണം\nഇന്ത്യയിലെ ഓരോ സമുദായക്കാരെയും ഒന്നിച്ച് നിർത്താൻ ഹനുമാൻ പ്രയത്‌നിച്ചു. ഇത് ശ്രീരാമന്റെ ആഗ്രഹമായിരുന്നു. അദ്ദേഹത്തിന്റെ ആഗ്രഹം നടപ്പാകും വരെ നമ്മളും വിശ്രമിക്കാൻ പാടില്ലെന്ന് യോഗി പറഞ്ഞു. രാമഭക്തർ ബിജെപിക്ക് വോട്ട് നൽകണം. കോൺഗ്രസിന് വോട്ട് നൽകുന്നത് രാവണ ഭക്തരാണെന്നും യോഗി ആദിത്യനാഥ് പറഞ്ഞു\n← നെയ്യാറ്റിൻകര കൊലപാതകം: സനൽകുമാറിന്റെ മൃതദേഹത്തിൽ മദ്യത്തിന്റെ ഗന്ധമെന്ന് പോസ്റ്റുമോർട്ടം റിപ്പോർട്ട്\nഅഞ്ച് ദിവസം കൊണ്ട് ടീസര് കണ്ടത് പതിനാറ് ലക്ഷം പേർ; ഫഹദിന്റെ ഞാൻ പ്രകാശന് കയ്യടിച്ച് ആരാധകകർ →


കൊവിഡ് വ്യാപനം: കേന്ദ്രസർക്കാർ വെള്ളിയാഴ്ച സർവകക്ഷി യോഗം വിളിച്ചു | Metro Journal Online\nരാജ്യത്തെ കോവിഡ് വ്യാപനം അടക്കമുള്ള സ്ഥിതിഗതികൾ ചർച്ച ചെയ്യാനായി കേന്ദ്രസർക്കാർ സർവകക്ഷിയോഗം വിളിച്ചു. വെള്ളിയാഴ്ച നടക്കുന്ന യോഗത്തിൽ പ്രധാനമന്ത്രി നരേന്ദ്രമോദി അധ്യക്ഷനാകും. ലോക്സഭയിലെയും രാജ്യസഭയിലേയും കക്ഷി നേതാക്കളെ യോഗത്തിലേക്ക് ക്ഷണിച്ചിട്ടുണ്ട്.\nകോവിഡ് പശ്ചാത്തലത്തിൽ വിർച്വൽ ആയിട്ടായിരിക്കും യോഗം ചേരുക. കോവിഡ് വാക്സിൻ പുരോഗതി അടക്കമുള്ള വിഷയങ്ങളും യോഗത്തിൽ ചർച്ചയായേക്കും. വാക്സിൻ വിതരണം സംബന്ധിച്ച് സംസ്ഥാനങ്ങളോട് നിർദേശങ്ങൾ സമർപ്പിക്കാൻ പ്രധാനമന്ത്രി നേരത്തെ ആവശ്യപ്പെട്ടിരുന്നു.\nരാജ്യത്ത് ഇന്ന് 38772 പേർക്ക് കൂടി കൊവിഡ് സ്ഥിരീകരിച്ചിരുന്നു. ആകെ രോഗബാധിതരുടെ എണ്ണം 94 ലക്ഷം പിന്നിടുകയും ചെയ്തു. 1,37,139 പേരാണ് ഇതിനോടകം മരിച്ചത്.\n← അതീവ ജാഗ്രതാ നിർദേശം: വ്യാഴാഴ്ച നാല് ജില്ലകളിൽ റെഡ് അലർട്ട് പ്രഖ്യാപിച്ചു\nജുനൈദും മുഫീദയും ശ്രദ്ധാകേന്ദ്രങ്ങളാകുന്നു →


Coronavirus Actor Vijay concerned over his son Jason Sanjay stuck in Canada-കോവിഡ്-19: നടൻ വിജയ്‌യുടെ മകൻ ജെയ്സൺ കാനഡയിൽ കുടുങ്ങി, ആശങ്കയോടെ ദളപതി\nകുടുങ്ങി കിടക്കുന്നവരിൽ തമിഴ് നടൻ വിജയ്‌യുടെ മകൻ ജെയ്സണുമുണ്ടെന്ന് റിപ്പോർട്ടുകൾ\nUpdated: April 15, 2020 10:48:30 pm\nചെന്നൈ: ലോകത്താകമാനം പടർന്ന് പിടിക്കുന്ന കൊറോണ വൈറസിന്റെ വ്യാപനം തടയുന്നതിന്റെ ഭാഗമായ പല രാജ്യങ്ങളും ലോക്ക്ഡൗൺ പ്രഖ്യാപിച്ചിരിക്കുന്ന സാഹചര്യമാണ്. ഇതോടെ പഠനത്തിനും തൊഴിലിനുമായി വിദേശരാജ്യങ്ങളിലെത്തിയ നിരവധി ഇന്ത്യക്കാരാണ് വിവിധ രാജ്യങ്ങൾ കുടുങ്ങി കിടക്കുന്നത്. ഇത്തരത്തിൽ കുടുങ്ങി കിടക്കുന്നവരിൽ തമിഴ് നടൻ വിജയ്‌യുടെ മകൻ ജെയ്സണുമുണ്ടെന്ന് റിപ്പോർട്ടുകൾ. കാനഡയിലാണ് താരപുത്രനുള്ളതെന്നാണ് റിപ്പോർട്ടുകൾ പറയുന്നത്.\nകാനഡയിൽ സിനിമ നിർമ്മാണം പഠിക്കുകയാണ് ജെയ്സൺ സഞ്ജയ്. എന്നാൽ ലോക്ക്ഡൗൺ പ്രഖ്യാപിച്ചതോടെ ജെയ്സന്റെ മടങ്ങിവരവ് അനിശ്ചിതത്വത്തിലായി. മെയ് മൂന്ന് വരെയാണ് നിലവിൽ ഇന്ത്യയിൽ ലോക്ക്ഡൗൺ. ഈ സമയത്ത് ആഭ്യന്തര-രാജ്യാന്തര വിമാന സർവീസുകളെല്ലാം റദ്ദാക്കിയിരിക്കുകയാണ്. അതിനാൽ മെയ് മൂന്ന് വരെയുള്ള സാഹചര്യവും സർക്കാർ തീരുമാനം അനുസരിച്ചിരിക്കും മടക്കം.\nAlso Read: ഷൂട്ടിങ് നിന്നു, ജോര്‍ദാനില് നിന്നും എത്രയും പെട്ടെന്ന് മടങ്ങാന് നിര്‍ദേശം: പൃഥ്വിരാജ്\nകാനഡയിലും കോവിഡ്-19 വലിയ രീതിയിൽ വ്യാപിക്കുന്ന സ്ഥിതിയാണുള്ളത്. ഇതുവരെ കാൽ ലക്ഷത്തിനടുത്ത് ആളുകൾക്കാണ് കൊറോണ വൈറസ് ബാധ സ്ഥിരീകരിച്ചിരിക്കുന്നത്. 700ൽ അധികം ആളുകൾ മരിച്ചതായും കണക്കുകൾ വ്യക്തമാക്കുന്നു. ഇത് വിജയ്‌യെ ആശങ്കപ്പെടുത്തുന്നുണ്ട്.\nഅടുത്തിടെയാണ് സ്കൂൾ വിദ്യാഭ്യാസം പൂർത്തിയാക്കി സിനിമ പഠനത്തിന് ജെയ്സൺ കാനഡയിലെത്തിയത്. ഇതിനോടകം തന്നെ ജങ്ഷൻ എന്ന ഷോർട്ട് ഫിലിമിലൂടെ ആരാധകരെ കയ്യിലെടുത്ത താരമാണ് ജെയ്സൺ. തന്റെ സുഹൃത്തുക്കൾക്കൊപ്പം ചേർന്നായിരുന്നു ജെയ്സൺ ചിത്രമൊരുക്കിയത്.\nAlso Read: ഇത് ന്യൂസ് റൂമിൽ പിറന്ന പാട്ട്; പ്രത്യാശയുടെ സംഗീതവുമായി ഗോപി സുന്ദറും സംഘവും\nഅതേസമയം ഇന്ത്യയിലും ലോക്ക്ഡൗൺ പ്രഖ്യാപിച്ച സാഹചര്യത്തിൽ കുടുംബത്തോടൊപ്പം ചെന്നൈയിലെ വീട്ടിലാണ് വിജയ്‌യുള്ളത്. താരത്തിന്റെ മാസ്റ്റേഴ്സ് എന്ന ചിത്രത്തിന്റെ റിലീസ് പ്രത്യേക സാഹചര്യത്തിൽ മാറ്റിവച്ചിരിക്കുകയാണ്. വിജയ് സേതുപതി, മാളവിക മോഹനൻ, ആൻഡ്രിയ ജെറേമിയ തുടങ്ങിയ വലിയ താര നിര ഒന്നിക്കുന്ന ചിത്രമാണ് മാസ്റ്റേഴ്സ്.\nWeb Title: Coronavirus actor vijay concerned over his son jason sanjay stuck in canada


Spirit, Mohanlal, Ranjith, Release, Kaniha, സ്പിരറ്റ്, മോഹന്‍ലാല്, രഞ്ജിത്ത്, റിലീസ്, കനിഹ - Malayalam Filmibeat\nവെള്ളമടി പുകവലി; സ്പിരിറ്റ് പുലിവാല് പിടിച്ചു\n| Published: Monday, June 4, 2012, 10:26 [IST]\nമോഹന്‍ലാലും രഞ്ജിത്തും ചേര്‍ന്ന് കേരളത്തില് സ്പരിറ്റ് ഒഴുക്കാനൊരുങ്ങുകയാണ്. ജൂണ് 14ന് തിയറ്ററുകളിലെത്തുന്ന ചിത്രത്തെ ഏറെ പ്രതീക്ഷയോടെയാണ് മോഹന്‍ലാല് ആരാധകര് കാത്തിരിയ്ക്കുന്നത്. വിവാഹമോചനം നേടിയ എഴുത്തുകാരന്റെ വേഷത്തിലാണ് ലാല് ഈ ചിത്രത്തില് പ്രത്യക്ഷപ്പെടുന്നത്. മുന് ഭാര്യയുമായി മാത്രമല്ല അവരുടെ ഭര്‍ത്താവുമായി അടുത്ത സൗഹൃദത്തിലാണ് ഇയാള്.\nമദ്യവും സിഗരറ്റുമാണ് അയാളുടെ ഇപ്പോഴത്തെ മറ്റു രണ്ട് സുഹൃത്തുക്കള്. സിനിമയുടെ പോസ്റ്റര് തന്നെ ഇത് വെളിവാക്കുന്നു. എന്നാല് ചുണ്ടിലെരിയുന്ന സിഗരറ്റും മ്ദ്യക്കുപ്പികളുമായുള്ള പോസ്റ്റര് സ്പിരിറ്റിന് പാരയായി മാറിയിരിക്കുകയാണ്. പോസ്റ്ററിനെതിരെ ഔദ്യോഗികതലത്തില് തന്നെ എതിര്‍പ്പുയര്‍ന്നതിനെ തുടര്‍ന്ന് പോസ്റ്ററുകളെല്ലാം പിന്‍വലിച്ചു കഴിഞ്ഞുവെന്നാണ് അറിയുന്നത്.\nഉറുമി ഫെയിം ശങ്കര് രാമകൃഷ്ണന് ചിത്രത്തില് പ്രധാന വേഷത്തിലെത്തുന്നുണ്ട്. കനിഹയാണ് ചിത്രത്തിലെ നായിക. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂര് നിര്‍മിച്ച് രഞ്ജിത്ത് രചനയും സംവിധാനവും നിര്‍വഹിക്കുന്ന 'സ്പിരിറ്റില് മധു, തിലകന്, സുരാജ് വെഞ്ഞാറമൂട്, സിദ്ധാര്‍ഥ് ഭരതന്, ഗണേഷ് കുമാര്, ടിനി ടോം, ടി.പി. മാധവന്, പൂജപ്പുര രാധാകൃഷ്ണന്, ലെന, കല്പന, മാസ്റ്റര് പ്രജ്വല് എന്നിവരും വേഷമിടുന്നു. റഫീഖ് അഹമ്മദിന്റെ വരികള്‍ക്ക് ഷഹബാസ് അമന് ഈണം പകരുന്നു. വേണു ഛായാഗ്രഹണം നിര്‍വഹിക്കുന്നു.\nRead more about: spirit mohanlal ranjith release kaniha സ്പരിറ്റ് മോഹന്‍ലാല് രഞ്ജിത്ത് റിലീസ് കനിഹ\nDirector Ranjith’s Spirit, which will hit the cinemas on June 14, has Mohanlal playing an alcoholic,\nStory first published: Monday, June 4, 2012, 10:26 [IST]


പ്രശാന്ത് ഭരതന് (Prasanth Bharathan): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Prasanth Bharathan\nമലയാള ചലച്ചിത്ര നിര്‍മ്മാതാവാണ് പ്രശാന്ത് ഭരതന്. ഷാന് കേച്ചേരി സംവിധാനം ചെയ്ത കാന്താരം എന്ന ചിത്രത്തിന്റെ നിര്‍മ്മാതാവാണ്. ഹേമന്ത് മേനോന്, ജോണ് കൊക്കന്, ജീവിക എന്നിവരാണ് ചിത്രത്തിലെ പ്രധാന താരങ്ങള്. ജേസിന് ജോര്‍ജ് ആണ്... ReadMore\nമലയാള ചലച്ചിത്ര നിര്‍മ്മാതാവാണ് പ്രശാന്ത് ഭരതന്. ഷാന് കേച്ചേരി സംവിധാനം ചെയ്ത കാന്താരം എന്ന ചിത്രത്തിന്റെ നിര്‍മ്മാതാവാണ്. ഹേമന്ത് മേനോന്, ജോണ് കൊക്കന്, ജീവിക എന്നിവരാണ് ചിത്രത്തിലെ പ്രധാന താരങ്ങള്. ജേസിന് ജോര്‍ജ് ആണ് സസ്‌പെന്‍സ് ത്രില്ലറായ ചിത്രത്തിന് സംഗീതം നല്‍കുന്നത്. വി എഫ് എക്‌സ് സാങ്കേതിക വിദ്യ ഉപയോഗിച്ചാണ് ചിത്രം ഒരുക്കിയിരിക്കുന്നത്. ശിവജി ഗുരുവായൂര്, അസീസ് നെടുമങ്ങാട് , വിദ്യ വിജയകുമാര് എന്നിവരാണ് ചിത്രത്തിലെ മറ്റു താരങ്ങള്.ഗുരു എന്റര്‍ടെയ്ന് മെന്‍സിന്റെ ബാനറിലാണ് ചിത്രം നിര്‍മ്മിച്ചിരിക്കുന്നത്.\nDirected by ഷാന് കേച്ചേരി\nആ ചിത്രം ഏറ്റെടുത്തപ്പോള് വലിയ മണ്ടത്തരമാണ് കാണിക്കുന്നതെന്ന് പലരും പറഞ്ഞു, അനുഭവം പങ്കുവെച്ച് പൃഥ്..\nപ്രശാന്ത് ഭരതന് അഭിപ്രായം


ശബരിമല തീര്‍ത്ഥാടനം: നിയന്ത്രണങ്ങളില് കൂടുതല് ഇളവുകള് -\nശബരിമല തീര്‍ത്ഥാടനം: നിയന്ത്രണങ്ങളില് കൂടുതല് ഇളവുകള്\nപത്തനംതിട്ട: കൊവിഡ് വ്യാപനം കുറഞ്ഞ സാഹചര്യത്തില് ശബരിമല തീര്‍ത്ഥാടനത്തില് ഏര്‍പ്പെടുത്തിയിരുന്ന നിയന്ത്രണങ്ങളില് കൂടുതല് ഇളവുകള് അനുവദിച്ചു. മുഖ്യമന്ത്രി പിണറായി വിജയനുമായി ദേവസ്വം മന്ത്രി കെ. രാധാകൃഷ്ണന് നടത്തിയ ചര്‍ച്ചയിലാണ് ഇളവുകള് അനുവദിക്കാന് തീരുമാനിച്ചത്.\nപമ്പയില് നിന്നും നീലിമല, അപ്പാച്ചിമേട്, മരക്കൂട്ടം വഴിയുള്ള പരമ്പരാഗത പാത തുറക്കും. നീലിമലയിലും അപ്പാച്ചിമേട്ടിലും പ്രാഥമിക ചികിത്സ സൗകര്യങ്ങള് സജ്ജമാക്കിയിട്ടുണ്ട്. സന്നിധാനത്ത് രാത്രി തങ്ങാന് അനുമതിയുണ്ടാവും. 500 മുറികള് ഇതിനായി കൊവിഡ് മാനദണ്ഡപ്രകാരം സജ്ജീകരിച്ചിട്ടുണ്ട്.\nപമ്ബയിലെ ജലനിരപ്പ് വിലയിരുത്തി പമ്പാ സ്നാനം നടത്തുന്നതിനും ബലിതര്‍പ്പണത്തിനും അനുമതി നല്‍കും. ഇതില് ജില്ലാ ഭരണകൂടമായിരിക്കും തീരുമാനമെടുക്കുക.\nജനുവരി മുതല് ഇ-റേഷന് കാര്‍ഡ് സംവിധാനം നടപ്പിലാക്കുമെന്ന് ഭക്ഷ്യമന്ത്രി\nകാസര്‍കോട് ജില്ലയില് എയിംസ് ആശുപത്രിയ്ക്കായ് അണിനിരക്കുക:സപര്യ കേരളം\nShareസംസ്ഥാന ചലച്ചിത്ര വികസന കോര്‍പ്പറേഷന് കണ്ണൂരിലെ പായം പഞ്ചായത്തില് നിര്‍മിക്കുന്ന ആധുനിക തിയേറ്റര് സമുച്ചയത്തിന്റെ നിര്‍മ്മാണോദ്ഘാടനം സാംസ്‌കാരിക മന്ത്രി സജി ചെറിയാന് നിര്‍വഹിച്ചു. തിയേറ്റര് നിര്‍മിക്കുന്നതിനായി പായം പഞ്ചായത്തിന്റെ നേതൃത്വത്തില് നിര്‍മാണം പൂര്‍ത്തിയാക്കിയ കെട്ടിടം കെ എസ് എഫ് ഡി സി…


ഇറാഖിലും സിറിയയിലും ഐ.എസിന് വന് തിരിച്ചടി | Madhyamam\ndate_range9Jun 2016 10:43 PM GMT\nഇറാഖിലും സിറിയയിലും ഐ.എസിന് വന് തിരിച്ചടി\nഅലപ്പോയില് ആശുപത്രിക്കുനേരെ വ്യോമാക്രമണം; 20 മരണം\nഡമസ്കസ്/ബഗ്ദാദ്: ഇറാഖിലും സിറിയയിലും സായുധ സംഘമായ ഐ.എസിന് (ഇസ്ലാമിക് സ്റ്റേറ്റ്) കനത്ത തിരിച്ചടി. വടക്കന് ഇറാഖിലെ ഫല്ലൂജയില് അമേരിക്കന് സൈന്യത്തിന്‍െറ പിന്തുണയോടെ ഇറാഖി സൈന്യം കാര്യമായി മുന്നേറുകയാണെന്നാണ് റിപ്പോര്‍ട്ട്. സിറിയയില് നേരത്തേ ഐ.എസ് നിയന്ത്രണത്തിലാക്കിയിരുന്ന പല മേഖലകളും അവര്‍ക്ക് നഷ്ടപ്പെടുകയും ചെയ്തു.\nസിറിയയില് ഐ.എസിനെതിരെ യു.എസ് സഖ്യസേന കനത്ത വ്യോമാക്രമണം നടത്തുന്നുണ്ട്. ഇതിനുപുറമെ, പ്രസിഡന്‍റ് ബശ്ശാര് അല് അസദിന്‍െറ സൈന്യത്തിന്‍െറ നീക്കങ്ങളെയും ഐ.എസിന് നേരിടണം. രണ്ട് ഭാഗങ്ങളില്‍നിന്നുള്ള സൈനികാക്രമണങ്ങള് ഐ.എസിന് വലിയ ആള്‍നാശമുണ്ടാക്കിയതായാണ് റിപ്പോര്‍ട്ടുകള്.\nഫല്ലൂജ രണ്ടു ദിവസത്തിനകം തിരിച്ചുപിടിക്കുമെന്ന് ഇറാഖി സൈനിക മേധാവി അവകാശപ്പെട്ടു. കഴിഞ്ഞദിവസം നഗരം വളഞ്ഞ സൈന്യം തന്ത്രപ്രധാന സ്ഥലങ്ങളോട് ഏറെ അടുത്തുവെന്നാണ് വിവരം. അതേസമയം, ഇവിടെ 90,000ത്തോളം സിവിലിയന്മാര് ഇപ്പോഴും കുടുങ്ങിക്കിടക്കുന്നുവെന്ന് യു.എന് മുന്നറിയിപ്പ് നല്‍കി. ഫല്ലൂജയിലേക്ക് സൈന്യം കടന്നപ്പോള്‍തന്നെ ഇവിടെയുള്ള 18,000ത്തോളം പേര് പലായനം ചെയ്തിരുന്നു. പലായനം ചെയ്യാന് ശ്രമിച്ചവരെ ഐ.എസ് വെടിവെച്ചുകൊന്ന സംഭവവുമുണ്ടായി.\nവടക്കന് സിറിയയില് ഇപ്പോഴും ഐ.എസിന്‍െറ നിയന്ത്രണത്തിലുള്ള മനബിജ് നഗരത്തില് രണ്ടുദിവസമായി കനത്ത പോരാട്ടം നടക്കുകയാണ്. ഇവിടെ യു.എസ് വ്യോമാക്രമണത്തില് 130 ഐ.എസ് തീവ്രവാദികള് കൊല്ലപ്പെട്ടുവെന്ന് ബ്രിട്ടന് ആസ്ഥാനമായി പ്രവര്‍ത്തിക്കുന്ന സിറിയന് ഒബ്സര്‍വേറ്ററി ഫോര് ഹ്യൂമന്‍റൈറ്റ്സ് അധികൃതര് പറഞ്ഞു.\nഅതിനിടെ, സിറിയയില് അമേരിക്ക നടത്തുന്ന ഐ.എസ് വിരുദ്ധ പോരാട്ടത്തില് നിരവധി സിവിലിയന്മാരും കൊല്ലപ്പെട്ടു. മന്‍ബിജില് കഴിഞ്ഞദിവസം 30 തദ്ദേശീയരാണ് വ്യോമാക്രമണത്തില് മരിച്ചത്. വടക്കന് സിറിയയിലെതന്നെ അലപ്പോയിലെ ആശുപത്രിക്കുനേരെയാണ് വ്യാഴാഴ്ച വ്യോമാക്രമണമുണ്ടായത്.\nസംഭവത്തില് കുട്ടികളടക്കം 20ലേറെ പേര് കൊല്ലപ്പെട്ടു. രണ്ടു മാസത്തിനിടെ, സിറിയയിലെ 17 ആശുപത്രികള്‍ക്കുനേരെ യു.എസ് വ്യോമാക്രമണമുണ്ടായിട്ടുണ്ട്. ഇതില് 200ലധികം സിവിലിയന്മാര് കൊല്ലപ്പെട്ടു.


കോവിഡ് വാക്സിന്: ഇന്ത്യയില് അടിയന്തര ഉപയോഗത്തിന് അനുമതി തേടി ഫൈസര് - Goa Malayali News Paper.\nന്യൂഡല്‍ഹി: കോവിഡിനെതിരായ ഫൈസര് വാക്‌സിന് ഇന്ത്യയില് ഉപയോഗിക്കാന് അടിയന്തിര അനുമതി തേടി കമ്ബനി. ഇതുസംബന്ധിച്ച് ഡ്രഗ്‌സ് കണ്‍ട്രോളര്‍ക്ക് കമ്ബനി അപേക്ഷ നല്‍കി. പരീക്ഷണത്തില് 95 ശതമാനം ഫലം കണ്ടതായി അവകാശപ്പെടുന്ന വാക്‌സിനാണ് ഫൈസര്. ബ്രിട്ടനും ബഹ്‌റൈനും ഫൈസറിന് ഇതിനകം അനുമതി നല്‍കിയിട്ടുണ്ട്.\nഡിസംബര് നാലിനാണ് ഫൈസര് ഇന്ത്യ അനുമതി തേടി അപേക്ഷ നല്‍കിയത്. മരുന്ന് ഇറക്കുമതി ചെയ്യാനും ഇന്ത്യയില് വിതരണം ചെയ്യാനുമുള്ള അനുമതി ചോദിച്ചാണ് അപേക്ഷ. 'ഡിസംബര് 4ന് ഫൈസര് മരുന്ന് വിതരണം ചെയ്യാനുള്ള അനുമതി തേടി അപേക്ഷ നല്‍കിയിട്ടുണ്ട്. ഡി.സി.ജി.ഐയോട് അടിയന്തിരമായി അനുമതിയാണ് ആവശ്യപ്പെട്ടത്'- ഔദ്യോഗിക വൃത്തങ്ങള് അറിയിച്ചു.\nസര്‍ക്കാര് അനുമതി പ്രകാരം, അംഗീകാരമുള്ള അതോറിറ്റികള്‍ക്കു മാത്രമേ ഫൈസര് വാക്സിന് നല്‍കുകയുള്ളൂവെന്ന് കമ്ബനി അധികൃതര് സൂചിപ്പിച്ചു. അതേസമയം വാക്‌സിന് മൈനസ് 70 ഡിഗ്രിയില് സൂക്ഷിക്കേണ്ടി വരുമെന്നുളളതാണ് ഇന്ത്യ നേരിടുന്ന പ്രധാന വെല്ലുവിളി. ചെറു നഗരങ്ങളിലും റൂറല് ഭാഗങ്ങളിലും ഇങ്ങനെ സൂക്ഷിക്കേണ്ടി വരുന്നത് വെല്ലിവിളിയാകുമെന്നാണ് ബന്ധപ്പെട്ട കേന്ദ്രങ്ങള് നല്‍കുന്ന വിവരം.\nഅഞ്ച് കോവിഡ് പ്രതിരോധ വാക്‌സിനുകളാണ് ഇന്ത്യയിലടക്കം പരീക്ഷണ ഘട്ടത്തിലുള്ളത്. ഐസിഎംആറിന്റെ സഹകരണത്തോടെ വികസിപ്പിച്ചെടുത്ത ഭാരത് ബയോടെക്കിന്റെ വാക്‌സിനും ഓക്‌സ്ഫഡിന്റെ അസ്ട്രാസെനക വാക്‌സിനും അവസാനഘട്ട പരീക്ഷണത്തിലാണ്. നേരത്തേ ഇവയുടെ പരീക്ഷണം നടക്കുന്ന കേന്ദ്രങ്ങള് പ്രധാനമന്ത്രി മോദി സന്ദര്‍ശിച്ചിരുന്നു.


നാലിൽ ഒരാൾക്ക് കൊവിഡ്, എല്ലാ വീടുകളിലും രോഗം എത്തുന്നു, രാജ്യതലസ്ഥാനത്തെ ഞെട്ടിച്ച് സിറോ സർവേ റിപ്പോർട്ട് | serosurvey reports on delhi covid spread\nനാലിൽ ഒരാൾക്ക് കൊവിഡ്, എല്ലാ വീടുകളിലും രോഗം എത്തുന്നു, രാജ്യതലസ്ഥാനത്തെ ഞെട്ടിച്ച് സിറോ സർവേ റിപ്പോർട്ട്\nNew Delhi, First Published 12, Nov 2020, 12:11 PM\n25 % പേരിൽ ആന്‍റി ബോഡി രൂപപ്പെട്ടെന്നും സര്‍വ്വെയില് വ്യക്തമാക്കുന്നു\nദില്ലി: സിറോ സർവേ റിപ്പോർട്ട് രാജ്യ തലസ്ഥാനത്തെ ഞെട്ടിക്കുന്നു. ദില്ലിയിൽ കൊവിഡ് സ്ഥിതി ഗുരുതരമാണെന്ന് വ്യക്തമാക്കുന്ന സിറോ സർവേ റിപ്പോർട്ട്, പരിശോധിച്ച നാലിൽ ഒരാൾക്ക് രോഗം ബാധിച്ചതായും ചൂണ്ടികാട്ടുന്നതാണ്. മധ്യ ദില്ലിയിൽ ആണ് രോഗ വ്യാപനം ഏറ്റവും രൂക്ഷം. ഇവിടെ മിക്കവാറൂം എല്ലാ വീടുകളിലും രോഗം എത്തിയെന്നാണ് റിപ്പോര്‍ട്ട് പറയുന്നത്. 25 % പേരിൽ ആന്‍റി ബോഡി രൂപപ്പെട്ടെന്നും സര്‍വ്വെയില് വ്യക്തമാക്കുന്നു. ദില്ലി ഹൈക്കോടതിയിൽ സർക്കാർ സമർപ്പിച്ച റിപ്പോർട്ടിലാണ് സിറോ സർവേ വിവരങ്ങളുള്ളത്.\nനേരത്തെ ദില്ലിയിൽ കൊവിഡ് വ്യാപനം സൂപ്പർ സ്പ്രെഡിലേക്ക് നീങ്ങുന്നുവെന്ന വിലയിരുത്തലുകള് പുറത്തുവന്നിരുന്നു. പ്രതിദിന കേസുകളിൽ റെക്കോർഡ് വർധനയാണ് രാജ്യ തലസ്ഥാനത്ത് കഴിഞ്ഞ ദിവസം രേഖപ്പെടുത്തിയത്. 8593 പേരാണ് ഒരുദിവസം ഇവിടെ രോഗബാധിതരായത്.\nഅതേസമയം രാജ്യത്ത് കൊവിഡ് മുക്തരുടെ രാജ്യത്ത് എണ്ണം 80.5 ലക്ഷം കവിഞ്ഞു. രോഗമുക്തി നിരക്ക് 93 ശതമാനമായി. ആകെ രോഗ ബാധിതർ 87 ലക്ഷത്തിനടുത്താണെങ്കിലും ചികിത്സയിൽ കഴിയുന്ന രോഗികളുടെ എണ്ണം അഞ്ച് ലക്ഷത്തിൽ താഴെ മാത്രമാണ്.\nLast Updated 12, Nov 2020, 12:32 PM\nഎല്ലാ വീടുകളിലും രോഗം\nദില്ലിയെ ഞെട്ടിച്ച് സിറോ സർവേ റിപ്പോർട്ട്\nനാലിൽ ഒരാൾക്ക് കൊവിഡ്\nസിറോ സർവേ റിപ്പോർട്ട്


ഇടുക്കി ജില്ലയില് ഒന്നാം സ്ഥാനം തൊടുപുഴയ്ക്ക് – 1,34,166 വോട്ട് പോള് ചെയ്തു | Gramajyothi News\nApril 7, 2021 5:52 pm Published by : Chief Editor\nനിയമസഭാ തിരഞ്ഞെടുപ്പ്:ജില്ലയില് 70.38 ശതമാനം പോളിംഗ്\nനിയമസഭാ തിരഞ്ഞെടുപ്പ് 2021 ജില്ലയില് മികച്ച പോളിംഗ് രേഖപ്പെടുത്തി. 70.38 ശതമാനം പേരാണ് ജില്ലയില് വോട്ട് രേഖപ്പെടുത്തിയത്. 2016 നിയമസഭാ തിരഞ്ഞെടുപ്പ് പോളിംഗ് ശതമാനത്തിന് ഒപ്പമെത്താന് ഇത്തവണയായില്ല. 2016 ല് 73.59 ശതമാനമായിരുന്നു ജില്ലയിലെ പോളിംഗ്. ജില്ലയില് ആകെ 8,88,608 വോട്ടര്‍മാരാണുള്ളത്. ഇതില് 6,25,409 പേര് വോട്ടുചെയ്തു. ഇതില് 3,23,001 (73.57%) പുരഷന്‍മാരും 3,02,406 (67.26%) സ്ത്രീകളും രണ്ട് ട്രാന്‍സ്‌ജെന്‍ഡറും ഉള്‍പ്പെടുന്നു. ജില്ലയില് ഉടുമ്പന്‍ചോല മണ്ഡലത്തിലാണ് ഏറ്റവും ഉയര്‍ന്ന പോളിംഗ് -73.33%, ദേവികളത്താണ് ഏറ്റവും കുറവ്- 67.32%.\nനിയോജക മണ്ഡലം പോളിംഗ് ശതമാനം പോള് ചെയ്ത വോട്ടുകള്\nതൊടുപുഴ – 70.16% – 1,34,166\nഇടുക്കി – 68.94% – 1,28,434\nപീരുമേട് – 72.27% – 1,26,010\nദേവികുളം – 67.32% – 1,13,995\nഉടുമ്പന്‍ചോല – 73.33% – 1,22,804\nജില്ലയില് എറ്റവും കൂടുതലും കുറവ് വോട്ടും രേഖപ്പെടുത്തിയ ബൂത്തുകള് പീരുമേട് മണ്ഡലത്തില്\nഇടുക്കി ജില്ലയില് ഏറ്റവും കൂടുതല് വോട്ട് രേഖപ്പെടുത്തിയ ബൂത്തും കുറവ് വോട്ട് രേഖപ്പെടുത്തിയ ബൂത്തും പീരുമേട് മണ്ഡലത്തിലാണ്. സെന്റ്. തോമസ് ഹൈസ്‌കൂള് അട്ടപ്പള്ളം (വടക്ക് ഭാഗം) 88-ാം നമ്പര് ബൂത്തിലാണ് ജില്ലയില് ഏറ്റവും കൂടുതല് വോട്ടുകള് രേഖപ്പെടുത്തിയത്- 806 (1005 വോട്ടര്‍മാര്) ജില്ലയില് ഏറ്റവും കുറവ് വോട്ട് രേഖപ്പെടുത്തിയത് പീരുമേട് മണ്ഡലത്തിലെ കുമളി പച്ചക്കാനം 106-ാം ബൂത്ത് പഞ്ചായത്ത് അംഗന്‍വാടിയിലാണ്. 29 വോട്ടര്‍മാരില്5പേര്‍മാത്രമാണ് ഇവിടെ വോട്ട് ചെയ്തത്. ദേവികുളം മണ്ഡലത്തില് ഏറ്റവും കൂടതല് വോട്ട് രേഖപ്പെടുത്തിയത് മറയൂര് സെന്റ് മേരിസ് യുപി സ്‌കൂളിലെ 8-ാം നമ്പര് ബൂത്തിലാണ്. ഇവിടെ 762 പേര് വോട്ട് ചെയ്തു. 31-ാം നമ്പര് ബൂത്ത് പറപ്പയാര്‍കുടി ഇഡിസി സെന്ററിലാണ് മണ്ഡലത്തിലെ ഏറ്റവും കുറവ് വോട്ട് രേഖപ്പെടുത്തിയത്. 141 പേരാണ് ഇവിടെ വോട്ട് രേഖപ്പെടുത്തിയത്. ഉടുമ്പന്‍ചോല മണ്ഡലത്തില് ഗവണ്‍മെന്റ് യുപിഎസ് കല്ലാര് ചോറ്റുപാറ 146-ാം ബൂത്തില് ഏറ്റവും കൂടുതല് പോളിംഗ് രേഖപ്പെടുത്തി. 782 പേര് ഇവിടെ വോട്ട് ചെയ്തു. 41 എ ബൂത്തില് ചേരിയാര് 71-ാം നമ്പര് അംഗന്‍വാടി ഏറ്റവും കുറവ് വോട്ട് രേഖപ്പെടുത്തി. 180 പേരാണ് ഇവിടെ വോട്ട് ചെയ്തത്. തൊടുപുഴ നിയോജക മണ്ഡലത്തില് 85-ാം ബൂത്ത് തൊടുപുഴ മുനിസിപ്പല് വെങ്ങല്ലൂര് യുപിഎസില് 793 പേര് വോട്ട് ചെയ്തു.് ഗവ.എല്‍പിഎസ് കുമാരമംഗലം9എ നമ്പര് ബൂത്തിലാണ് ഏറ്റവും കുറവ് വോട്ട് രേഖപ്പെടുത്തിയത്. ഇവിടെ 265 പേരാണ് വോട്ട് രേഖപ്പെടുത്തിയത്. ഇടുക്കി നിയോജക മണ്ഡലത്തില് നെല്ലിപ്പാറ സെന്റ് സേവ്യേഴ്‌സ് എല്‍പിഎസിലെ 118-ാം നമ്പര് ബൂത്തിലാണ് ഏറ്റവും കൂടുതല് വോട്ടുകള് പോള് ചെയ്തത്. 758 പേര് ഇവിടെ വോട്ട് ചെയ്തു. 20-ാം നമ്പര് ബൂത്തായ കൈതപ്പാറ ഫോറസ്റ്റ് ഔട്ട് പോസ്റ്റിലാണ് ഇടുക്കി മണ്ഡലത്തില് ഏറ്റവും കുറവ് വോട്ട് രേഖപ്പെടുത്തിയത്. 155 പേരാണ് ഇവിടെ വോട്ട് ചെയ്തത്.


ഉറുമ്പ് കടികൾ.: May 2011\nആന്റണിയുടെ തലയുരുളുമോ ?\nവിവിധ സംസ്ഥാനങ്ങളിലെ നിയമസഭാ തിരഞ്ഞെടുപ്പുകൾ കഴിഞ്ഞിരിക്കുന്നു. മൂന്നു ദശാബ്ദത്തിലേറെ പ.ബംഗാൾ ഭരിച്ച ഇടതു പക്ഷം പടിയിറങ്ങുന്നു.. കേരളത്തിലും തമിഴ്നാട്ടിലും ഭരണ മാറ്റം സംഭവിക്കുന്നു. ഇൻഡ്യയുടെ രാഷ്ട്രീയ സമവാക്യങ്ങളിലും സാരമായ മാറ്റങ്ങൾ വരുത്താൻ പോന്നതാണ് തിരഞ്ഞെടുപ്പ് ഫലങ്ങൾ. കേന്ദ്രം ഭരിക്കുന്ന കോൺഗ്രസ്സിന്റെ സഖ്യകക്ഷിയാണ് പ.ബംഗാൾ ഭരണത്തിലേറുന്നതെങ്കിൽ തമിഴ് നാട്ടിൽ രണ്ടാം യൂ.പി.ഏ സർക്കാരിന്റെ കടുത്ത വിമർശകയായ കുമാരി ജയലളിതയാണ് ഭരണത്തിലേറുന്നത്. കരുണാനിധിയുടെ നേതൃത്വത്തിലുള്ള ഡി.എം.കെ യുടെ പിന്തുണയോടെ കേന്ദ്രം ഭരിക്കുന്നു എന്നതു മാത്രമാണ് ജയലളിതയുടെ എതിർപ്പിന് കാരണം. കരുണാനിധിയെ പുറംതള്ളിയാൽ പിൻ തുണക്കാൻ തയ്യാറാണെന്ന് ജയലളിത തിരഞെടുപ്പിനു മുൻപു തന്നെ വാഗ്ദാനം ചെയ്തിരുന്നു. അതുകൊണ്ട് തന്നെ സോണിയാഗാന്ധിയുടെ ചായസല്ക്കാരം എന്തുകൊണ്ടും ജയലളിത കാത്തിരുന്നതു തന്നെയാണ്. മാറ്റം സംഭവിക്കുന്നത് തമിഴ്നാട്ടിലല്ല, കേന്ദ്രത്തിലാണ്. ഡി.എം.കെ ആയാലും ഏ.ഐ.ഏ. ഡി.എം.കെ ആയാലും ഭൂരിപക്ഷം ലഭിച്ചാൽ കേന്ദ്രത്തിൽ ഭരണത്തിലിരിക്കുന്ന അല്ലെങ്കിൽ ഭരിക്കാൻ സാധ്യതയുള്ള പാർട്ടിക്ക് പിന്തുണ പ്രഖ്യാപിക്കും. അതിനവർക്ക് ബി.ജെ.പി എന്നോ കോൺഗ്രസ്സ് എന്നോ മൂന്നാം മുന്നണിയെന്നോ വ്യത്യാസമില്ല. കരുണാനിധിയായാലും ജയലളിതയായാലും സ്വകാര്യ സ്വത്തുസമ്പാദനത്തിന്റെ കാര്യത്തിൽ ഒന്നു തന്നെ. സ്ഥാപിതമായ താല്പര്യങ്ങൾ സംരക്ഷിക്കപ്പെടണമെങ്കിൽ അധികാരം ഉണ്ടാകണം. മമതാ ബാനർജിയുടെ കാര്യത്തിൽ കാര്യങ്ങൾ കുറെക്കൂടെ വ്യക്തമാണ്. ഒറ്റക്ക് ഭരിക്കാനുള്ള ഭൂരിപക്ഷമുള്ള തൃണമൂലിനൊപ്പം നില്ക്കുകയെന്നത് വളരെക്കാലമായി അധികാരത്തിൽ നിന്നും വിട്ടു നിന്ന പശ്ചിമ ബംഗാളിലെ കോൺഗ്രസ്സിന് മമത കനിഞ്ഞു നല്കുന്ന അപ്പക്കഷ്ണങ്ങൾ ധാരാളം. ഒപ്പം കേന്ദ്രത്തിലെ കസേര സോണിയ-ജയലളിത-മമത എന്നിങ്ങനെ ത്രിമൂർത്തികളുടെ ബലത്തിൽ ഉറപ്പിക്കുകയും ചെയ്യാം.\nമമതാബാനർജി ഒഴിഞ്ഞു നല്കുന്ന റെയിൽ മന്ത്രാലയം, ഡി.എം.കെ യുമായുള്ള സഖ്യം പിരിയുന്നതു വഴി ഒഴിവു വരുന്ന ടെലികോം അടക്കമുള്ള മന്ത്രിക്കസേരകൾ എന്നിവ നികത്താനായി ഉടൻ ഒരു മന്ത്രിസഭാ പുനഃസംഘടന കേന്ദ്രഗവണ്മെന്റിൽ ഉണ്ടാകും. കരുണാനിധിയെയും കുടുംബത്തെയും ആജീവനാന്തം അഴിയെണ്ണിക്കാനുള്ള വക ലഭിക്കുമെന്നറിയാവുന്ന ജയലളിത ടെലികോം മന്ത്രാലയം ചോദിച്ചു വാങ്ങുമെന്നത് ഉറപ്പാണ്. ഒപ്പം അംബാനി-ടാറ്റാമാർ പൂണ്ടുവിളയാടുന്ന ടെലികോം മേഖല സ്വന്തം മണിപെഴ്സിന്റെ കനവും കൂട്ടും. അങ്കവും കാണാം താളിയും ഉടക്കാം.\nമന്ത്രിസഭാ പുനഃസംഘടന ഉണ്ടാകും എന്നത് വ്യക്തമായ സംഗതിയാണെങ്കിലും ഈ കുറിപ്പിന്റെ തലക്കെട്ടിൽ സംശയിക്കുന്നതുപോലെ ആദർശ ശുദ്ധിയുടെ ആൾരൂപമായ ശ്രീമാൻ ഏ.കെ ആന്റണിയുടെ തലയുരുളുന്നതെന്തിനാണ് ? അങ്ങനെ ഒരു സംശയത്തിന് എന്താണ് പ്രസക്തി ? ശ്രീമാൻ ആന്റണിക്ക് നല്കിയ പ്രതിരോധമന്ത്രാലത്തിൽ ആർക്കാണു താല്പര്യം ?\nശ്രീ.ഏ.കെ.ആന്റണി ഈയിടെ ഒരു പണിപറ്റിച്ചു. അമേരിക്കയിലേക്ക് വൻ തോതിൽ പണമൊഴുക്കും അമേരിക്കൻ ജനതക്ക് തൊഴിൽ സാധ്യതകളും വർധിപ്പിക്കുന്ന, ഇക്കഴിഞ്ഞ നവംബറിൽ അമേരിക്കൻ പ്രസിഡന്റ് ഒബാമ നേരിട്ട് ഇൻഡ്യയിലേക്ക് വന്ന് പറഞ്ഞുറപ്പിച്ച 10 ബില്യൻ ഡോളർ വരുന്ന യുദ്ധവിമാനക്കച്ചവടം വേണ്ടെന്നു വച്ചു. ബൂയിങ്ങിന്റെ എഫ് / ഏ -18 സൂപ്പർ ഹോർണെറ്റ്, ലോൿ ഹീഡിന്റെ എഫ്-16 സൂപ്പർ വൈപ്പർ എന്നിങ്ങനെ 126 വിമാനങ്ങൾ വാങ്ങാനായിരുന്നു ഇൻഡ്യ കണ്ട ഏറ്റവും വലിയ ആയുധ ഇടപാട് കരാർ. റഷ്യയുടെ മിഗ് 30, സ്വീഡന്റെ ഗ്രിപ്പെൻ എന്നിവയും ഗുണനിലവാരം കുറഞ്ഞത് കാരണം വേണ്ടെന്നു വച്ചവയിൽ പെടും. യൂറോപ്യൻ വിമാനമായ യൂറോഫൈറ്റർ ടൈഫൂൺ, ഫ്രഞ്ച് നിർമ്മിത റാഫേൽ എന്നിവയാണ് പ്രതിരോധമന്ത്രാലയത്തിന്റെ ഗുണനിലവാര പരിശോധനയിൽ കഴിവുതെളിയിച്ച വിമാനങ്ങൾ. കാശ്മീർ പോലുള്ള മേഖലകളിൽ പ്രവർത്തന മികവു പുലത്തിയില്ല എന്നതാണ് അമേരിക്കൻ-റഷ്യൻ-സ്വീഡിഷ് വിമാനങ്ങൾ ഒഴിവാക്കപ്പെടാൻ കാരണം. ഏ .കെ. ആന്റണിയെ സംബന്ധിച്ചിടത്തോളം ഇത്രയും ഭീമമായ ആയുധ ഇടപാടിൽ അമേരിക്കയെ സഹായിച്ചു എന്ന പേരിൽ പഴികേൾക്കാൻ വയ്യ. മാത്രവുമല്ല ഗുണനിലവാരം പുലർത്താത്ത വിമാനങ്ങൾ വാങ്ങുക വഴി ആന്റണി അഴിമതി കാട്ടി എന്നാരോപിക്കപ്പെട്ടാൻ കസേര തെറിക്കാനും സാധ്യതയുണ്ടെന്നു കാണുന്നു ആന്റണി. എന്നാൽ കാര്യങ്ങൾ ആന്റണിയുടെ പ്രതീക്ഷകൾക്കപ്പുറത്തേക്കാണ് നീങ്ങുന്നത്. ഇടപാടിൽ ഇൻഡ്യയെക്കൊണ്ട് അനുകൂല നിലപാടെടുപ്പിക്കാൻ കഴിയാത്തതിന്റെപേരിൽ ഇൻഡ്യയിലെ അമേരിക്കൻ അംബാസിഡർ ടിം റോമറുടെ കസേര തെറിച്ചു കഴിഞ്ഞു. ഇൻഡ്യക്ക് അമേരിക്കയുമായുള്ള സഹവർത്തിത്വമല്ല പകരം ചില വിമാനങ്ങളിലാണ് താല്പര്യമെന്ന് അമേരിക്കൻ നയതന്ത്രഞ്ജൻ ആഷ് ലി ടെല്ലിസ് അഭിപ്രായപ്പെടുന്നു. ആന്റണി സോഷ്യലിസ്റ്റ് താല്പര്യങ്ങൾക്കാണ് മുൻ ഗണന നല്കുന്നതെന്ന് രാജിവച്ച ഐ പി എൽ മന്ത്രി ശശി തരൂരും പറയുന്നു. ആന്റണിയെ സംബന്ധിച്ചിടത്തോളം ഈ ഒരു ആയുധ ഇടപാടിലൂടെയല്ലാതെയും അമേരിക്കയുമായുള്ള സഹകരണത്തിനു സാധ്യതകളുണ്ട്. എന്നാൽ ഇസ്രായേലിന്റെ സുരക്ഷയും കച്ചവടവും ഒഴിച്ച് മറ്റൊരു പരിഗണയും ഒരു കാര്യത്തിലും കാണിക്കാത്ത അമേരിക്കക്ക് ഏ.കെ. ആന്റണി കണ്ണിലെ കരടായി മാറും.\nഈ അവസരത്തിലാണ് സംസ്ഥാന തിരഞ്ഞെടുപ്പുകളുടെ ഫലം പുറത്തു വരികയും കേന്ദ്രം ഭരിക്കുന്ന യൂ.പി.ഏ യിൽ അഴിച്ചു പണി ഉണ്ടാകുന്നത്. സ്വാഭാവികമായും മന്ത്രിസഭയിലും അഴിച്ചു പണി അനിവാര്യം. ആയുധ ഇടപാടിന്റെ പേരിൽ ആന്റണിയുടെ കൈയ്യിൽ നിന്നും പ്രതിരോധമന്ത്രാലയം പിടിച്ചു വാങ്ങിയാൽ സോണിയക്കും മന്മോഹൻ സിംഗിനും പഴികേൾക്കേണ്ടി വരും. സ്വാഭാവികമായ ഒരഴിച്ചു പണിയിൽ റെയിൽ വേ മന്ത്രാലയം ആന്റണിയെ ഏല്പ്പിച്ചാൽ സംഗതികൾ കുറെക്കൂടെ സ്വീകാര്യമാകും. റെയിൽ വേ നല്കുന്നതു വഴി കേരളത്തിൽ കൂടെ തെക്കുവടക്കിനു മിനിറ്റൊന്നിനു മൂന്നു വച്ച് ട്രെയിൻ ഓടിക്കാനുള്ള അവസരം നല്കുകയാണ് എന്ന് സംസ്ഥാനത്തെ കോൺഗ്രസ്സ് നേതാക്കൾക്ക് വീമ്പിളക്കുകയും ചെയ്യാം. കാക്കയുടെ വിശപ്പും മാറും പോത്തിന്റെ കടിയും.\nഅമേരിക്കൻ വിധേയത്വം മൂത്ത് ഗാന്ധി സ്മൃതിയിൽ പട്ടിക്ക് മൂത്രമൊഴിക്കാൻ പോലും അവസരമൊരുക്കിയ മന്മോഹൻ സിംഗ് ഇക്കാര്യത്തിൽ എന്തു നടപടി എടുക്കുമെന്ന് സമീപ ഭാവിയിൽ നമുക്ക് കാത്തിരുന്നു കാണാം.\nപോസ്റ്റ് ചെയ്തത് ഉറുമ്പ് /ANT ല് 7:25 PM5അഭിപ്രായ(ങ്ങള്) ഈ പോസ്റ്റിലേക്കുള്ള ലിങ്കുകള്


Vishu Phalam 2019 | രോഹിണി വിഷു ഫലം | Rohini Vishuphalam | Yearly Prediction | Manorama Astrology\nകാണിപ്പയ്യൂർ നാരായണൻ നമ്പൂതിരിപ്പാട് March 23, 2019 05:39 PM IST\nനിക്ഷേപസമാഹരണ യജ്ഞത്തിൽ ലക്ഷ്യപ്രാപ്തി നേടും. വിദ്യാർഥികൾക്കും ഗവേഷകർക്കും അനുകൂല സാഹചര്യങ്ങൾ വന്നുചേരും. മുൻകോപം നിയന്ത്രിക്കണം. വ്യവസ്ഥകൾക്കതീതമായി പ്രവർത്തിക്കുവാൻ സാധിക്കും. കക്ഷിരാഷ്ട്രീയ പ്രവർത്തനങ്ങളിൽ സജീവസാന്നിധ്യം വേണ്ടിവരും. മേലധികാരിയ്ക്ക് തൃപ്തിയാകും വിധത്തിൽ പദ്ധതികൾ സമർപ്പിക്കുവാൻ സാധിക്കും. പുതിയ വ്യാപാര വ്യവസായങ്ങൾ തുടങ്ങും. വ്യവഹാരവിജയത്താൽ അർഹമായ പൂർവീകസ്വത്ത് രേഖാപരമായി ലഭിക്കും.\nഅഭിമാനത്തെ ചോദ്യം ചെയ്തതിനാല് ഉദ്യോഗമുപേക്ഷിച്ച് മറ്റൊന്നിനു ചേരും. അനുഭവജ്ഞാനമുള്ളവരുടെ നിർദേശം സ്വീകരിച്ച് പ്രവർത്തനതലങ്ങളിൽ മാറ്റങ്ങൾ വരുത്തും. വർഷങ്ങളായി വിദേശത്ത് രേഖാപരമായി കുടുങ്ങിക്കിടക്കുന്നവർക്ക് ജന്മനാട്ടിൽ വന്നുചേരുവാൻ സാധിക്കും. ആഗ്രഹിക്കുന്ന കാര്യങ്ങൾ സഫലമാകും. സ്വപ്നസാക്ഷാത്ക്കാരത്താൽ ആത്മനിർവൃതിയുണ്ടാകും.\nസഹപാഠികളോടൊപ്പം ഉദ്ദേശിച്ച വിഷയത്തിൽ ഉപരിപഠനത്തിനു ചേരുവാൻ സാധിക്കും. ശാസ്ത്രജ്ഞർക്കും ഗവേഷകർക്കും അനുകൂലസാഹചര്യങ്ങൾ വന്നുചേരും. തൃപ്തിയായ ഗൃഹം വാങ്ങി താമസിച്ചു തുടങ്ങും. സൽസന്താനഭാഗ്യമുണ്ടാകും. സഹജമായ കഴിവുകൾ പ്രകടിപ്പിക്കുവാൻ അവസരമുണ്ടാകും. ലക്ഷ്യബോധത്തോടു കൂടിയ പ്രവർത്തനങ്ങൾക്ക് ജനപിന്തുണയും പ്രോത്സാഹനവും ലഭിക്കും. യാഥാർഥ്യബോധത്തോടു കൂടിയ ജീവിതപങ്കാളിയുടെ ആശയങ്ങൾ സർവാത്മനാ സ്വീകരിക്കും.


ഇദ്ദേഹമായിരിക്കും ലോകകപ്പില് ഇന്ത്യയുടെ പ്രധാന താരം; മുന് ഇന്ത്യന് നായകന് പറയുന്നു - Express Kerala\nഇദ്ദേഹമായിരിക്കും ലോകകപ്പില് ഇന്ത്യയുടെ പ്രധാന താരം; മുന് ഇന്ത്യന് നായകന് പറയുന്നു\nവരാന് പോകുന്ന ഏകദിന ലോകകപ്പില് ഇന്ത്യയുടെ പ്രധാന താരം ടീമിലെ സീനിയര് വിക്കറ്റ് കീപ്പര് ബാറ്റ്‌സ്മാന് മഹേന്ദ്ര സിംഗ് ധോണിയായിരിക്കുമെന്ന് മുന് ഇന്ത്യന് നായകന് മൊഹമ്മദ് അസറുദ്ദീന്. കഴിഞ്ഞ ദിവസം ഒരു സ്വകാര്യ ചാനലിന് നല്‍കിയ അഭിമുഖത്തിലാണ് ഇക്കാരയം പറഞ്ഞത്.\n‘ഞാന് ധോണിയെ വളരെയധികം ഇഷ്ടപ്പെടുന്നു. വരുന്ന ഏകദിന ലോകകപ്പില് ഇന്ത്യയുടെ ഒന്നാം നമ്പര് താരമായി ഉദിച്ചുയരുക ധോണിയായിരിക്കുമെന്നാണ് ഞാന് കരുതുന്നത്. അദ്ദേഹത്തിന്റെ പരിചയസമ്പത്തും, വിക്കറ്റിന് പിന്നില് നിന്ന് സഹതാരങ്ങള്‍ക്ക് നല്‍കുന്ന ഉപദേശങ്ങളും ടീമിന് ഗുണമാകും- അസറുദ്ദീന് പറഞ്ഞു.\nമാത്രവുമല്ല ടീമിലെ ബോളര്‍മാര് പലപ്പോളും ധോണിയുടെ നിര്‍ദ്ദേശങ്ങള്‍ക്കനുസരിച്ചാണ് പന്തെറിയാറുള്ളത്. നായകന് വിരാട് കോഹ്ലിയേയും ഫീല്‍ഡിംഗില് തീരുമാനങ്ങളെടുക്കാന് സഹായിക്കാന് ധോണിക്ക് കഴിയും. ഇത് ടീമിന്റെ പ്രകടനത്തില് വലിയ വ്യത്യാസമുണ്ടാക്കും. ധോണി ഇന്ത്യയുടെ ഏറ്റവും വിജയിയായ ക്യാപ്റ്റന് കൂടിയാണെന്നതും ഓര്‍ക്കണം. അദ്ദേഹം പറഞ്ഞു.\nദക്ഷിണാഫ്രിക്കക്കെതിരെ ടോസ്; വെസ്റ്റിന്‍ഡീസ് ബോളിംഗ് തിരഞ്ഞെടുത്തു\nലോകകപ്പ്; ഇന്ത്യ ഓസ്ട്രേലിയ മത്സരം ഇന്ന് ഉച്ചയ്ക്ക് മൂന്ന് മണിക്ക്


dosha parihara in 2020: 2020ൽ ഓരോ നക്ഷത്രക്കാരും അനുഷ്ഠിക്കേണ്ട ദോഷപരിഹാരങ്ങളും വഴിപാടുകളും - astrological dosha parihara in 2020 for each nakshatra and rashi in malayalam | Samayam Malayalam\nastrological dosha parihara in 2020 for each nakshatra and rashi in malayalam\n2020ൽ ഓരോ നക്ഷത്രക്കാരും അനുഷ്ഠിക്കേണ്ട ദോഷപരിഹാരങ്ങളും വഴിപാടുകളും\nSamayam Malayalam | Updated: 03 Feb 2020, 06:29:56 PM\n2020 വർഷത്തിൻ്റെ തുടക്കത്തിൽ ശനിഗ്രഹത്തിന് മാറ്റം സംഭവിച്ചു. ഇത് ഓരോ നക്ഷത്രക്കാർക്കും ഓരോ വിധത്തിലായിരിക്കും ഫലങ്ങൾ നൽകുക. അതുകൊണ്ട് തന്നെ 2020 വർഷത്തിൽ ഓരോരുത്തരും ജന്മ നക്ഷത്ര പ്രകാരം അനുഷ്ഠിക്കേണ്ട ചില ദോഷ പരിഹാരങ്ങളുണ്ട്. ഒപ്പം തന്നെ ഈ വർശം നടത്തുന്ന ചില വഴിപാടുകൾ ദോഷഫലങ്ങൾ ഒഴിവാക്കുന്നതിനും ഗുണകരമാകും.\nമേടക്കൂറുകാർക്ക് 2020 വർഷത്തിൽ പൊതുവിൽ നല്ല അനുഭവങ്ങളാണ് വരാൻ പോകുന്നത്. എങ്കിലും ഗണപതി ഭഗവാൻ്റെ അനുഗ്രഹങ്ങളുണ്ടാകുന്നത് ഗുണകരമായി ഭവിക്കും. ഭാഗ്യ പുഷ്ടി ,പ്രാരംഭ തടസ്സങ്ങൾ മുതലായവ ഒഴിവാക്കുന്നതിന് ഇത് വളരെ അധികം സഹായിക്കും. മാസംതോറുമുള്ള ജന്മ നക്ഷത്രങ്ങളിൽ ഗണപതിക്ക് കറുമാല സമർപ്പിക്കുന്നതും അപ്പ നിവേദ്യം കൂട്ടു ഗണപതി ഹോമം എന്നിവ വഴിപാടായി നടത്തുന്നതും വളരെ ഗുണകരമായിരിക്കും. ചാമുണ്ഡീ ഭഗവതിക്ക് പായസം നിവേദിച്ച് രക്ത പുഷ്പാഞ്ജലി നടത്തുന്നതും വളരെയധികം ഗുണം ചെയ്യും.\nഇടവക്കൂറുകാർക്ക് 2020 വർഷം പൊതുവിൽ അത്ര അനുകൂലമല്ല. എന്നാൽ മഹാവിഷ്ണു പ്രീതി വരുത്തുന്നതിലൂടെ പൊതുവിൽ നല്ല അനുഭവങ്ങൾ ഉണ്ടാവുന്നതാണ്. എല്ലാ വ്യാഴാവ്ചകളിലും പതിവായി നാരായണ കവചം വ്രതത്തോടു കൂടി ജപിക്കുന്നത് വളരെ പ്രയോജനം ചെയ്യുന്നതാണ്. എല്ലാ മാസത്തിലേയും ജന്മ നക്ഷത്രം തോറും വിഷ്ണുവിന് നെയ്യ് വിളക്ക്, പാൽപ്പായസ നിവേദ്യത്തോടെ തുളസികൊണ്ട് ഭാഗ്യ സൂക്ത പുഷ്പാഞ്ജലി നടത്തുന്നതും ഭാഗ്യ വർദ്ധനവിന് വളരെ പ്രയോജനകരമാണ്. അതോടൊപ്പം തന്നെ ഹനുമത് പ്രീതികരമായ വഴിപാടുകളും നടത്തിയാൽ ഇടവക്കൂറുകാർക്ക് 2020 വർഷത്തിൽ വലിയ ദോഷാനുഭവങ്ങൾക്ക് സാധ്യതയില്ല.\nമിഥുനക്കൂറുകാർക്ക് 2020 ഗുണദോഷ സമ്മിശ്രമായിരിക്കും. എങ്കിലും ഗുണാനുഭവങ്ങൾക്കാണ് മുൻതൂക്കത്തിന് സാധ്യത.അനുഭവ ഗുണവും ഭാഗ്യവും വർദ്ധിക്കാൻ 2020 വർഷത്തിൽ മിഥുനക്കൂറുകാർ അഭയം പ്രാപിക്കേണ്ടത് ഹനുമാൻ സ്വാമിയെയാണ്. എല്ലാ മാസത്തിലേയും ജന്മ നക്ഷത്രം തോറും ഹനുമാൻ സ്വാമിക്ക് അവൽ നിവേദിക്കുകയും, പാജത്തിൽ വെണ്ണ സമർപ്പിക്കുകയും, വെറ്റിലമാല ചാർത്തി പ്രാർത്ഥിക്കുകയും ചെയ്താൽ ദോഷാനുഭവങ്ങൾക്ക് പരിഹാരം ലഭിക്കും. അയ്യപ്പക്ഷേത്രത്തിൽ എല്ലാ മാസ്തതിലേയും ജന്മ നക്ഷത്രം തോറും തൃപ്പടിയിൽ നെയ്യ് സമർപ്പിച്ച് പ്രാർത്ഥിക്കുകയും നീരാജനം കണ്ടു തൊഴുകയും വേണം. കൂടാതെ ആയില്യം നക്ഷത്രം തോറും നാഗക്ഷേത്ര ദർശനം നടത്തി പാൽ ,മഞ്ഞൾ സമർപ്പണം നടത്തുന്നതും വളരെ നല്ലതാണ്.\nകർക്കടകക്കൂറുകാർ 2020 വർഷം ജാഗ്രതയും കരുതലും നടത്തേണ്ടതാണ്. വ്യാഴാഴ്ചകളിൽ മത്സ്യ മാംസാദികൾ ഒഴിവാക്കി നരസിംഹ ക്ഷേത്ര ദർശനം നടത്തി പാനകം നിവേദിച്ച് ശത്രു സംഹാര പുഷ്പാഞ്ജലി നടത്തി പ്രാർത്ഥിക്കുന്നത് നല്ലതാണ്. കൂടാതെ സുബ്രമണ്യ സ്വാമിക്ക് പാൽ അഭിഷേകം പഞ്ചാമൃത നിവേദ്യം എന്നിവ നടത്തുന്നതും വളരെ ഗുണകരമായിരിക്കും. ഒപ്പം തന്നെ ശാസ്താ ക്ഷേത്ര ദർശനവും ജന്മ നക്ഷത്രങ്ങളിൽ നീരാജന വഴിപാടും മുടങ്ങാതെ നടത്തുന്നത് വളരെ നന്നായിരിക്കും.\nചിങ്ങക്കൂറുകാർക്ക് 2020 പൊതുവിൽ അനുകൂലമാണെങ്കിലും പല കാര്യങ്ങളിലും തുടക്കത്തിൽ ചില തടസ്സങ്ങളുണ്ടാകുവാനുള്ള സാധ്യതകളും നിലനിൽക്കുന്നുണ്ട്. ഇവയെല്ലാം ഒഴിവാക്കുന്നതിനായി ജന്മ നക്ഷത്രത്തിൽ ഗണപതി ഹോമം നടത്തുന്നത് നല്ലതാണ്. അതോടൊപ്പം കറുകമാലയും ചാർത്തി പ്രാർത്ഥിക്കുക. ഗണപതി ഭഗവാന് മോദകം നിവേദിക്കുന്നതും ഗുണം ചെയ്യും. ഒപ്പം ത്നനെ കുടുംപരദേവതയെ നിത്യേന ഉപാസിക്കുകയും ചെയ്താൽ 2020 വർഷത്തിൽ ചിങ്ങക്കൂറുകാർക്ക് അപ്രതീക്ഷിതമായ നേട്ടങ്ങൾ പോലും സ്വന്തമാക്കാൻ കഴിയും.\nകന്നിക്കൂറുകാർക്ക് മോശമല്ലാത്ത അനുഭവങ്ങൾ പ്രതീക്ഷിക്കാവുന്ന വർഷമാണ് 2020. ശാസ്താവിന് നീരാജനം സമർപ്പിച്ച് പ്രാർത്ഥിക്കുകയും പരമശിവന് ധാരയും കൂവളമാലയും സമർപ്പിച്ച് പ്രാർത്ഥിക്കുകയും ,െയ്യുന്നത് നല്ല അനുഭവങ്ങൾ വർദ്ധിക്കുന്നതിന് സഹായിക്കും.\nഈശ്വരാധീനം വർദ്ധിപ്പിക്കുന്നതിനുള്ള കർമങ്ങൾ തുലാക്കൂറുകാർ തീർച്ചയായും അനുഷ്ഠിക്കേണ്ട് വർഷമാണ് 2020. ജോലിയിലും കർത്തവ്യങ്ങളിലും സവിശേഷ ശ്രദ്ധ പുലർത്തണം. ഹനുമത് ഭജനം വളരെ ഗുണം ചെയ്യും. വ്യാഴാഴ്ചകളിൽ ആപദുദ്ധരണ ഹനുമത് സ്തോത്രം ജപിക്കുക.അതോടൊപ്പം നാരായണ കവചം ശാസ്തൃ സൂക്തം എന്നിവയും ജപിക്കുന്നതും നല്ലതാണ്. ജന്മ നക്ഷത്രങ്ങളിൽ വിഷ്ണുവിനും ശാസ്താവിനും യഥാശക്തി വഴിപാടുകൾ നടത്തി ക്ഷേത്ര ദർശനം നടത്തുന്നതും വളരെ ഗുണകരമാണ്.\nവൃശ്ചികക്കൂറുകാർക്ക് 2020 അനുകൂലമാണ്. ഭാഗ്യ പുഷ്ടിക്കായി ജന്മ നക്ഷത്രം തോറും കറുകഹോമം നടത്തുന്നത് വളരെയധികം ഗുണപ്രദമാണ്. അതോടൊപ്പം തന്നെ ശിവന് പിൻവിളക്കും രുദ്രാഭിഷേകം നടത്തുന്നതും വളരെ നല്ലതാണ്. ചില അപ്രതീക്ഷിത നേട്ടങ്ങളും 2020 വർഷത്തിൽ വൃശ്ചികക്കൂറുകാരെ കാത്തിരിക്കുന്നുണ്ട്.\nധനുക്കൂറുകാർ ഈശ്വരാധീനം വർദ്ധിപ്പിക്കണം. മാസത്തിലെ ജന്മ നക്ഷത്രം തോറും വിഷ്ണു ക്ഷേത്ര ദർശനവും ശാസ്താ ക്ഷേത്രദർശനവും ഒരുപോലെ നടത്തണം. വിഷ്ണുവിന് പാൽപ്പായസം നിവേദിച്ച് തുളസിമാല ചാർത്തി ഭാഗ്യസൂക്ത പുഷ്പാഞ്ജലി സമർപ്പിക്കുന്നത് വളരെ ഉത്തമമാണ്. വയസ്സ് തികഞ്ഞു വരുന്ന പിറന്നാൾ ദിനത്തിൽ വിഷ്ണു പൂജ നടത്തുന്നതും വളരെ നല്ലതാണ്. അതോടൊപ്പം ശാസ്താവിന് നെയ്യഭിഷേകവും ശിവന് മൃത്യുജ്ഞയ പുഷ്പാഞ്ജലിയും നടത്തുന്നതും ധനുക്കൂറുകാർക്ക് ഈ വർഷത്തിൽ വളരെ ഗുണം ചെയ്യും.\nമകരക്കൂറുകാർ ശാസ്താവിനേയും ഭൈരവ മൂർത്തിയേയും ഉപാസിച്ചാൽ ഈ വർഷം നല്ല അനുഭവങ്ങൾ ഉണ്ടാകും. ശാസ്താവിന് എള്ളുപായസം നിവേദിച്ച് ശാസ്തൃ സൂക്ത പുഷ്പാജ്ഞലിയും നീലശംഖുപുഷ്പ മാലയും ജന്മനക്ഷത്രം തോറും ചാർത്തുന്നതും വളരെ ഗുണപ്രദമാണ്. അതുപോലെ ഭൈരവ മൂർത്തിക്ക് അഘോര മന്ത്രംകൊണ്ട് പുഷ്പാജ്ഞലി നടത്തുന്നതും, വയസ്സ് തികഞ്ഞ് വരുന്ന പിറന്നാളിന് പഞ്ചമുഖ ഹനുമത് പൂജ നടത്തുന്നതും വിശേഷമാണ്.\nകുംഭഊക്കൂറുകാർക്ക് ഈ വർഷം വലിയ ദോഷാനുഭവങ്ങൾക്ക് സാധ്യതയില്ല. ശനിപ്രീതിക്കൂടെയുണ്ടെങ്കിൽ അപ്രതീക്ഷിത വിജയാനുഭവങ്ങളും സ്വന്തമാക്കാൻ കഴിഞ്ഞേക്കാം. ജന്മ നക്ഷത്രം തോറും ഗണപതിക്ക് അപ്പം നിവേദിക്കുന്നതും ശാസ്താവിന് നീരാജനം നടത്തി നീലപ്പട്ട് സമർപ്പിക്കുന്നതും വളരെയധികം ഗുണം ചെയ്യും.\nമീനക്കൂറുകാർക്ക് സമയം ഗുണദോഷ സമ്മിശ്രമാണെങ്കിലും ഈശ്വപ്രീതി മൂലം ആനുകൂല്യങ്ങൾ വർദ്ധിക്കുന്നതായി കാണാം. ഗണപതിക്ക് കറുകമാല ചാർത്തുന്നതും. മുക്കുറ്റികൊണ്ട് പുഷ്പാജ്ഞലി സമർപ്പിക്കുന്നതും വളരെ ഗുണകരമായിരിക്കും. നാഗദേവതകൾക്ക് നൂറും പാലും വഴിപാട് മാസത്തിൽ ഒന്നു വീതം നടത്തുന്നത് വളരെയധികം ഗുണം ചെയ്യും. അതോടപ്പം ജന്മ നക്ഷത്രം തോറും ഭദ്രകാളിക്ക് രക്ത പുഷ്പാജ്ഞലി സമർപ്പിക്കുന്നതും ഈ വർഷം മീനക്കൂറുകാർക്ക് വളരെ വിശേഷമായി കാണുന്നു\nചൊവ്വാ ദോഷം വിവാഹത്തിന് തടസ്സം നിൽക്കുന്നുണ്ടോ? ഈ കാര്യങ്ങൾ അറിഞ്ഞിരിക്കാം! ആര്‍ട്ടിക്കിള് ഷോ\nദോഷപരിഹാരം dosha parihara in 2020 dosha parihara for each rashi dosha parihara for each nakshatra 2020ൽ അനുഷ്ഠിക്കേണ്ട ദോഷപരിഹാരം\nWeb Title : astrological dosha parihara in 2020 for each nakshatra and rashi in malayalam\nബ്യൂട്ടി ടിപ്സ്കറുത്ത പാടു മാറ്റും,പ്രായം പത്തു കുറയ്ക്കും ഉലുവാ ജെല്\nമലപ്പുറംഇന്ധനവില വര്‍ദ്ധനവിനെതിരെ വേറിട്ടൊരു പ്രതിഷേധം, വീഡിയോ\nകേരളംമുട്ടിൽ മരം മുറി: ഗൂഢാലോചന നടന്നെന്ന് സർക്കാർ, അന്വേഷണസംഘത്തെ എസ് ശ്രീജിത്ത് നയിക്കും\nഇന്ത്യനാലായിരത്തിന് മുകളിൽ മരണം; രാജ്യത്ത് 84,332 പുതിയ കൊവിഡ് കേസുകൾ കൂടി, 1,21,311 രോഗമുക്തി


ഇത് കുടിച്ച ഉടൻതന്ന വയറു ശുദ്ധിയാകും, നല്ല ശോധന ഉണ്ടാകാൻ... - Creator Pen\nഇത് കുടിച്ച ഉടൻതന്ന വയറു ശുദ്ധിയാകും, നല്ല ശോധന ഉണ്ടാകാൻ…\nനാം കഴിയ്ക്കുന്ന പല ഭക്ഷണ വസ്തുക്കളും സ്വാദിനേക്കാളുപരി ആരോഗ്യ പരമായ ഗുണങ്ങള് നല്‍കുന്ന ഒന്നാണ്. പലപ്പോഴും നാം സ്വാദിന്റെ പേരില്, അല്ലെങ്കില് ഏതെങ്കിലും രുചിയുടെ പേരിലാകും, ഇവ കഴിയ്ക്കുക. അതായത് ആരോഗ്യപരമായ ഗുണങ്ങള് അറിയാതെ. നിങ്ങള്‍ക്കറിയാമോ, ഭക്ഷണ ശേഷം ഒരു കഷ്ണം ശര്‍ക്കര കഴിയ്ക്കുന്ന ശീലം പണ്ടത്തെ തലമുറയ്ക്കുണ്ടായിരുന്നു. മഞ്ഞു കാലത്തും ഇതൊരു ശീലമായിരുന്നു, അവര്‍ക്ക്.\nഇന്നത്തെ തലമുറയ്ക്ക് അറിയാത്ത ഗുണങ്ങള് ഈ ശീലത്തിന് പുറകിലുണ്ട്. മധുരത്തിനപ്പുറം ആരോഗ്യത്തിന് ഏറെ ഗുണകരമായ പല ഘടകങ്ങളും ശര്‍ക്കരയില് അടങ്ങിയിട്ടുണ്ട്. ദിവസവും ശര്‍ക്കര ലേശം, അധികമൊന്നും വേണ്ട, അര കഷ്ണം, പ്രത്യേകിച്ചും ഭക്ഷണ ശേഷം കഴിയ്ക്കുന്നത് നമുക്കറിയാത്ത പല ഗുണങ്ങളും ശരീരത്തിന് നല്‍കുന്ന ഒന്നാണ്.\nഭക്ഷണ ശേഷം ശര്‍ക്കര കഴിയ്ക്കുന്നത് ദഹന രസങ്ങള് ഉല്‍പാദിപ്പിയ്ക്കാന് സഹായിക്കും. ദഹനം എളുപ്പമാകാന് ഏറെ നല്ലതാണിത്. കുടലിന്റെ ആരോഗ്യത്തിന് ഏറെ ഉത്തമം. മലബന്ധം പോലുള്ള പ്രശ്‌നങ്ങള്‍ക്കും ശര്‍ക്കര ഏറെ നല്ലതു തന്നെയാണ്. വയറിനെ തണുപ്പിയ്ക്കാന് ഏറെ നല്ലതാണ് ശര്‍ക്കര. ഇതു കൊണ്ടാണ് വേനല്‍ക്കാലത്ത് ഐസ് വെള്ളത്തില് ഒരു കഷ്ണം ശര്‍ക്കര ഇട്ടു കുടിയ്ക്കുന്നതു നല്ലതാണെന്നു പറയുന്നത്. ഇത് വയറിനേയും ശരീരത്തേയും ഒരുപോലെ തണുപ്പിയ്ക്കുന്ന ഒന്നാണ്.\nബേക്കറിയിൽ കിട്ടുന്ന അതേ sponge cake ഇനി വീട്ടിലെ ചായപാത്രത്തിൽ ഉണ്ടാക്കാം, ആർക്കും കേക്ക് ഉണ്ടാക്കാം…


പച്ചക്കറികൾ വിളയിക്കുന്നതിന് മാതൃക; മുഹമ്മ സിഎംഎസ് എൽ പി സ്കൂൾ കാർഷിക പുരസ്കാര നിറവിൽ | muhamma cms lp school agricultural awards complete\nപച്ചക്കറികൾ വിളയിക്കുന്നതിന് മാതൃക; മുഹമ്മ സിഎംഎസ് എൽ പി സ്കൂൾ കാർഷിക പുരസ്കാര നിറവിൽ\nCherthala, First Published 16, Jan 2020, 10:07 AM\nരക്ഷകർത്താക്കളും അധ്യാപകരും വിദ്യാർഥികളുമാണ് കൃഷിയെ പരിപാലിക്കുന്നത്. വളമിടുന്നതും വെള്ളമൊഴിക്കുന്നതും കീടങ്ങളെ നശിപ്പിക്കുന്നതുമെല്ലാം ഇവർ തന്നെ.\nചേർത്തല: ഏത് പ്രതിസന്ധിയിലും പച്ചക്കറികൾ വിളയിക്കാമെന്ന കൃഷിപാഠം സമൂഹത്തിനു പകർന്നു നൽകുന്ന മുഹമ്മ സിഎംഎസ് എൽ പി സ്കൂൾ കാർഷിക പുരസ്കാര നിറവിൽ. ' കാർഷിക ക്ഷേമ വകുപ്പിന്റെ ജില്ലയിലെ മികച്ച കാർഷിക സ്കൂളുകളുടെ പട്ടികയിൽ ഒന്നാം സ്ഥാനം നേടിയാണ് കൃഷിയിലും സ്കൂൾ വിജയം കൊയ്തത്. സംസ്ഥാന അവാർഡിനു പിന്നാലെയാണ് ഈ അംഗീകാരം.\nസ്കൂളിനോടു ചേർന്നുള്ള സെന്റ്മാത്യൂസ് ചർച്ചിന്റെ അരയേക്കർ സ്ഥലത്താണ് കൃഷി. പച്ചക്കറികൾ കൂടാതെ ബജി മുളക്, ക്യാരറ്റ്, സവാള, വെളുത്തുള്ളി, ചോളം തുടങ്ങിയ 31 ഇനങ്ങൾ കൂട്ടായ്മയിലൂടെ കൃഷി ചെയ്യുന്നു. കപ്പലണ്ടി, , പെരുംജീരകം, ബീറ്റ്റൂട്ട്, വിവിധയിനം ചീരകൾ, പാവൽ, പടവലം, വെണ്ട, വഴുതന, കത്രിയ്ക്ക, പച്ചമുളകുകൾ, ക്വാളിഫ്ലവർ, കാബേജ്, മുള്ളൻ വെള്ളരി എന്നിവയും കൃഷിയെ സമർത്ഥമാക്കുന്നു. തോട്ടത്തിന് ആകർഷകമായി നെല്ലും ഗോതമ്പും വളർന്നു തുടങ്ങി. പോളിത്തീൻ ഷീറ്റുപയോഗിച്ച് പാടം ഉണ്ടാക്കിയാണ് നെല്ലും ഗോതമ്പും കൃഷി ചെയ്യുന്നത്. വിവിധ വർണങ്ങളിലുള്ള ബന്ദിപ്പൂക്കളും കഞ്ഞിക്കുഴി പയറും കൃഷിത്തോട്ടത്തിനു ചാരുതയേകുന്നു.\nപാടത്തിനു മേലെ മുളയുപയോഗിച്ചുള്ള പാലം കൂടിയായപ്പോൾ പൂങ്കാവനത്തിന്റെ പ്രതീതി. കഞ്ഞിക്കുഴിയിലെ മികച്ച കർഷകരും സ്കൂളിലെ രക്ഷകർത്താക്കളുമായ കെ പി ശുഭ കേശൻ, സെബാസ്റ്റ്യൻ എന്നിവരുടെ നേതൃത്വത്തിൽ ഞാറ്റുവേല, പാഠം ഒന്ന് പാടത്തേയ്ക്ക് എന്നിങ്ങനെ രണ്ട് ഗ്രൂപ്പുകളായിട്ടാണ് കൃഷി. രക്ഷകർത്താക്കളും അധ്യാപകരും വിദ്യാർഥികളുമാണ് കൃഷിയെ പരിപാലിക്കുന്നത്. വളമിടുന്നതും വെള്ളമൊഴിക്കുന്നതും കീടങ്ങളെ നശിപ്പിക്കുന്നതുമെല്ലാം ഇവർ തന്നെ. രാവിലെയും വൈകുന്നേരവും അധ്യാപകരും കുട്ടികളും തോട്ടത്തിലുണ്ടാകും. വിവിധ ജോലികൾ കഴിഞ്ഞ് സന്ധ്യയോടെ എത്തുന്ന മുപ്പതോളം രക്ഷകർത്താക്കൾ രാത്രി പത്തുവരെ തോട്ടത്തിലെ പണികൾ കഴിഞ്ഞാണ് വീടുകളിലേക്ക് മടങ്ങുന്നത്.\nകൃഷി വകുപ്പ് ഉദ്യോഗസ്ഥരുടെയും സ്കൂൾ മാനേജർ ജിജി ജോസഫിന്റെയും പ്രധാനാധ്യാപിക ജോളി തോമസിന്റെയും ഉപദേശ നിർദേശങ്ങൾ കൃഷിക്ക് ലഭിക്കുന്നു. ജൈവവളം ഉപയോഗിച്ചുള്ള കൃഷി ആയതിനാൽ വിളവെടുക്കുന്നവ നിമിഷങ്ങൾക്കുള്ളിൽ വിറ്റഴിയും. രക്ഷകർത്താക്കൾക്കാണ് മുൻഗണന. എല്ലാ ദിവസവും സ്കൂളിലെ ഉച്ചഭക്ഷണത്തിന് തോട്ടത്തിലെ പച്ചക്കറികൾ ഉപയോഗിക്കുന്നു. സ്കൂളിലെത്തുന്ന അതിഥികളെ സ്വീകരിക്കുന്നത് പച്ചക്കറിയും മുള്ളൻ വെള്ളരിയും നൽകിയാണ്.\nമനോഹരമായ കൃഷിത്തോട്ടം കാണാനും അഭിനന്ദിക്കാനും ജനപ്രതിനിധികളും വിവിധ സ്കൂളുകളിലെ അധ്യാപകരും വിദ്യാർഥികളുമൊക്കെ ദിവസേനെ ഇവിടെയെത്തുന്നു. പാഠ്യ-പാഠ്യേതര മേഖലകളിൽ ഒട്ടേറെ മാതൃകകൾ സൃഷ്ടിച്ചാണ് സ്കൂളിന്റെ മുന്നേറ്റം. 15 വർഷം മുമ്പ് കുട്ടികളില്ലാതെ അടച്ചു പൂട്ടൽ ഭീഷണി നേരിട്ട ഈ വിദ്യാലയത്തിൽ ഇന്ന് 660 കുട്ടികൾ പഠിക്കുന്നു. കഴിഞ്ഞ6വർഷത്തിനുള്ളിൽ സംസ്ഥാന അവാർഡ് ഉൾപ്പെടെ 50 ലേറെ പുരസ്കാരങ്ങൾ സ്കൂളിന്റെ മികവിന് ലഭിച്ചു. പ്രധാനാധ്യാപിക ജോളി തോമസിന് സംസ്ഥാന അധ്യാപക അവാർഡ്, അധ്യാപകൻ മുഹമ്മദ്റാഫിക്ക് മൂന്നു തവണ മികച്ച കബ്ബ് മാസ്റ്റർക്കുള്ള അവാർഡ്, അധ്യാപകരായ ജെസി തോമസ്, അനീറ്റ എന്നിവർക്ക് റോട്ടറി എക്സലൻസ് അവാർഡ്, പിടിഎ പുരസ്കാരങ്ങൾ, സി എസ് ഐ മഹായിടവകയുടെ ഹരിതവിദ്യാലയം അവാർഡ്, എന്നിവ പുരസ്കാരങ്ങളിൽ ചിലതു മാത്രം.\nപാട്ടിലൂടെ കണക്ക് പഠിപ്പിച്ച് സമൂഹമാധ്യമങ്ങളിലൂടെ വൈറൽ ആയി മാറിയ ഇവിടത്തെ അധ്യാപിക ജെസി തോമസിനെ മന്ത്രിമാർ ഉൾപ്പെടെ നിരവധി പേരാണ് അഭിനന്ദിച്ചത്. കാർഷിക മേഖലയിലേതടക്കം നേട്ടങ്ങൾക്കു പിന്നിൽ പ്രവർത്തിച്ചവരെ അഭിനന്ദിക്കാനും സ്കൂൾ സന്ദർശിക്കാനും മന്ത്രിമാർ ഉൾപ്പെടെയുള്ളവർ ആഗ്രഹം പ്രകടിപ്പിച്ചിരിക്കുകയാണ്.\nLast Updated 16, Jan 2020, 10:07 AM


Wearamask; Directorate of Civil Aviation on the 'No Fly' list of violators\nമാസ്ക്ക് ധരിക്കുക; ലംഘിക്കുന്നവർ 'നോ ഫ്ലൈ' ലിസ്റ്റിൽ\nവിമാനത്തിനകത്ത് മാസ്ക്ക് നിർബ്ബന്ധം. ഭക്ഷണം കഴിക്കുന്നതിനും വെള്ളം കുടിക്കുന്നതിനും വേണ്ടി മാത്രം മാസ്ക്ക് മാറ്റാവൂന്നതാണ്.\nAug 28, 2020, 2:18 PM\nന്യൂഡൽഹി: മാസ്ക്ക് ധരിയ്ക്കുന്നതിൽ വീഴ്ച വരുത്തുന്ന വിമാന യാത്രികരെ 'പറക്കാനാകില്ല' (നോ ഫ്ലൈ ) ലിസ്റ്റിലുൾപ്പെടുത്തണമെന്ന നിർദ്ദേശവുമായി സിവിൽ ഏവിയേഷൻ ഡയറക്ട്രറേറ്റ് -എഎൻഐ റിപ്പോർട്ട്. വിമാനയാത്ര വേളയിൽ യാത്രികർ കോവിഡ് പ്രതിരോധ മാനദണ്ഡങ്ങൾ കർശനമായി പാലിക്കുന്നുവെന്ന് വിമാന സർവ്വീസ് മാനേജ്മെൻ്റുകൾ ഉറപ്പുവരുത്തണം.\nവിമാനത്തിനകത്ത് മാസ്ക്ക് നിർബ്ബന്ധം. ഭക്ഷണം കഴിക്കുന്നതിനും വെള്ളം കുടിക്കുന്നതിനും വേണ്ടി മാത്രം മാസ്ക്ക് മാറ്റാവൂന്നതാണ്. മറ്റു സമയങ്ങളിൽ മാസ്ക്ക് ധരിക്കാതിരിക്കുന്നത് സഹയാത്രികരുടെ ആരോഗ്യത്തിന് ഭീഷണിയാകും. ഇത് കോവിഡ് പ്രതിരോധ പ്രോട്ടേക്കോൾ ലംഘനമായി കണക്കാക്കും.\nഇത്തരം യാത്രികരെ വിമാന ജീവനക്കാർ നോ ഫ്ലൈ ലിസ്റ്റിലുൾപ്പെടുത്തണമെന്നാണ് ഡയറക്ട്രറേറ്റ് നിർദ്ദേശം. കോവിഡ് പ്രതിരോധ നടപടികളിലെ ഇളവുകളെന്ന നിലയിൽ രാജ്യത്ത് ഭാഗികമായി ആഭ്യന്തര വിമാന സർവ്വീസുകൾക്ക് അനുമതിയുണ്ട്.


'ഉപദേശം കേട്ട് കൊതി തീര്‍ന്നില്ല'; മുഖ്യമന്ത്രി പിണറായി വിജയനെ ഉപദേശിക്കാനായി അഞ്ച് ഉപദേശകര് കൂടി 'അന്താരാഷ്ട്ര മാതൃകയില്' എത്തുന്നു\n‘ഉപദേശം കേട്ട് കൊതി തീര്‍ന്നില്ല’; മുഖ്യമന്ത്രി പിണറായി വിജയനെ ഉപദേശിക്കാനായി അഞ്ച് ഉപദേശകര് കൂടി ‘അന്താരാഷ്ട്ര മാതൃകയില്’ എത്തുന്നു\nTuesday 30th May 2017 5:45pm\nതിരുവനന്തപുരം: എത്ര ഉപദേശകര് ഉണ്ടെന്ന കാര്യത്തില് ഉറപ്പില്ലെങ്കിലും തനിക്ക് ഇനിയും ഉപദേശകര് വേണമെന്നാണ് മുഖ്യമന്ത്രിയുടെ നിലപാട്. പിണറായി വിജയനെ ഉപദേശിക്കാനായി അഞ്ചംഗ ഉപദേശക സംഘത്തെ നിയമിക്കുന്നു എന്നതാണ് തലസ്ഥാനത്ത് നിന്നുള്ള പുതിയ വാര്‍ത്ത.\nഎന്നാല് മറ്റ് ഉപദേശകരില് നിന്ന് വ്യത്യസ്തരാണ് പുതിയ ഉപദേശക സംഘം. കോര്‍പ്പറേറ്റ് കമ്പനികളുമായി ആശയവിനിമയം നടത്തുന്നതിനും കൂടുതല് നിക്ഷേപകരെ കണ്ടെത്തി ഐ.ടി മേഖലയെ പരിപോഷിപ്പിക്കുന്നതിനും വേണ്ടിയാണ് പുതിയ സംഘം.\nAlso Read: ബീഫ് നിരോധനം ശുദ്ധ വിവരക്കേട്; ഇത്രയും യുക്തിയില്ലാത്ത തീരുമാനം ഒരു പ്രധാനമന്ത്രി എടുക്കുമോ: മാമുക്കോയ\nനിലവില് ഏഴ് ഉപദേശകരാണ് മുഖ്യമന്ത്രിയ്ക്കുള്ളത്. അന്താരാഷ്ട്ര കമ്പനികളുടെ മാതൃകയിലാണ് പുതിയ ഉപദേശക സംഘം. ഉയര്‍ന്ന ശമ്പളത്തോടെയാണ് ഇവരെ നിയമിക്കുന്നത്. ചീഫ് മിനിസ്റ്റേഴ്‌സ് ഫെലോ എന്ന് അറിയപ്പെടുന്ന സംഘത്തിലുള്ളവരെ അഭിമുഖം നടത്തിയാണ് നിയമിക്കുക.\nഇന്ത്യയ്ക്ക് അകത്തോ പുറത്തോ ഉള്ള മികച്ച സ്ഥാപനങ്ങളില് നിന്ന് എം.ബി.എ നേടിയവര്‍ക്ക് സംഘത്തിലേക്ക് അപേക്ഷിക്കാം. ഹൈ പവര് ഐ.ടി കമ്മിറ്റിയാണ് അഭിമുഖം നടത്തുക. 40 വയസില് താഴെയുള്ളര്‍ക്കാണ് മുന്‍ഗണന.\nDon’t Miss: ‘അങ്ങനെ സുരേന്ദ്രന് വിക്കിയില് ഉള്ളി സുരയായി’; വിക്കിപീഡീയ പേജില് ബി.ജെ.പി നേതാവിന്റെ പേരിനൊപ്പം ഉള്ളിസുര എന്നു തിരുത്തല്\nഇവരുടെ പ്രകടനം മികച്ചതാണെന്ന് കണ്ടാല് കാലാവധി കഴിഞ്ഞാല് പൊതുമേഖല സ്ഥാപനങ്ങളിലോ മിഷന് പദ്ധതികളിലോ തുടരാം. മുഖ്യമന്ത്രിയുടെ ഓഫീസില് തന്നെ ആഗ്രഹിക്കുന്നുവെങ്കില് തുടരുകയുമാവാം. ഇവര്‍ക്കു വേണ്ടി പ്രത്യേക കേഡര് തസ്തിക സൃഷ്ടിച്ചേക്കാമെന്ന സൂചന ഐ.ടി വകുപ്പിന്റെ കുറിപ്പില് ഉണ്ട്.


ഐ ലീഗ് ഡിസംബർ അവസാനം തുടങ്ങും - Express Kerala\nSports November 17, 2021 | Published by : Express Kerala Network\nഈ വർഷത്തെ ഐ ലീഗ് സീസൺ തുടങ്ങാൻ ഡിസംബർ അവസാനം ആകും. കഴിഞ്ഞ സീസണിൽ ജനുവരി ആയിരുന്നു എങ്കിൽ ഇത്തവണ ഡിസംബർ 27ന് ആകും ഐ ലീഗ് തുടങ്ങുക. ടീമുകൾ ഒക്കെ ആദ്യ മത്സരം നടക്കുന്നതിന് 14 ദിവസം മുമ്പ് മുഴുവൻ സ്ക്വാഡും സ്റ്റാഫ് അംഗങ്ങളുമായി ബയോ ബബിളിൽ പ്രവേശിക്കണം.\nതാരങ്ങൾ മുഴുവനും വാക്സിനേറ്റഡ് ആയിരിക്കും. ഡിസംബർ ആദ്യ വാരത്തിൽ ആകും ടീമുകൾ കൊൽക്കത്തയിൽ ബയോ ബബിളിൽ എത്തുക. .കൊറോണ കാരണം ഉണ്ടായ പുതിയ സാഹചര്യം കണക്കിലെടുത്ത് ഇത്തവണയും ഐ ലീഗിലെ മത്സര രീതികൾ മാറും.\nഐ എഫ് എ ഷീൽഡ്: ഗോകുലം കേരള ക്വാർട്ടറിൽ


ഈ കണ്ണടയിലൂടെ നോക്കൂ, കാണാം സുന്ദര സുരഭില ലോകം - The Online News | Malayalam News Portal |latest Malayalam News\nHome Mathrubhumi ഈ കണ്ണടയിലൂടെ നോക്കൂ, കാണാം സുന്ദര സുരഭില ലോകം\nAdmin 2:39 PM ,Mathrubhumi\nരാവിലെ കുളിച്ചു കുറിയിട്ടു കണ്ണാടിക്കു മുന്നില് നിന്നു. മുടിയും താടിയും വെട്ടിയൊതുക്കിയവന് കൊളളാം. പണി ചെയ്യാനറിയാവുന്നനെ ഏല്‍പിച്ചാല് ഇങ്ങനെയിരിക്കും. കണ്ണാടിക്കു മുന്നില് ഇങ്ങനെ നില്‍ക്കുമ്പോള് വല്ലാത്തൊരു സുഖമാണ്. കണ്ണാടി പോലെ ഇത്രയും മനോഹരമായൊരു സ്ഥലം ഈ ഭൂമിയില് വേറെയില്ല. എത്രയോ സ്ഥലങ്ങളില് പോയിരിക്കുന്നു. എത്രയോ നാടുകള് കണ്ടിരിക്കുന്നു. പുതിയ ഭൂപ്രദേശങ്ങള് കണ്ടെത്താന് മാത്രം ഒരു പ്രത്യേക വകുപ്പ് തന്നെ പ്രവര്‍ത്തിക്കുന്നുണ്ട്. പക്ഷെ, കണ്ണാടിയുടെ നാലയലത്ത് ഒന്നു പോലും വരില്ല.\nകണ്ണാടിയാവുമ്പോള് നമ്മള് മാത്രമേയുള്ളു. നമ്മളെന്നു പറഞ്ഞാല് ഞാനും കണ്ണാടിയിലെ ഞാനും. ഞാന് മാത്രമുള്ള ഭാരതം. അതാണ് സ്വപ്നത്തിലെ കിണാശ്ശേരി. ഇതിപ്പോള് വേറൊരുത്തന് നമ്മളാവാന് കിണഞ്ഞു ശ്രമിക്കുന്നുണ്ട്. ആരാണ് അര്‍ജുനന്, ആരാണ് കൃഷ്ണന് എന്നു ചോദിച്ചുകൊണ്ട് ചില പാമരന്മാരും രംഗത്തുണ്ട്. വാസ്തവത്തില് ഒരാളേയുള്ളൂ. ഒരാള് മാത്രം. അയാളാണ് കൃഷ്ണന്. അയാള് തന്നെയാണ് അര്‍ജുനനും. ആ അയാളാണ് ഇപ്പോള് കണ്ണാടിക്കുള്ളിലും പുറത്തുമുളളത്. ഇതിനെയാണ് ബ്രഹ്‌മജ്ഞാനം എന്നു പറയുന്നത്.\nആദ്യത്തെ കണ്ണാടി വീടിനടുത്തെ കുളമായിരുന്നു. പുഴയെന്നോ തടാകമെന്നോ വിളിക്കാവുന്ന കുളം. സാഹസികത രക്തത്തിലുള്ളതാണ്. പേടി, തോല്‍വി എന്നീ വികാരങ്ങള് അറിയില്ല. ഇവയൊക്കെ എന്താണെന്നറിയാന് ചെക്കനെ കഴിഞ്ഞ ദിവസം രഹസ്യമായി വിളിച്ചിരുന്നു. ചെക്കന് ഫോണെടുത്തില്ല. പേടി കിട്ടിയാല് മനുഷ്യര് ഇങ്ങനെയൊക്കെയായിരിക്കാം പെരുമാറുന്നത്. പറഞ്ഞുവന്നത് പുഴയെക്കുറിച്ചാണ്. രാവിലെ പുഴയിലിറങ്ങിയാല് കുടല് പുറത്തെടുത്തിട്ട് കഴുകും. നമ്മുടെ ആരോഗ്യത്തിന്റെ രഹസ്യം അതാണ്.\nഹിമാലയസാനുക്കളിലെ മഹര്‍ഷിമാരാണ് സംഗതി പഠിപ്പിച്ചത്. മഹാഭാരതത്തിലെ ഒരു ശ്ലോകത്തില് നിന്നാണ് ഇത് കണ്ടെത്തിയതെന്നും മഹര്‍ഷിമാര് പറഞ്ഞു. ആദ്യകാല ഡയാലിസിസ് ഇതായിരുന്നു. അല്ലെങ്കിലും ഈ ദേശത്ത് എല്ലാം ആദ്യം മുതലേ ഉണ്ടായിരുന്നു. വന്നുകയറിയ വരത്തന്മാര് എല്ലാം മറച്ചുവെച്ചു. വിമാനങ്ങളെ മഴക്കാറുകള് ദൃഷ്ടിഗോചരമല്ലാതാക്കുന്നതുപോലെ.\nകണ്ണാടികളില് കേമന് ആറന്മുളയാണെന്ന് കേള്‍ക്കുന്നുണ്ട്. ആറന്മുളയില് നിന്നൊരെണ്ണം വരുത്തിച്ചാലോ എന്ന് ആലോചിച്ചതാണ്. ഏതു വലിപ്പത്തിലുള്ള കണ്ണാടി വേണമെങ്കിലും എത്തിച്ചു തരാന് ആളുണ്ട്. പക്ഷേ, ആറന്മുള കണ്ണാടിയില് നോക്കിയാല് ചെമ്പ് തെളിയും എന്നാണ് ഇന്റലിജന്‍സുകാര് പറയുന്നത്. ഇന്റലിജന്‍സുകാര് പറയുന്നത് അപ്പാടെ ഒരിക്കലും വിഴുങ്ങിയിട്ടില്ല. അതുകൊണ്ടുതന്നെ ഒരിക്കല് ഒരെണ്ണം രഹസ്യമായി വരുത്തിച്ചിരുന്നു.\nഒരു വട്ടം, ഒരൊറ്റ തവണ മാത്രമേ നോക്കിയുള്ളൂ. സകല പടവും അതോടെ പൊഴിഞ്ഞുവീണു. ശരിക്കും പാമ്പ് പടം പൊഴിക്കുന്നതുപോലെയായിരുന്നു അത്. ദാ നില്‍ക്കുന്നു ശരിക്കുള്ള നമ്മള്. നാരായണഗുരു എന്നൊരാള് കേരളത്തില് പ്രതിഷ്ഠിച്ചത് ഇത്തരം കണ്ണാടിയായിരുന്നോ എന്നറിയില്ല. എന്തായാലും നമ്മുടെ കണ്ണാടി ഇതല്ല. ആ കണ്ണാടി ഇപ്പോള് ചന്ദ്രനിലേക്കുള്ള യാത്രയിലാണ്. ഈ ഭൂമിയില് അതിന്റെ പൊടി പോലും ഉണ്ടാവരുതെന്ന് അന്നേ ഉറപ്പിച്ചിരുന്നു. നമുക്കാവശ്യമില്ലാത്തതിനെയൊക്കെ ചന്ദ്രനിലേക്ക് കയറ്റിവിടുക എന്നതാണല്ലോ അതിന്റെയൊരിത്.\nനമ്മള് കാണാന് ആഗ്രഹിക്കുന്നതാണ് നമ്മള് കാണേണ്ടത്. കഴിഞ്ഞ ദിവസം അങ്ങ് ടെല് അവീവില് നിന്നും ചാരന്മാര് കൊണ്ടുവന്ന കണ്ണട ബഹുകേമമാണ്. അതിലൂടെ നോക്കിയാല് നമുക്കു വേണ്ട കാഴ്ചകള് നമുക്കു കാണേണ്ടതുപോലെ കാണാം. ആ കണ്ണടയിലൂടെ കാശ്മീരിലേക്കൊന്നു നോക്കിയാല് എന്താ ഒരു കാഴ്ച. ആഹ്ളാദം അലതല്ലുന്ന ദേശം. ഏറ്റവും പുതിയ ഐഫോണില് വര്‍ത്തമാനം പറഞ്ഞും കളികള് കളിച്ചും ഉല്ലസിക്കുന്നവര്, ഒരു പട്ടാളക്കാരന് പോലുമില്ലാത്ത തെരുവുകള്. അന്തരീക്ഷം ത്രസിപ്പിച്ചുകൊണ്ടുയരുന്ന ബോലോ ഭാരത്മാതാ വിളികള്.\nകണ്ണടയെന്നു പറഞ്ഞാല് ഇതാണ്. വെറുതെയല്ല ജൂതന്മാര് ഈ ലോകത്തിന്റെ തലയില് കയറി ഇരിക്കുന്നത്. ഇതല്ല യാഥാര്‍ത്ഥ്യമെന്ന് ചില സാമൂഹ്യദ്രോഹികള് പറഞ്ഞു നടക്കുന്നുണ്ട്. ജനരോഷം അഗ്നിപര്‍വ്വതം പോലെ പുകയുകയാണെന്നും പല തെരുവുകളും പൊട്ടിത്തെറിയുടെ വക്കിലാണെന്നുമാണ് ആക്ഷേപം. ദേശദ്രോഹികള്‍ക്ക് ഈ രാജ്യത്ത് ഒരു പഞ്ഞവുമുണ്ടായിട്ടില്ല. സകലതിനെയും അടയാളപ്പെടുത്താന് ചാത്തന്മാരോട് പറഞ്ഞിട്ടുണ്ട്. ആദായ വകുപ്പിലെ ചാത്തന്മാരാണ് ഈ പണിക്ക് പറ്റിയത്. ഒരു മാതിരിപ്പെട്ടവര്‍ക്കൊന്നും ടിയാന്മാരുടെ അടുത്ത് പിടിച്ചുനില്‍ക്കാനാവില്ല.\nസാമ്പത്തിക മേഖലയാണെങ്കില് വെച്ചടി വെച്ചടി കയറ്റമാണ്. പഠിപ്പു കഴിയുന്നതിനു മുന്‍പേ ചെറുപ്പക്കാരെ കമ്പനികള് റാഞ്ചുകയാണ്. തൊഴിലില്ലായ്മ എന്നൊലെന്താണെന്ന് ഒരു പിടിയുമില്ല. അതറിയാനും ഇനിയിപ്പോള് ചെക്കനെ വിളിക്കേണ്ടി വരും. കാശ്മീരില് പോണം, കാശ്മീരില് പോണം എന്ന പിടിവാശിയിലാണ് ചെക്കന്. ചെക്കന്റെ വീട്ടിനുമുന്നില് ഒരു കണ്ണട കൊണ്ടുപോയിടാന് ചട്ടം കെട്ടിയിട്ടുണ്ട്. പെങ്ങളൂട്ടിയുടെ വീട്ടില് ഒരു കണ്ണട ഇട്ടെങ്കിലും ഫലമുണ്ടായില്ല. ബ്രാന്റഡല്ലാത്ത ഒരു സംഗതിയും പെരയ്ക്കകത്ത് കേറ്റരുതെന്ന് പറഞ്ഞ് കെട്ടിയോന് കണ്ണട ചവിട്ടിപ്പൊട്ടിച്ചെന്നാണ് വിവരം.\nകണ്ണടയുടെ നിര്‍മ്മാണ രഹസ്യം ലഭിക്കാന് ധാരണയായിട്ടുണ്ട്. അതൊന്നു കിട്ടിയിട്ടുവേണം ഒരു കളി കളിക്കാന്. ആധാറിനൊപ്പം കണ്ണടയും നിര്‍ബ്ബന്ധമാക്കും. സര്‍ക്കാര് കാണാന് ആഗ്രഹിക്കുന്ന കാഴ്ചകള് പൗരസമൂഹവും കാണുന്ന അവസ്ഥ പോലെ ആനന്ദകരമായി മറ്റെന്താണുള്ളത്. ഇവിഎമ്മിന്റെ ദുഷ്പേര് ഇതോടെ പോയിക്കിട്ടുമെന്നാണ് ടെല്‍അവീവുകാര് പറയുന്നത്. കണ്ണാടിയും കണ്ണടയുമുള്ളപ്പോള് ഒരു പ്രശ്നവുമില്ല. ഇവിടെ ഈ കൊട്ടാരത്തില് സ്വസ്ഥമായിരിക്കാം.\nദാ .... ഇവിടെയിരുന്ന് നമ്മള് സുന്ദര സുരഭില ലോകം തീര്‍ക്കും. വിവരദോഷികള് അതിനെ വെള്ളരിക്കാപട്ടണങ്ങളെന്ന് വിളിച്ചേക്കാം. പക്ഷേ, ചരിത്രം നമ്മളെ വിപ്ലവകാരിയെന്നായിരിക്കും വിളിക്കുക. പുതിയ ലോകവും പുതിയ ആകാശവും തീര്‍ത്ത വിപ്ലവ സിങ്കം. കണ്ണട ധരിച്ചവര് എഴുതുകയും കണ്ണട ധരിച്ചവര് വായിക്കുകയും ചെയ്യുന്ന ചരിത്രം. കണ്ണട വിപ്ലവം നീണാള് വാഴട്ടെ!\nContent Highlights: Kashmir Issue


News | കേരളാ ഹിന്ദൂസ് ഓഫ് നോർത്ത് അമേരിക്ക റീജണൽ വൈസ് പ്രസിഡന്റുമാരെ തെരഞ്ഞെടുത്തു - MarunadanMalayalee.com\nOctober 19, 202003:08 PM IST Permalink\nഫീനിക്സ്: അമേരിക്കയിലെ പ്രമുഖ ഹൈന്ദവ സംഘടനയായ കേരളാ ഹിന്ദൂസ് ഓഫ് നോർത്ത് അമേരിക്കയുടെ റീജണൽ വൈസ് പ്രസിഡന്റുമാരെ തെരഞ്ഞെടുത്തു. പന്ത്രണ്ടു റീജിയണുകളിലെ വൈസ് പ്രസിഡന്റുമാരെയാണ് കെഎച്ച്എൻഎ ഡയറക്ടർ ബോർഡ് യോഗംചേർന്ന് തെരഞ്ഞെടുത്തത്.\nകെഎച്ച്എൻഎ സൗത്ത് ഈസ്റ്റ് റീജിയൺ വൈസ് പ്രസിഡന്റായി അഞ്ജനാ കൃഷ്ണൻ തെരഞ്ഞെടുക്കപ്പെട്ടു. സോഫ്റ്റ് വെയർ എൻജിനീയറായ അഞ്ജനാ കൃഷ്ണൻ ഫ്ളോറിഡയിലെ ആത്മീയാധ്യാത്മിക രംഗങ്ങളിൽ സജീവമാണ്. ടാമ്പയിലെ ഹിന്ദു അസോസിയേഷൻ വൈസ് പ്രസിഡന്റ് (2018), കെഎച്ച്എൻഎ വിമൻസ് ഫോറം അംഗം (2016-18) എന്നീ നിലകളിൽ പ്രവർത്തിച്ചിട്ടുള്ള അഞ്ജനാ കൃഷ്ണൻ നിലവിൽ ശാസ്താ ഹിന്ദു ടെമ്പിൾ കൾച്ചറൽ കോർഡിനേറ്ററാണ്. ഭർത്താവ്: ഉണ്ണികൃഷ്ണൻ. ഒരു മകൻ.\nകെഎച്ച്എൻഎ മിഡ്വെസ്റ്റ് റീജൺ വൈസ് പ്രസിഡന്റായി സുരേഷ് നായരെ തെരഞ്ഞെടുത്തു. അന്നദാനപ്രഭുവായ വൈക്കത്തപ്പന്റെ സന്നിധിയിൽനിന്നും അമേരിക്കയിലെ മിനസോട്ടയിൽ എത്തിയ സുരേഷ് നായർ നിലവിൽ കേരളാ ഹിന്ദൂസ് ഓഫ് മിനസോട്ടയുടെ പ്രസിഡന്റാണ്. ക്ഷേത്രനഗരിയായ വൈക്കത്തുനിന്നും എത്തിയതുകൊണ്ടുതന്നെ ക്ഷേത്രസംബന്ധിയായ കാര്യങ്ങളിൽ സജീവ സാന്നിധ്യമാണ് സോഫ്ട്വെയർ സെക്യൂരിറ്റി പ്രഫഷണൽ കൂടിയായ സുരേഷ് നായർ. ഭാര്യ: അഞ്ജനാ നായർ. മൂന്ന് കുട്ടികൾ.\nകെ എച്ച്എൻഎ അദർ റീജിയണൽ വൈസ് പ്രസിഡന്റായി ഹരീന്ദ്രനാഥ് വെങ്ങിലാട്ട് തെരഞ്ഞെടുക്കപ്പെട്ടു. കണ്ണൂർ ജില്ലയിലെ തലശ്ശേരി സ്വദേശിയായ ഹരീന്ദ്രനാഥ് കഴിഞ്ഞ മൂന്ന് പതിറ്റാണ്ടുകളായി അമേരിക്കയിലെ മെക്സിക്കോയിൽ സ്ഥിരതാമസമാണ്. മാട്ടേൽ ടോയ്സിൽ ടൂൾ റൂം മാനേജറായി പത്ത് വർഷത്തോളം സേവനമനുഷ്ഠിച്ച ഹരീന്ദ്രനാഥ് തുടർന്ന് പ്ലാസ്റ്റിക് ഇഞ്ചക്ഷൻ -മോൾഡ് മേക്കിങ് മേഖലയിൽ സ്വന്തമായി ഒരു ബിസിനസ് സംരംഭം ആരംഭിച്ചു വിജയിപ്പിച്ച ഒരു മികച്ച വ്യവസായ സംരംഭകൻ കൂടിയാണ്. ഒന്നിൽ തുടങ്ങി മൂന്ന് വ്യവസായ ശാലകളിൽ എത്തിനിൽക്കുന്നു അദ്ദേഹത്തിന്റെ വിജയഗാഥ. മികച്ച സംരംഭകൻ എന്നതിനൊപ്പം ഒരു ക്രിക്കറ്റ് പ്രേമിയുമാണ് ഹരീന്ദ്രനാഥ്. ഭാരിച്ച ഔദ്യോഗിക ഉത്തരവാദിത്വങ്ങൾക്കിടയിലും മെക്സിക്കോയിലെ ന്യുവോ ലിയോൺ ക്രിക്കറ്റ് അസോസിയേഷന്റെ പ്രസിഡന്റ് പദവിയിലും അദ്ദേഹം ശോഭിക്കുന്നു.അപർണ്ണയാണ് ഭാര്യ. രണ്ട് മക്കൾ.\nലോൺ സ്റ്റാർ റീജിയൻ വൈസ് പ്രസിഡന്റായി സോമരാജൻ നായർ തെരഞ്ഞെടുക്കപ്പെട്ടു. കഴിഞ്ഞ നാല് പതിറ്റാണ്ടിലേറെയായി അമേരിക്കയിലെ ഹൂസ്റ്റണിൽ വിവിധ മേഖലകളിൽ വ്യക്തിമുദ്ര പതിപ്പിച്ച സോമരാജൻ നായർ ഹൂസ്റ്റൺ മലയാളികൾക്കിടയിൽ സർവ്വസമ്മതനാണ്. നിരവധി ബാങ്കുകളിൽ ഐടി പ്രഫഷണലായി സേവനമനുഷ്ഠിച്ച സോമരാജൻ നായർ ക്ഷേത്ര കാര്യങ്ങളിലും സജീവമാണ്.\nപേൾലാൻഡ് ശ്രീമീനാക്ഷി ടെമ്പിൾ എക്സി.ഡയറക്ടർ, സിറ്റി ഓഫ് പേൾലാൻഡ് ലൈബ്രറി ബോർഡ് മെമ്പർ, ഹൂസ്റ്റൺ ചാപ്റ്റർ പ്രസിഡന്റ്, ഹൂസ്റ്റണിലെ ശ്രീഗുരുവായൂരപ്പൻ ടെമ്പിൾ പ്രസിഡന്റ്, ഹൂസ്റ്റണിലെ ശ്രീമീനാക്ഷി ക്ഷേത്രത്തിലും വാഷിങ്ടൺ ഡിസിയിലെ ശ്രീശിവ വിഷ്ണു ക്ഷേത്രത്തിലും ശബരിമല തന്ത്രി തിരുമനസിനാൽ നടത്തിയ അയ്യപ്പ പ്രതിഷ്ഠാ മഹോത്സവത്തിന്റെ പ്രധാന സംഘാടകൻ, കെഎച്ച്എൻഎ ട്രസ്റ്റി ബോർഡ് മെമ്പർ എന്നീ നിലകളിൽ പ്രവർത്തിച്ചിട്ടുണ്ട് സോമരാജൻ നായർ. പത്തനംതിട്ട സ്വദേശിയാണ്. ശ്യാമളാ നായർ ഭാര്യയാണ്. മൂന്ന് മക്കൾ.\nട്രിനിറ്റി മാർത്തോമാ ഇടവക കൺവെൻഷൻ വ്യാഴാഴ്ച മുതൽ\nഷിക്കാഗോ സെന്റ് തോമസ് കത്തീഡ്രലിൽ വി. യൂദാസ് ശ്ശീഹായുടെ തിരുനാൾ ആചരിച്ചു\nശബരിമല ആചാരാനുഷ്ഠാനങ്ങൾ തകർക്കുവാനുള്ള കേരള സർക്കാരിന്റെ പുതിയ കരിനിയമങ്ങൾക്കെതിരെ ഷിക്കാഗോ ഗീതാമണ്ഡലം പ്രതിഷേധിച്ചു\nഒഹായോ സെന്റ് മേരീസ് സീറോ മലബാർ കത്തോലിക്കാ മിഷനിൽ പരി.കന്യാമറിയത്തിന്റെ തിരുനാൾ ആഘോഷിച്ചു\nഹൂസ്റ്റൺ എക്യൂമെനിക്കൽ ബൈബിൾ ക്വിസ് മത്സരം നടത്തി: സെന്റ് ജെയിംസ് ക്‌നാനായ ടീം ജേതാക്കൾ\nഅസംബ്ലീസ് ഓഫ് ഗോഡ് സൗത്ത് സെന്റർ റീജിയൻ കൺവൻഷൻ ഇന്ന് ആരംഭിക്കുന്നു


Thiruvananthapuram Citizen News-ശ്രീപദ്മനാഭസ്വാമി ക്ഷേത്രത്തില് കടുശര്‍ക്കര യോഗലേപനം തുടങ്ങി- Mathrubhumi\nശ്രീപദ്മനാഭസ്വാമി ക്ഷേത്രത്തില് കടുശര്‍ക്കര യോഗലേപനം തുടങ്ങി\nതിരുവനന്തപുരം: ശ്രീപദ്മനാഭസ്വാമി ക്ഷേത്രത്തിലെ ശയനമൂര്‍ത്തി വിഗ്രഹത്തിന്റെ ജീര്‍ണോദ്ധാരണത്തിനായി കടുശര്‍ക്കര കൂട്ടിന്റെ ലേപനം വെള്ളിയാഴ്ച ആരംഭിച്ചു. ഒരാഴ്ച മുമ്പാണ് വിഗ്രഹത്തിലെ വിള്ളലുകള് മാറ്റാനുള്ള നിര്‍മാണജോലികള് ആരംഭിച്ചത്. ഇതിനായി വിഗ്രഹത്തില് അണിയിച്ചിരുന്ന തങ്കഅങ്കി ഇളക്കിമാറ്റിയിരുന്നു. അങ്കിയിലെ പോരായ്മകള് ഒന്നാംഘട്ടമായി പൂര്‍ത്തിയാക്കി.\nക്ഷേത്രത്തിനുള്ളിലാണ് കടുശര്‍ക്കര യോഗത്തിന്റെ കൂട്ട് തയ്യാറാക്കിയത്. ശുചീന്ദ്രം തെക്കുമണ് മഠത്തിലെ പ്രദീപ് നമ്പൂതിരിയാണ് പുനരുദ്ധാരണ പ്രവര്‍ത്തനങ്ങള്‍ക്ക് മുഖ്യകാര്‍മികത്വം വഹിക്കുന്നത്. മുന്‍കൂട്ടി തയ്യാറാക്കിയ കടുശര്‍ക്കരയോഗം മൂന്ന് താലങ്ങളിലാക്കി ക്ഷേത്രത്തിലെ ശീവേലിപ്പുരയില് പ്രദക്ഷിണം നടത്തി. തുടര്‍ന്നാണ് ശയനമൂര്‍ത്തി വിഗ്രഹത്തില് ലേപനം ചെയ്തത്.\nചടങ്ങിന് എക്‌സിക്യൂട്ടീവ് ഓഫീസര് കെ.എന്.സതീഷ്, ഭരണസമിതി ചെയര്‍പേഴ്‌സണ് ജില്ലാ ജഡ്ജി വി.ഷെര്‍സി, ഭരണസമിതി അംഗം എസ്.വിജയകുമാര് എന്നിവര് പങ്കെടുത്തു. ലേപനജോലികള് ഒക്ടോബര് 5ന് മുമ്പ് പൂര്‍ത്തിയാകും. ലേപനപ്രവര്‍ത്തനങ്ങള് നടക്കുന്നതിനാല് ദര്‍ശനസമയങ്ങളില് ക്രമീകരണം ഏര്‍പ്പെടുത്തിയിട്ടുള്ളതായി ക്ഷേത്ര അധികൃതര് അറിയിച്ചു.


സാരിയിൽ സുന്ദരിയായി ആൻ അഗസ്റ്റിൻ..! പുതിയ ചിത്രങ്ങൾ ആരാധകർക്ക് പങ്കുവച്ച് ആൻ.. - STAR PIX MEDIA\nHome Gallery സാരിയിൽ സുന്ദരിയായി ആൻ അഗസ്റ്റിൻ..! പുതിയ ചിത്രങ്ങൾ ആരാധകർക്ക് പങ്കുവച്ച് ആൻ..\nസാരിയിൽ സുന്ദരിയായി ആൻ അഗസ്റ്റിൻ..! പുതിയ ചിത്രങ്ങൾ ആരാധകർക്ക് പങ്കുവച്ച് ആൻ..\nമലയാള സിനിമയിൽ തന്റെതായ ഒരു വ്യക്തിമുദ്ര പതിപ്പിച്ച നടനായിരുന്നു അഗസ്റ്റീൻ. അദ്ദേഹത്തിന്റെ മകൾ എന്ന ലേബലിൽ മോളിവുഡിൽ എത്തി തന്റെ പിതാവിനെ പോലെ സ്വന്തമായി ഇടം കണ്ടെത്തിയ നടിയാണ് ആൻ അഗസ്റ്റീൻ. ലാൽ ജോസ് സംവിധാനം ചെയ്ത് കുഞ്ചാക്കോ ബോബൻ, നേടിമുടി വേണു എന്നീ നടന്മാരുടെ കൂടെ തകർത്ത അഭിനയിച്ച എൽസമാ എന്ന ആൺകുട്ടി ചിത്രത്തിലൂടെയാണ് ആൻ ചലച്ചിത്ര രംഗത്തേക്ക് കടക്കുന്നത്.\nശക്തമായ സ്ത്രീ കഥാപാത്രമായിരുന്നു തന്റെ ആദ്യ സിനിമയിൽ ആൻ കാഴ്ചവെച്ചത്. കൈയിൽ എണ്ണാവുന്ന സിനിമകൾ മാത്രമേ ചെയ്തിട്ടുള്ളെങ്കിലും ഒരു കൂട്ടം ആരാധകരെയാണ് നടി സ്വന്തമാക്കിയത്. പിന്നീട് ക്യാമറമാൻ ജോമോൻ ടി ജോണുമായുള്ള വിവാഹത്തിനു ശേഷം നീണ്ട ഇടവേള എടുത്തിരിക്കുകയാണ് താരം. എന്നാൽ അധിക കാലം ബന്ധം മുന്നോട്ടു കൊണ്ടുപോകാൻ ഇരുവർക്കും കഴിഞ്ഞില്ല.\nസിനിമയിൽ നിന്ന് വിട്ട് നിന്നിട്ടുള്ളെങ്കിലും ചലച്ചിത്ര മേഖലയിലേക്ക് ശക്തമായ തിരിച്ചു വരവിനു വേണ്ടി തയ്യാറുടെപ്പിലാണെന്നാണ് പല മാധ്യമങ്ങളും റിപ്പോർട്ട് ചെയുന്നത്. സമൂഹ മാധ്യമങ്ങളിൽ സജീവമായ ആൻ തന്റെ വിശേഷങ്ങളും ചിത്രങ്ങളും ആരാധകരുമായി പങ്കുവെക്കാറുണ്ട്. ആൻ പങ്കുവെക്കുന്ന ഓരോ പോസ്റ്റുകളും നിമിഷ നേരം കൊണ്ടാണ് സോഷ്യൽ മീഡിയയിൽ ഇടം പിടിക്കാറുള്ളത്. ഏത് വേഷത്തിൽ വന്നാലും നിറഞ്ഞ സ്‌നേഹത്തോടെയാണ് ആരാധകർ തന്നെ സ്വീകരിക്കുന്നത്.\nഇപ്പോൾ വൈറലാവുന്നത് ആൻ അഗസ്റ്റീൻ കഴിഞ്ഞ ദിവസം ഇൻസ്റ്റാഗ്രാമിൽ പോസ്റ്റ് ചെയ്ത ചിത്രങ്ങളാണ്. തനി നാടൻ സാരീയിൽ സുന്ദരിയായ നടിയെ നിരവധി പേരാണ് ഏറ്റെടുത്തിരിക്കുന്നത്. കുഞ്ചാക്കോ ബോബൻ, യുവ താരം നിരഞ്ജന അനൂപ് തുടങ്ങി അനേകം സിനിമ താരങ്ങൾ കമെന്റ്സും ലൈക്‌സും ചെയ്ത് മുന്നോട്ട് എത്തിയിരുന്നു.


dileep manju warrier | റിമി ടോമിയും ഇടവേള ബാബുവും കൂറു മാറിയതോടെ ദിലീപ് ക്യാമ്പിൽ വീണ്ടും വലിയ പ്രതീക്ഷ; മഞ്ജു വാര്യരെ വിചാരണ കോടതി എടുത്തിട്ടു കുടഞ്ഞെന്നും മകളെ കൊണ്ട് സമ്മർദ്ദം ചെലുത്തി എന്ന് പറഞ്ഞപ്പോൾ എങ്കിൽ മകളെ കൂടി പ്രതി ചേർക്കട്ടേ എന്ന് ജഡ്ജി ചോദിച്ചെന്നും സിനിമാക്കാർക്കിടയിൽ ചർച്ചകൾ; നടിയെ ആക്രമിച്ച കേസിൽ വിചാരണ മുറുകുമ്പോൾ തങ്ങൾക്ക് അനുകൂലമായാണ് കാര്യങ്ങളെന്ന സൂചന പുറത്തു വിട്ട് ദിലീപും സംഘവും; കലൂരിലെ കോടതി മുറിയിലേക്ക് മലയാള സിനിമയുടെ ശ്രദ്ധമാറുമ്പോൾ - MarunadanMalayalee.com\nMarch 07, 202001:53 PM IST Permalink\nകൊച്ചി: നടിയെ ആക്രമിച്ച കേസിൽ നടൻ സിദ്ദിഖ്, നടി ബിന്ദു പണിക്കർ എന്നിവരെ വിസ്തരിക്കുന്നത് മാറ്റിവെച്ചു. പ്രോസിക്യൂട്ടർ ഹാജരാകാത്തതിനെ തുടർന്നാണ് വിസ്താരം മാറ്റിയത്. ബിന്ദു പണിക്കരെ മറ്റന്നാൾ വിസ്തരിക്കും. സിദ്ദിഖിനെ വിസ്തരിക്കുന്ന തീയതി പിന്നീട് അറിയിക്കുമെന്ന് കോടതി അറിയിച്ചു. നടി ഭാമയുടെ സാക്ഷി വിസ്താരം ഇന്നലെ മാറ്റിവെച്ചിരുന്നു. മൊഴി നൽകാനായി ഭാമ രാവിലെ കൊച്ചിയിലെ കോടതിയിൽ എത്തിയിരുന്നെങ്കിലും പ്രോസിക്യൂഷൻ അസൗകര്യം അറിയിച്ചതിനെ തുടർന്നാണ് വിസ്താരം മാറ്റിയത്. മാർച്ച് പതിമൂന്നാം തീയതിയിലേക്കാണ് വിസ്താരം മാറ്റിയത്. ഇങ്ങനെ അപ്രതീക്ഷിതമായ പലതുമാണ് വിചാരണയ്ക്കിടെ നടക്കുന്നത്. അതിവേഗ വിചാരണയെന്ന ലക്ഷ്യം തെറ്റുന്നുവെന്ന സംശയമാണ് ഇതെല്ലാം ഉയർത്തുന്നത്. നേരത്തെ കേസിൽ ഇടവേള ബാബു മൊഴി മാറ്റിയിരുന്നു. റിമി ടോമിയും ദിലീപിനെതിരെ മൊഴി മാറ്റാൻ പ്രോസിക്യൂഷൻ സമ്മർദ്ദം ചെലുത്തുന്നുവെന്ന നിലപാടാണ് കോടതിയിൽ പറഞ്ഞത്. ഇതെല്ലാം കേസിനെ സ്വാധീനിക്കുമെന്ന ആശങ്ക സജീവമാണ്.\nഇതിനിടെയാണ് സിനിമാക്കാർക്കിയിൽ മഞ്ജു വാര്യരുടെ വിസ്താവരവും ചർച്ചയാകുന്നത്. നടിയെ ആക്രമിച്ചതിന് പിന്നിൽ ദിലീപിന് പങ്കുണ്ടെന്ന് മഞ്ജു മൊഴി നൽകിയിട്ടില്ല. മറിച്ച് അവരുടെ കുടുംബ പ്രശ്‌നങ്ങളാണ് പറഞ്ഞത്. കാവ്യയുമായുള്ള ദിലീപിന്റെ ബന്ധം താനറിഞ്ഞത് ആക്രമിക്കപ്പെട്ട നടിയിലൂടെയാണെന്നാണ് മഞ്ജു പറഞ്ഞത്. ഇതിനിടെ തന്നെ കേസിൽ മൊഴി മാറ്റി പറയാൻ സമർദ്ദം ചെലുത്തിയെന്ന സൂചനകളും മഞ്ജു പങ്കുവച്ചെന്ന് സിനിമാക്കർക്കിടയിൽ ചർച്ചയാണ്. ദിലീപിനൊപ്പമുള്ള തന്റെ മകളെ കൊണ്ട് ഫോണിൽ വിളിപ്പിച്ചുവെന്ന് മഞ്ജു പറഞ്ഞതായാണ് സിനിമാക്കാർ പറയുന്നത്. ഇത് കേട്ടപ്പോൾ സാക്ഷിയെ സ്വാധീനിക്കാൻ ശ്രമിച്ചതിന് മകളെ പ്രതിയാക്കി കേസെടുക്കണമോ എന്ന ചോദ്യം കോടതിയിൽ ഉയർന്നു. ഇതോടെ മഞ്ജു വിയർത്തുവെന്നാണ് സിനിമാക്കാർ പറയുന്നത്. മകളെ കേസിലേക്ക ഈ അമ്മ എന്തിന് വലിച്ചിഴച്ചുവെന്ന ചർച്ചയാണ് ഇവർ ഉയർത്തുന്നത്.\nറിമി ടോമിയും ഇടവേള ബാബുവും കൂറു മാറിയതോടെ ദിലീപ് ക്യാമ്പിൽ വീണ്ടും വലിയ പ്രതീക്ഷയാണുള്ളത്. മഞ്ജു വാര്യരെ വിചാരണ കോടതി എടുത്തിട്ടു കുടഞ്ഞെന്നും മകളെ കൊണ്ട് സമ്മർദ്ദം ചെലുത്തി എന്ന് പറഞ്ഞപ്പോൾ എങ്കിൽ മകളെ കൂടി പ്രതി ചേർക്കട്ടേ എന്ന് ജഡ്ജി ചോദിച്ചെന്നുമുള്ള ചർച്ചകളും ഈ ആത്മവിശ്വാസത്തിന് പുതിയ തലം നൽകുന്നു. നടിയെ ആക്രമിച്ച കേസിൽ വിചാരണ മുറുകുമ്പോൾ തങ്ങൾക്ക് അനുകൂലമായാണ് കാര്യങ്ങളെന്ന സൂചന പുറത്തു വിട്ട് ദിലീപും സംഘവും ചർച്ചകൾ സജീവമാക്കുകയാണ്. ഇതിനിടെയാണ് സാക്ഷി വിസ്താരം വൈകുന്ന തരത്തിലേക്ക് കാര്യങ്ങളെത്തുന്നത്. അഡ്വക്കേറ്റ് രാമൻപിള്ളയുടെ ഇടപെടലുകൾ ദിലീപിന് തുണയാകുമെന്നും താരം കുറ്റ വിമുക്തി നേടുമെന്നും ദിലീപ് അനുകൂലികൾ പറയുന്നു. എന്നാൽ ഇടവേള ബാബുവിന്റെ മൊഴി മാറ്റമൊന്നും കേസിനെ സ്വാധീനിക്കില്ലെന്നാണ് പ്രോസിക്യൂഷന്റെ പക്ഷം. ഗൂഢാലോചനയും കുറ്റകൃത്യവും കോടതിയിൽ തെളിയുമെന്നും പ്രതികളെല്ലാം ശിക്ഷിക്കപ്പെടുമെന്നും അവരും പറയുന്നു. അങ്ങനെ ഇനിയുള്ള ദിവസം കലൂരിലെ കോടതി മുറിയിൽ നടക്കുന്ന വാദ പ്രതിവാദങ്ങൾ ഏറെ പ്രാധാന്യമുള്ളതാകും. ദിലീപിന്റെ കരിയറിൽ ഏറെ പ്രാധാന്യമുള്ളതായി അത് മാറുകയും ചെയ്യും.\nആക്രമിക്കപ്പെട്ട നടിയോട് എട്ടാം പ്രതിയായ ദിലീപിനുണ്ടായിരുന്ന വൈരാഗ്യത്തെക്കുറിച്ചാണ് ചലച്ചിത്ര പ്രവർത്തകരിൽ നിന്ന് പ്രൊസിക്യൂഷൻ മൊഴിയെടുക്കുന്നത്. ദിലീപ് തന്റെ അവസരങ്ങൾ തട്ടിത്തെറിപ്പിക്കുന്നതായി ആക്രമണത്തിനിരയായ നടി നേരത്തെ മൊഴി നൽകിയിരുന്നു. ഇതിന്റെ ചുവടുപിടിച്ചാണ് ഭാമയേയും സാക്ഷിയാക്കിയത്. കേസിലെ പ്രോസിക്യൂഷൻ സാക്ഷിയായിരുന്ന 'അമ്മ'യുടെ ജനറൽ സെക്രട്ടറി ഇടവേള ബാബു കഴിഞ്ഞ ദിവസം നടന്ന വിസ്താരത്തിനിടെ കൂറുമാറിയിരുന്നു. പൊലീസിന് നൽകിയ മൊഴിയിൽ നിന്ന് ബാബു പിന്മാറി. ദിലീപിന് അനുകൂലമായിട്ടാണ് ഇടവേള ബാബുവിന്റെ കൂറുമാറ്റം. സാക്ഷി കൂറുമാറിയതായി പ്രഖ്യാപിക്കണമെന്ന പോസിക്യൂഷൻ ആവശ്യം വിചാരണ കോടതി അംഗീകരിച്ചു. കേസിൽ ആദ്യമായിട്ടാണ് ഒരു സാക്ഷി കൂറുമാറുന്നത്. റിമി ടോമി പഴയ കാര്യങ്ങളെല്ലാം കോടതിയിൽ സമ്മതിച്ചു. എന്നാൽ ഗൂഢാലോചനയിൽ ദിലീപിന് നേരിട്ട് പങ്കുണ്ടെന്ന് പറയിക്കാൻ പ്രോസിക്യൂഷൻ സമ്മർദ്ദം ചെലുത്തിയെന്ന് കോടതിയെ റിമി അറിയിച്ചുവെന്നാണ് സിനിമാക്കാർക്കിടയിൽ പ്രചരിക്കുന്നത്. ഇടവേള ബാബു അമ്മയുടെ ജനറൽ സെക്രട്ടറിയാണ്. ഇടവേള ബാബു മൊഴി മാറ്റിയതോടെ മുഖ്യധാര സിനിമാക്കർ ദിലീപിനൊപ്പമാണെന്ന ധാരണ പകരുകയും ചെയ്തു.\nദീലീപ് തന്റെ സിനിമാ അവസരങ്ങൾ തട്ടിക്കളയുന്നതായി ആക്രമിക്കപ്പെട്ട നടി തന്നോട് പറഞ്ഞെന്നായിരുന്നു ബാബുവിന്റെ മുൻ മൊഴി. ഇക്കാര്യം ദിലീപിനോട് സൂചിപ്പിച്ചെന്നും എന്തിനാണ് ആവശ്യമില്ലാത്ത കാര്യത്തിൽ ഇടപെടുന്നതെന്ന് ചോദിച്ചിരുന്നെന്നും മൊഴിയിലുണ്ടായിരുന്നു. താര സംഘടനയായ അമ്മയുടെ കൊച്ചിയിൽ നടന്ന റിഹേഴ്‌സൽ ക്യാംപിനിടെ നടിയോട് ദിലീപ് മോശമായി പെരുമാറിയ സംഭവവും മൊഴിയിലുൾപ്പെടുത്തിയിരുന്നു. എന്നാൽ കൊച്ചിയിലെ പ്രത്യേക കോടതിയിൽ നടന്ന വിസ്താരത്തിനിടെ ഇടവേള ബാബു പഴയ നിലപാട് തള്ളിപ്പറഞ്ഞു. ഒന്നും ഓർമ്മയില്ലെന്നായിരുന്നു ഇടവേള ബാബുവിന്റെ മൊഴി. അങ്ങനൊരു പരാതിയെപ്പറ്റി ഓർക്കുന്നില്ലെന്നാണ് ഇടവേള ബാബു വ്യാഴാഴ്ച കോടതിയിൽ പറഞ്ഞത്. നടി ആക്രമിക്കപ്പെട്ട കേസിൽ നടൻ ദിലീപിനെ അമ്മ സംഘടനയിൽ നിന്നും നേരത്തേ പുറത്താക്കിയിരുന്നു. എന്നാൽ പിന്നീട് തിരിച്ചെടുത്തു. ഇതിൽ പ്രതിഷേധിച്ച് ആക്രമിക്കപ്പെട്ട നടിയടക്കം നാല് നടിമാർ സംഘടനയിൽ നിന്നും രാജിവെച്ചിരുന്നു.\nനടിയെ ആക്രമിച്ച കേസിനെ ഏറെ പ്രാധാന്യത്തോടെയാണ് സിനിമാക്കാർ എടുത്തിട്ടുള്ളത്. ദിലീപിനെ ശിക്ഷിച്ചാലും വെറുതെ വിട്ടാലും അത് സിനിമയിലെ സമവാക്യങ്ങളെ ബാധിക്കുമെന്ന് ഏവരും കരുതുന്നു. ഇതിനിടെയാണ് മഞ്ജു വാര്യരും മറ്റും എത്തി തുടക്കത്തിൽ ദിലീപിന് എതിരെ മൊഴി നൽകിയത്. ഗൂഢാലോചന തെളിയുമെന്ന സ്ഥിതിയും വന്നു. ഇതിനിടെയാണ് കുഞ്ചാക്കോ ബോബൻ മൊഴി നൽകാനെത്താതെ മാറി നിന്നത്. ആദ്യ ദിവസം കോടതി വാറണ്ട് പുറപ്പെടുവിച്ചു. ഇതോടെ അടുത്ത ദിവസം അവധി അപേക്ഷ നൽകി കുഞ്ചാക്കോ മാറി നിന്നു. ഇതിന് പിന്നാലെയാണ് റിമി ടോമി മൊഴി കൊടുക്കാനെത്തിയത്. പിന്നാലെ ഇടവേള ബാബുവും. റിമി ടോമിയുടേതും മൊഴി മാറ്റമായിരുന്നോ എന്ന ചോദ്യത്തോട് പ്രോസിക്യൂഷൻ പ്രതികരിച്ചിട്ടില്ല. രഹസ്യ വിചാരണയാണ് ഇക്കാര്യത്തിൽ നടക്കുന്നത്. അതുകൊണ്ട് തന്നെ പ്രതികളും വാദി ഭാഗവും മൗനത്തിലാണ്. ഇതിനിടെയാണ് സിനിമാക്കാർ എല്ലാം ദിലീപിന് അനുകൂലമാണെന്ന ചർച്ചകളിലേക്ക് കാര്യങ്ങളെത്തിക്കുന്നത്.\nഇടവേള ബാബുവിന്റേതാണ് ആദ്യ കൂറുമാറ്റമെന്നാണ് ഉയരുന്ന വിലയിരുത്തൽ. ഇതിനിടെയാണ് റിമി ടോമിയാണ് ആദ്യം ദിലീപിന് അനുകൂലമായി മൊഴി കൊടുത്തതെന്ന് സിനിമാക്കർ പറയുന്നത്. ദിലീപിനെതിരെ മൊഴി കൊടുക്കാൻ തന്റെ മേൽ വലിയ സമ്മർദ്ദം ഉണ്ടെന്ന് പോലും ജഡ്ജി ഹണി എം വർഗ്ഗീസിന് മുന്നിൽ റിമി പറഞ്ഞതായാണ് സിനിമാക്കർ പറയുന്നത്. നടിയെ തട്ടിക്കൊണ്ടു പോയി ഉപദ്രവിച്ച രാത്രിയിൽ റിമി ടോമി കേസിൽ അറസ്റ്റിലായ ദിലീപുമായി ഫോണിൽ സംസാരിച്ചുവെന്ന റിപ്പോർട്ടുകൾ നേരത്തെ ചർച്ചയായിരുന്നുു. ദിലീപിനേയും കാവ്യയേയും രണ്ടു വട്ടമാണ് റിമി ഫോണിൽ വിളിച്ചതെന്ന് അന്വേഷണ സംഘത്തിന് വ്യക്തമായി. നടി ആക്രമിക്കപ്പെട്ട ഫെബ്രുവരി 17ന് രാത്രി ഒമ്പതിനും 11 നും ഇടയിൽ റിമി, ദിലീപിനേയും കാവ്യയേയും രണ്ടു തവണ ഫോണിൽ വിളിച്ചിരുന്നു. അന്നു തന്നെ വൈകിട്ട് 5നും രാത്രി 12.30നും ദിലീപിനേയും വിളിച്ചിരുന്നതായി പൊലീസിന് തെളിവുകൾ ലഭിച്ചു. ഫെബ്രുവരി 17നായിരുന്നു ആക്രമണം. ഇക്കാര്യം വാർത്തയായത് അടുത്ത ദിവസം രാവിലേയും. ഇതെല്ലാം സംശയങ്ങൾക്ക് ഇട നൽകി. എന്നാൽ കേസിന് ബലം നൽകാൻ റിമിയെ സാക്ഷിയാക്കുകയായിരുന്നു പൊലീസ് ചെയ്തത്. പ്രോസിക്യൂഷൻ സാക്ഷിയായിരുന്നു കേസിൽ ശ്രീകുമാർ മേനോൻ. ശ്രീകുമാർ മേനോനെ പിന്നീട് പ്രോസിക്യൂഷൻ ഒഴിവാക്കി. മഞ്ജു വാര്യരുമായി ശ്രീകുമാർ മേനോൻ തെറ്റിയെന്ന തിരിച്ചറിവിലാണ് ഇത്.\nഎന്നാൽ ശ്രീകുമാർ മേനോനെ സാക്ഷിയായി എത്തിക്കാൻ ദിലീപ് ശ്രമിക്കുന്നുണ്ട്. കേസിൽ പൊലീസിന് മൊഴി നൽകിയ ശ്രീകുമാർ മേനോനെ പ്രതിഭാഗം സാക്ഷിയായി എത്തിച്ച് കോടതിയിൽ വിസ്തരിക്കും. ഇതിനൊപ്പം മഞ്ജു വാര്യരും ദിലീപും തമ്മിലെ പിണക്കമാണ് കേസിലെ ഗൂഢാലോചനയ്ക്ക് പിന്നിലെ ആരോപണം ഉയരാൻ കാരണമെന്ന വാദവും അഡ്വക്കേറ്റ് രാമൻപിള്ള ചർച്ചയാക്കി കഴിഞ്ഞു. ഇനി കോടതിയിൽ മൊഴി നൽകാനെത്തുന്ന സിനിമാക്കാരുടെ മൊഴി ദിലീപിന് അനുകൂലമായാൽ കേസ് ആകെ താളം തെറ്റും. ഈ ആശങ്ക പ്രോസിക്യൂഷനും ഉണ്ട്.


പ്രധാന വാർത്തകൾ 11 July 2020: കേരളത്തിൽ ഒരു കൊവിഡ് മരണം കൂടി | Kerala Link\nKerala Link > News > പ്രധാന വാർത്തകൾ 11 July 2020: കേരളത്തിൽ ഒരു കൊവിഡ് മരണം കൂടി\nകേരളത്തിൽ ഒരു കൊവിഡ് മരണം കൂടി; പൂന്തുറ സ്വദേശിയായ 63 കാരന് മരിച്ചു\nഅതിതീവ്രമേഖലായ തിരുവനന്തപുരം പൂന്തുറയിൽ ആദ്യ കൊവിഡ് മരണം. മാണിക്യവിളാകം സ്വദേശിയായെ സെയ്ഫുദ്ദീനാണ് മരിച്ചത്. 63 വയസായിരുന്നു. തിരുവനന്തപുരം മെഡിക്കൽ കോളേജ് ആശുപത്രിയിലാണ് മരണം. പ്രമേഹ, വൃക്കരോഗബാധിതനായിരുന്നു. പൂന്തുറയിൽ രോഗം സ്ഥിരീകരിച്ച മെഡിക്കൽ റെപ്രസന്റീവിന്റെ അച്ഛനാണ് സെയ്ഫുദീന്. ഇയാളുടെ മറ്റൊരു മകനും നേരത്തെ രോഗം സ്ഥിരീകരിച്ചിരുന്നു. ഇതോടെ സംസ്ഥാനത്തെ കൊവിഡ് മരണങ്ങലുടെ എണ്ണം 28 ആയി.\nചൈനയ്‌ക്കെതിരെ ഇന്ത്യയുടേത് ധീര നിലപാട്; യുഎസ് സെനറ്റര്\nഇന്ത്യൻ പ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള സര്‍ക്കാര് ചൈനയോടു വിട്ടുവീഴ്ചയില്ലാത്ത നിലപാട് സ്വീകരിക്കുന്നത് അഭിമാനകരമെന്ന് അമേരിക്കയിലെ പ്രമുഖ റിപ്പബ്ലിക്കന് സെനറ്റര് ജോണ് കെന്നഡി. ചൈനയെ ഭയരഹിതമായി കൈകാര്യം ചെയ്യാൻ മറ്റു രാജ്യങ്ങള്‍ക്ക് ഇതു മാതൃകയാണെന്നും അദ്ദേഹം പറഞ്ഞു.\nകേരളത്തിലെ പ്രതിപക്ഷം ഈ തീക്കളി അവസാനിപ്പിക്കണം: ആരോഗ്യമന്ത്രി കെ കെ ശൈലജ\nകേരളത്തിലെ പ്രതിപക്ഷം കൊവിഡ് കാലത്തുള്ള തീക്കളി അവസാനിപ്പിക്കണമെന്ന് ആരോഗ്യ വകുപ്പ് മന്ത്രി കെ കെ ശൈലജ. രണ്ട് തെറ്റുകളാണ് പ്രതിപക്ഷം ഇപ്പോള് ചെയ്തുകൊണ്ടിരിക്കുന്നത്. ഒന്ന് യാതൊരു അടിസ്ഥാനവുമില്ലാതെ സ്വര്‍ണക്കടത്ത് ആരോപിച്ച് കേരളത്തിന്റെ മുഖ്യമന്ത്രിക്കെതിരെ അപവാദപ്രചരണങ്ങള് നടത്തുന്നു. രണ്ട് കോവിഡ് വ്യാപനം വിളിച്ചു വരുത്തുന്നു.\nഇപ്പോള് ഈ കൊവിഡ് കാലത്ത് ലോകരാഷ്ട്രങ്ങളാകെ കടുത്ത തകര്‍ച്ചയിലാണ്. സമ്പന്ന രാജ്യമായ അമേരിക്കയില് ചികിത്സിക്കാന് പോലും പണമില്ലാതെ ലക്ഷക്കണക്കിന് ആളുകള് ഇന്‍ഷുറന്‍സിന് അപേക്ഷിച്ചു കാത്തു നില്‍ക്കുമ്പോഴും കേരളത്തിലെ ഗവ. ആശുപത്രികളില് ആയിരക്കണക്കിന് ആളുകള്‍ക്ക് സൗജന്യ ചികിത്സ നല്‍കി മാതൃക കാണിച്ചു കൊണ്ടിരിക്കുകയാണ്. കൊവിഡ് ചികിത്സയ്ക്ക് മാത്രം എത്ര കോടി രൂപയാണ് ഇതുവരെ ചിലവഴിച്ചത് എന്നത് നമുക്ക് പിന്നീട് വിലയിരുത്താം. ഇപ്പോള് അതിന്റെ സമയമില്ല. ജീവന് രക്ഷിക്കുകയാണ് അടിയന്തര ലക്ഷ്യം. മുഖ്യമന്ത്രിക്കുനേരെ ആക്രോശിക്കുന്നവര് നാടിന്റെ രക്ഷാകവചം തകര്‍ക്കുകയാണെന്ന് ഓര്‍ക്കണമെന്നും കെ കെ ശൈലജ പറഞ്ഞു.\nവന്ദേഭാരത് മിഷന്; പുതിയ ഷെഡ്യൂള് പ്രഖ്യാപിച്ചു\nവന്ദേഭാരത് മിഷന്റെ പുതിയ ഷെഡ്യൂള് പ്രഖ്യാപിച്ചു. യു.എ.ഇ, ഒമാന്, ഖത്തര് എന്നിവിടങ്ങളില് നിന്നുള്ള വിമാനങ്ങളുടെ ഷെഡ്യൂളാണ് പ്രഖ്യാപിച്ചിരിക്കുന്നത്. യു.എ.ഇയില് നിന്ന് ഇന്ത്യയിലേക്ക് 79 വിമാനങ്ങളാണ് ഉള്‍പ്പെടുത്തിയിരിക്കുന്നത്. ഇതില് 38 എണ്ണവും കേരളത്തിലേക്കാണ്. ജൂലൈ 15 മുതല് 31 വരെയുള്ള ഷെഡ്യൂളാണ് പ്രഖ്യാപിച്ചിരിക്കുന്നത്. ഷാര്‍ജയില് നിന്ന് 11 വിമാനങ്ങളും ദുബായില് നിന്ന് 27 വിമാനങ്ങളുമാണ് ഷെഡ്യൂള് ചെയ്തിരിക്കുന്നത്.\nജൂലൈ 16 മുതല് 31 വരെ നീളുന്ന ഘട്ടത്തില് ഒമാനില് നിന്ന് ഇന്ത്യയിലേക്ക് മൊത്തം 20 സര്‍വീസുകളാണ് ഉള്ളത്. ഇതില്7സര്‍വീസുകളാണ് കേരളത്തിലേക്ക് ഉള്ളത്.\nThe King of good times seeks asylum in the UK\nMadhya Pradesh to..\nപ്രധാന വാർത്തകൾ 12..


Karshakan -(കര്‍ഷകന്): ഏലം സുഗന്ധം പകരുന്ന കൃഷി\nനല്ലാണി എന്ന അത്യുത്പാദന ശേഷിയുള്ള ഏലത്തൈകളാണ് ഇദ്ദേഹം കൃഷിചെയ്യുന്നത്. കട്ടപ്പനയില്‍നിന്നും കൊണ്ടുവന്നു നട്ട തൈകള് ഇന്ന് 1500 ചുവടായി നില്‍കുന്നു. നാലേക്കറില് ആദ്യം നട്ടത് ഏലത്തിനു തണല് നല്‍കുന്നതിനായി തണല് മരങ്ങളാണ്. കൃത്യമായ ഇടയകലത്തില് നില്‍ക്കുന്ന ഇവ തണല് മാത്രമല്ല നല്‍കുന്നത്. ഇവയുടെ പൊഴിയുന്ന ഇലകള് നല്ല ജൈവവളക്കൂട്ടുകൂടിയാണ്. ഏലത്തിനൊപ്പം കുരുമുളകുകൂടി ഇവയില് പടര്‍ത്തിയാല് വരുമാനം വര്‍ധിപ്പിക്കാം. ഏലത്തിനു പൂക്കള് ധാരാളമുള്ളതിനാല് തേനീച്ചവളര്‍ത്തലും ലാഭകരമാണ്. ഇത് വിളവ് വര്‍ധനയ്ക്കും കാരണമാകും.\nകൂടുതല് വിവരങ്ങള്‍ക്ക് നവംബര്‍ലക്കം കര്‍ഷകന് മാസിക കാണുക.


monsoon rain: വീണ്ടും ന്യൂനമർദ്ദം വരുന്നു; മൺസൂൺ കനക്കുമെന്ന് കാലാവസ്ഥാ വകുപ്പ് - with new low pressure system to be formed in bay of bengal imd predicts intensified monsoon rains | Samayam Malayalam\nwith new low pressure system to be formed in bay of bengal imd predicts intensified monsoon rains\nAlbin Kurian | Samayam Malayalam | Updated: 06 Jun 2020, 11:38:00 AM\nജൂൺ പത്തോടു കൂടി രൂപപ്പെടുന്ന പുതിയ ന്യൂന‍മ‍ര്‍ദ്ദം ചുഴലിക്കാറ്റാകാൻ സാധ്യതയില്ലെന്നും എന്നാൽ മഴ ശക്തിപ്പെടാൻ കാരണമാകുമെന്നുമാണ് കാലാവസ്ഥാ പ്രവചനം.\nന്യൂഡൽഹി: ഉംപുനും നിസർഗയ്ക്കും ശേഷം ഇന്ത്യൻ ഉപഭൂഖണ്ഡത്തിൽ കനത്ത മഴയ്ക്ക് കാരണമായേക്കാവുന്ന അടുത്ത ന്യൂനമർദ്ദം രൂപപ്പെടുമെന്ന് കാലാവസ്ഥാകേന്ദ്രം. ബംഗാൾ ഉൾക്കടലിൽ രൂപപ്പെടുന്ന ന്യൂനമർദ്ദം ജൂൺ 10-11ഓടു കൂടി ഒഡീഷയോടു ചേർന്നു തീരം തൊടും. എന്നാൽ ഇത് ചുഴലിക്കാറ്റായി മാറാൻ സാധ്യത കുറവാണെന്ന് കാലാവസ്ഥാ കേന്ദ്രം അറിയിച്ചു.\nAlso Read: നിലപാട് മാറ്റി WHO; പൊതുസ്ഥലങ്ങളില് മാസ്‍ക് നിര്‍ബന്ധം; 60 വയസ് കഴിഞ്ഞവര്‍ക്ക് മെഡിക്കല് മാസ്‍ക്\nപുതിയ ന്യൂനമർദ്ദത്തിൻ്റെ വരവോടെ മധ്യേന്ത്യൻ സംസ്ഥാനങ്ങളിലും വടക്കുകിഴക്കൻ സംസ്ഥാനങ്ങളിലും മൺസൂൺ ശക്തിപ്പെടും. ബംഗാൾ ഉൾക്കടലിൻ്റെ കിഴക്കൻ ഭാഗത്തോടു ചേർന്നായിരിക്കും പുതിയ ന്യൂനമർദ്ദം രൂപപ്പെടുക. അതേസമയം, ന്യൂനമർദ്ദം ഇതുവരെ രൂപപ്പെടാത്തതിനാൽ ഇതിൻ്റെ സഞ്ചാരപാത വ്യക്തമായി പ്രവചിക്കാനായിട്ടില്ലെന്നാണ് കാലാവസ്ഥാ വകുപ്പ് പറയുന്നത്. എന്നാൽ പുതിയ ന്യൂനമർദ്ദത്തിൻ്റെ വരവോടെ ജൂൺ 10 മുതൽ ഓഡീഷ ഉൾപ്പെടെയുള്ള സംസ്ഥാനങ്ങളിൽ മഴ കനക്കും. ജൂൺ 11, 12, 13 തീയതികളിൽ ഡൽഹി, ഉത്തർ പ്രദേശ് തുടങ്ങിയ കേന്ദ്രങ്ങളിൽ 50 മുതൽ 60 കിലോമീറ്റ‍ര് വരെയുള്ള കാറ്റു വീശിയേക്കുമെന്നും റിപ്പോ‍ര്‍ട്ടുകളുണ്ട്.\nസംസ്ഥാനത്ത് ഇത്തവണ ജൂൺ ഒന്നിനു തന്നെ കാലവര്‍ഷം ആരംഭിച്ചിരുന്നു. കേരളത്തിൽ ഒരാഴ്ചത്തെ മൺസൂൺ പിന്നിടുമ്പോൾ മുൻവ‍ര്‍ഷം ഇതേ കാലയളവിൽ ലഭിച്ചതിനെക്കാൾ അധികം മഴയാണ് ലഭിച്ചത്. സംസ്ഥാനത്തെ9ജില്ലകളിൽ ശക്തമായ മഴ ലഭിച്ചു. എന്നാൽ വരും ദിവസങ്ങളിൽ കേരളത്തിൽ കാലവ‍ര്‍ഷം ദു‍ര്‍ബലമായേക്കുമെന്നാണ് കാലാവസ്ഥാ റിപ്പോ‍ര്‍ട്ട്. ശനിയാഴ്ച അഞ്ച് ജില്ലകളിലും ഞായറാഴ്ച മൂന്ന് ജില്ലകളിലുമാണ് യെല്ലോ അല‍ര്‍ട്ട്.\nവന്ദേഭാരത് ദൗത്യം ഇവരെ രക്ഷിക്കുമോ?; പ്രതികരിക്കാതെ കേന്ദ്രം, മടങ്ങിയെത്തുക 41 ശതമാനം പേർആര്‍ട്ടിക്കിള് ഷോ\nmonsoon rain news monsoon rain in kerala monsoon rain Kerala rains Kerala Monsoon IMD monsoon forecast\nWeb Title : with new low pressure system to be formed in bay of bengal imd predicts intensified monsoon rains


K Sudhakaran: ഷുഹൈബ് വധക്കേസ്: നീതി നിഷേധിക്കപ്പെട്ടു, ഏതറ്റം വരെയും പോകുമെന്ന് കെ സുധാകരൻ - congress mp k sudhakaran on high court verdict in shuhaib murder case | Samayam Malayalam\ncongress mp k sudhakaran on high court verdict in shuhaib murder case\nഷുഹൈബ് വധക്കേസ്: നീതി നിഷേധിക്കപ്പെട്ടു, ഏതറ്റം വരെയും പോകുമെന്ന് കെ സുധാകരൻ\nSamayam Malayalam | Updated: 02 Aug 2019, 05:28:00 PM\nഷുഹൈബ് വധക്കേസിലെ സിബിഐ അന്വേഷണം ഹൈക്കോടതി ഡിവിഷൻ ബെഞ്ചാണ് റദ്ദാക്കിയത്. ഇത് സ്വാഗതാര്‍ഹമാണെന്ന് ഡിജിപി ലോക്നാഥ് ബെഹ്റ പറഞ്ഞു. എന്നാൽ സുപ്രീംകോടതിയെ സമീപിക്കുമെന്ന് കുടുംബം വ്യക്തമാക്കി.\nകണ്ണൂര്: യൂത്ത് കോൺഗ്രസ് പ്രവര്‍ത്തകനായ ഷുഹൈബിൻ്റെ കൊലപാതകക്കേസിൽ നീതി നിഷേധിക്കപ്പെട്ടുവെന്ന് കോൺഗ്രസ് എംപി കെ സുധാകരൻ. കേസിൽ സുതാര്യമായ അന്വേഷണം നടന്നുവെന്നാണ് സംസ്ഥാന സര്‍ക്കാര് പറയുന്നത്. എന്നാൽ എന്തിനാണ് ഖജനാവിലെ 50 ലക്ഷം മുടക്കി അഭിഭാഷകനെ കൊണ്ടുവന്നതെന്നും അദ്ദേഹം ചോദിച്ചു.\nആരാണ് സര്‍ക്കാര് കൊണ്ടുവന്ന ആസാം സ്വദേശിയായ അഭിഭാഷകൻ?. ഈ കേസിൽ അയാൾ വന്നതിന് ശേഷമാണ് മാറ്റങ്ങൾ ഉണ്ടായത്. ഇതിൽ അന്വേഷണം വേണം. സിബിഐ അന്വേഷണം വരാതിരിക്കാൻ സര്‍ക്കാര് ഗൂഢാലോചന നടത്തി. എന്തിനാണ് എൽഡിഎഫ് സിബിഐയെ ഭയക്കുന്നതെന്നും കെ സുധാകരൻ ചോദിച്ചു.\nസിബിഐ അന്വേഷണം വേണ്ടെന്ന ഹൈക്കോടതി വിധിക്കെതിരെ സുപ്രീംകോടതിയിൽ അപ്പീൽ നൽകുമെന്ന് കെപിസിസി പ്രസിഡൻ്റ് മുല്ലപ്പള്ളി രാമചന്ദ്രൻ വ്യക്തമാക്കി. കേസിൻ്റെ ചുമതല കെ സുധാകരൻ എംപി വഹിക്കും. സിബിഐ അന്വേഷണത്തിൽ കോൺഗ്രസ് ഉറച്ചുനിൽക്കുന്നുവെന്നും മുല്ലപ്പള്ളി രാമചന്ദ്രൻ പറഞ്ഞു.\nസിബിഐ അന്വേഷണത്തെ സര്‍ക്കാര് എതിര്‍ക്കുന്നത് എന്തിനാണെന്ന് മനസിലാകുന്നില്ലെന്ന് റിട്ട. ജസ്റ്റിസ് കമാൽ പാഷ പറഞ്ഞു. സിബിഐ അന്വേഷണത്തിനെതിരെ കേസ് നടത്താൻ ചെലവാക്കുന്നത് ജനങ്ങളുടെ പണമാണ്. അന്വേഷണം എപ്പോള് മറ്റൊരു ഏജൻസിക്ക് വിടണം എന്ന് തീരുമാനിക്കുന്നത് ജഡ്ജിയുടെ വിവേചനാധികാരമാണ്. പുതിയ സാഹചര്യങ്ങള് കൂടി കണക്കിലെടുത്ത് ഡിവിഷൻ ബെഞ്ച് പുറപ്പെടുവിച്ച വിധിയെ അംഗീകരിക്കുന്നുവെന്നും അദ്ദേഹം പറഞ്ഞു.\nRead More: ഷുഹൈബ് വധക്കേസ്: സിബിഐ അന്വേഷണം ഇല്ല; സിംഗിള് ബെഞ്ച് ഉത്തരവ് റദ്ദാക്കി\nഅതേസമയം കേസിൽ സുപ്രീംകോടതിയെ സമീപിക്കുമെന്ന് ഷുഹൈബിൻ്റെ പിതാവ് മാധ്യമങ്ങളോട് പ്രതികരിച്ചു. കോടികള് മുടക്കി അഭിഭാഷകരെ കൊണ്ടുവന്നതിനാലാണ് വിധി സര്‍ക്കാരിന് അനുകൂലമായത്. സിബിഐ അന്വേഷണം ഉണ്ടായാൽ നേതാക്കന്മാര് പിടിക്കപ്പെടുമെന്ന ഭീതി സര്‍ക്കാരിന് ഉണ്ടെന്നും അദ്ദേഹം ആരോപിച്ചു.\nഹൈക്കോടതി ഡിവിഷൻ ബെഞ്ചിൻ്റെ വിധി സ്വാഗതാര്‍ഹമാണെന്ന് ഡിജിപി ലോക്നാഥ് ബെഹ്റ പറഞ്ഞു. കേരള പോലീസിൻ്റെ അന്വേഷണ മികവിനുള്ള അംഗീകാരമാണിതെന്നും പ്രതികള്‍ക്ക് അര്‍ഹമായ ശിക്ഷ ഉറപ്പാക്കുമെന്നും ഡിജിപി വ്യക്തമാക്കി.\nഇന്ന് ഹൈക്കോടതി ഡിവിഷൻ ബെഞ്ചാണ് ഷുഹൈബ് വധക്കേസിലെ സിബിഐ അന്വേഷണം റദ്ദാക്കിയത്. നേരത്തെ ഹൈക്കോടതി സിംഗിള് ബെഞ്ച് ഉത്തരവിട്ടിരുന്ന സിബിഐ അന്വേഷണമാണ് ഡിവിഷൻ ബെഞ്ച് റദ്ദാക്കിയിരിക്കുന്നത്. സംസ്ഥാന സര്‍ക്കാര് നൽകിയ അപ്പീൽ ഹര്‍ജി ചീഫ് ജസ്റ്റിസ് അടങ്ങിയ ബെഞ്ച് അംഗീകരിച്ചു.\nഷുഹൈബ് വധക്കേസിലെ മുഴുവൻ പ്രതികളെയും പിടികൂടിയെന്ന് സര്‍ക്കാര് ഹൈക്കോടതിയിൽ വാദിച്ചു. പ്രാദേശിക ഗൂഢാലോചനയുടെ ഭാഗമായിട്ടാണ് കൊലപാതകം നടന്നത്. യുഎപിഎ പോലുള്ള വകുപ്പുകള് ചുമത്തേണ്ട കാര്യങ്ങള് അന്വേഷണത്തിൽ കണ്ടെത്താൻ സാധിച്ചിട്ടില്ലെന്നും സര്‍ക്കാര് അറിയിച്ചു. ഇതേത്തുടര്‍ന്ന് സിംഗിൾ ബെഞ്ചിൻ്റെ ഉത്തരവ് റദ്ദാക്കണമെന്നായിരുന്നു സര്‍ക്കാര് ഹൈക്കോടതിയിൽ ആവശ്യപ്പെട്ടത്. നിലവിലെ പോലീസ് അന്വേഷണവും വിചാരണാ നടപടികളുമായി മുന്നോട്ടുപോകാമെന്നും ഹൈക്കോടതി നിര്‍ദ്ദേശിച്ചു.\nകേസിൻ്റെ പ്രാഥമിക ഘട്ടത്തിലാണ് സിബിഐ അന്വേഷണത്തിന് ഉത്തരവിട്ടത്. സിബിഐ അന്വേഷണം ആവശ്യപ്പെട്ട ഹര്‍ജിക്കാരുടെ ഉദ്ദേശശുദ്ധിയിൽ സംശയം ഉണ്ടെന്നും ഡിവിഷൻ ബെഞ്ച് ചൂണ്ടിക്കാട്ടി. അതേസമയം വിചാരണ നടക്കുന്ന ഘട്ടത്തിൽ തുടരുന്വേഷണം ആവശ്യപ്പെട്ട് കുടുംബത്തിന് കോടതിയെ സമീപിക്കാമെന്നും ഇന്നത്തെ ഉത്തരവ് ഇതിന് തടസമാകില്ലെന്നും കോടതി നിര്‍ദ്ദേശിച്ചു.\n2018 ഫെബ്രുവരി 12 നാണ് യൂത്ത് കോൺഗ്രസ് മട്ടന്നൂർ ബ്ലോക്ക് സെക്രട്ടറിയായിരുന്ന എസ് പി ഷുഹൈബിനെ അക്രമി സംഘം വെട്ടിക്കൊന്നത്. കണ്ണൂരിലെ തെരൂരിലെ തട്ടുകടയിൽ ഭക്ഷണം കഴിച്ചുകൊണ്ടിരിക്കെയാണ് ഷുഹൈബിനു നേരെ ആക്രമണം ഉണ്ടായത്. കേസിൽ ഇതുവരെ 11 പ്രതികളെ പോലീസ് അറസ്റ്റ് ചെയ്തു. സിപിഎം മുൻ ലോക്കൽ സെക്രട്ടറി ഉള്‍പ്പെടെ 14 പേര്‍ക്കെതിരെയാണ് കേസ്.\nNR 132 Lottery Result: നിര്‍മ്മൽ ലോട്ടറിയുടെ ഫലം പുറത്ത്; ഒന്നാം സമ്മാനം 60 ലക്ഷം! ആര്‍ട്ടിക്കിള് ഷോ\nകോൺഗ്രസ് കെ സുധാകരൻ shuhaib murder case K Sudhakaran Congress\nWeb Title : congress mp k sudhakaran on high court verdict in shuhaib murder case


Friday, September 25, 2020 13:55:03 PM\nസ്വന്തം ലേഖകൻ: യുഎസ് പ്രസിഡന്റ് ഡൊണാള്‍ഡ് ട്രംപിന്റെ മധ്യസ്ഥതയില് യുഎഇയും ഇസ്രായേലും ചരിത്രപരമായ കരാറിലെത്തി. കരാര് പ്രകാരം കൂടുതല് പലസ്തീന് പ്രദേശങ്ങള് പിടിച്ചെടുക്കുന്നതും പരമാധികാരം സ്ഥാപിക്കുന്നതും താത്കാലികമായി നിര്‍ത്താന് ഇസ്രായേല് സമ്മതിച്ചിട്ടുണ്ടെന്ന് വൈറ്റ്ഹൗസ് വൃത്തങ്ങളും യുഎഇയും അറിയിച്ചു. യുഎഇയും ഇസ്രായേലും പരസ്പര ഉഭയകക്ഷി സഹകരണത്തിനും ധാരണയായിട്ടുണ്ട്.\n“ഇന്ന് വലിയ മുന്നേറ്റം! ഞങ്ങളുടെ രണ്ട് മഹത്തായ സുഹൃത്തുക്കളായ ഇസ്രായേലും യുണൈറ്റഡ് അറബ് എമിറേറ്റ്‌സും തമ്മിലുള്ള ചരിത്രപരമായ സമാധാന കരാറിലേര്‍പ്പെട്ടു,” ട്രംപ് ട്വീറ്റ് ചെയ്തു.\n“പ്രസിഡന്റ് ട്രംപും പ്രധാനമന്ത്രി നെതന്യാഹുവുമായുള്ള ചര്‍ച്ചയില് ഇസ്രയേല്, പലസ്തീന് പ്രദേശങ്ങള് കൂടുതല് പിടിച്ചെടുക്കുന്നത് തടയാന് ധാരണയിലെത്തി. യുഎഇയും ഇസ്രായേലും സഹകരണത്തിനും ഉഭയകക്ഷി ബന്ധം സ്ഥാപിക്കുന്നതിനുള്ള ഒരു റോഡ് മാപ്പ് തയ്യാറാക്കാനും സമ്മതിച്ചു,” മുഹമ്മദ് ബിന് സായിദ് അല് നഹ്യാന് ട്വീറ്ററിലൂടെ അറിയിച്ചു.\nപശ്ചിമേഷ്യയിലെ മറ്റു ചില രാജ്യങ്ങളുമായും അടുത്ത ആഴ്ച ഇത്തരത്തില് കരാറുണ്ടാകുമെന്നും ട്രംപ് അറിയിച്ചിട്ടുണ്ട്. ഇത് അസാധ്യമാണെന്ന് എല്ലാവരും പറഞ്ഞു, 49 വര്‍ഷത്തിനു ശേഷം ഇസ്രയേലും യുഎഇയും തങ്ങളുടെ നയതന്ത്ര ബന്ധം പൂര്‍ണ്ണമായും സാധാരണമാക്കും. അവര് എംബസികളെയും അംബാസഡര്‍മാരെയും കൈമാറ്റം ചെയ്യുകയും അതിര്‍ത്തിയിലുടനീളം സഹകരണം ആരംഭിക്കുകയും ചെയ്യുമെന്നും ട്രംപ് കൂട്ടിച്ചേര്‍ത്തു.\nയു.എ.ഇയും തമ്മില് നിര്‍ണായകമായ നയതന്ത്ര ബന്ധത്തിന് തുടക്കം കുറിച്ചിരിക്കെ വിഷയം അറബ് ലോകത്ത് ചര്‍ച്ചയായിരിക്കുകയാണ്. വിഷയത്തില് രൂക്ഷ വിമര്‍നമാണ് ഫലസ്തീന് നേതൃത്വം നടത്തിയിരിക്കുന്നത്. യു.എ.ഇയും ഇസ്രഈലും യു.എസും ഒരുമിച്ച് നടത്തിയ ഈ പ്രഖ്യാപനത്തെ തള്ളിക്കളയുകയും അപലപിക്കുകയും ചെയ്യുന്നെന്ന് ഫല്‌സ്തീന് പ്രസിഡന്റ് മഹമ്മുദ് അബ്ബാസിന്റെ വക്താവ് അറിയിച്ചു. ഫലസ്തീനെ ചതിക്കുകയായിരുന്നെന്നും ഇദ്ദേഹം പറഞ്ഞു.\nസമാനമായി ഫലസ്തീനിലെ ഹമാസ് നേതൃത്വവും പ്രതികരിച്ചു. ഫലസ്തീന് ജനതയുടെ അവകാശ നിഷേധത്തിനും ഇസ്രഈല് അധിനിവേശത്തിനും ഇത് കാരണമാവുമെന്ന് ഹമാസ് പ്രതിനിധി ഹസിം ഖാസിം പ്രസ്താവനയില് പറഞ്ഞു.\nഇസ്രഈല്- യു.എ.ഇ അനുനയത്തെ ജോര്‍ദാന് പ്രതീക്ഷയോടെയാണ് നോക്കുന്നത്. ഇസ്രഈല് ഫലസ്തീന് മേഖലയിലേക്കുള്ള അധിനിവേശം നിര്‍ത്തിയാല് മേഖലയില് സമാധാനം സാധ്യമാവുമെന്നാണ് ജോര്‍ദാന് വിദേശ കാര്യ മന്ത്രി പറഞ്ഞത്. യു.എ.ഇയുടെ ഉറ്റ സുഹൃദ് രാജ്യമായ ഈജിപ്തും ഇസ്രഈല് യു.എ.ഇ അനുനയത്തെ സ്വാഗതം ചെയ്തു.


ആർദ്ര സാജൻ, കേരളത്തിന്‍റെ ആദ്യ ലേഡി ബീറ്റ് ബോക്സർ | Ardra Sajan 17 Year Old Girl Gains Popularity As Beatboxer | Madhyamam\ndate_range 10 Jun 2021 8:38 AM GMT\nആർദ്ര സാജൻ, കേരളത്തിന്‍റെ ആദ്യ ലേഡി ബീറ്റ് ബോക്സർ\nകണ്ഠനാളങ്ങൾകൊണ്ട് ഇലക്ട്രോണിക് സംഗീത ഉപകരണങ്ങൾക്ക് ജീവൻ നൽകി വിസ്മയം സൃഷ്ടിക്കുകയാണ് ആർദ്ര\nബീറ്റ് ബോക്സിങ് എന്നു കേട്ടിട്ടുണ്ടോ? കേൾക്കുമ്പോൾ പുതുമ തോന്നിയേക്കാം. ഇലക്ട്രോണിക് സംഗീതോപകരണങ്ങളുടെ ശബ്ദാനുകരണമാണ് ബീറ്റ് ബോക്സിങ്. ശ്രോതാക്കളെ ആസ്വാദനത്തിന്‍റെ പുതിയ തലങ്ങളിൽ എത്തിച്ച കലയാണ് മിമിക്രി. മിമിക്രിയുടെ മറ്റൊരു രൂപമാണ് ബീറ്റ് ബോക്സിങ്.\nഡിജെക്കും ഹിപ്ഹോപ്പിനുമെല്ലാം പ്രിയം ഏറിയതോടെ ഹിപ്‌ഹോപ്പിന്‍റെ ഭാഗമായ ബീറ്റ് ബോക്സിങിലൂടെ ആരാധകരെ സൃഷ്ടിക്കുകയാണ് ആർദ്ര സാജൻ എന്ന പതിനേഴുകാരി. നിരവധി വേദികളും ചാനലുകളും കീഴടക്കി സിനിമയിലേക്കും കടക്കുകയാണ് കേരളത്തിന്‍റെ ഈ ലേഡി ബീറ്റ് ബോക്സർ.\nതിരുവനതപുരം മാർ ഇവാനിയോസ് കോളജിലെ ഒന്നാം വർഷ ബിരുദ വിദ്യാർഥിനിയായ ആർദ്ര കലോത്സവ വേദികളിൽ മിമിക്രി താരമായി തിളങ്ങിയ ശേഷമാണ് ബീറ്റ് ബോക്സിങിലേക്ക് ചുവടു മാറ്റിയത്. വിവിധ വേദികളിൽ പ്രകടനങ്ങൾ കാഴ്ച വച്ചിട്ടുള്ള ആർദ്രയുടെ അവതരണങ്ങൾ ടിക് ടോക്കിലൂടെ ഹിറ്റായി മാറുകയായിരുന്നു.\nപ്രസീത ചാലക്കുടി എന്ന നാടൻ പാട്ടു കലാകാരിക്കൊപ്പം 'കുട്ടാ കുട്ടാ കരയല്ലേ കുട്ടാ' എന്ന നാടൻ പാട്ടിനു വേണ്ടി ബീറ്റ് ബോക്സിങ് ചെയ്തു. സ്കൂളിലെ യുവജനോത്സവ വേദിയിലാണ് ആർദ്ര ആദ്യമായി ബീറ്റ് ബോക്സിങ് ചെയ്തത്. വീട്ടുകാരും അധ്യാപകരും കൂട്ടുകാരുമെല്ലാം പരിപൂർണ പിന്തുണയുമായി ഈ കലാകാരിക്കൊപ്പമുണ്ട്.\nഅനുകരണത്തിൽ ഏറെ താൽപര്യമുള്ള അച്ഛനാണ് ആർദ്രയുടെ ഏറ്റവും വലിയ പിൻബലം. ടിനി ടോം, ജാസി ഗിഫ്റ്റ്, വിധു പ്രതാപ് എന്നിവരോടൊപ്പം ഇന്ത്യക്കകത്തും പുറത്തും ആർദ്ര നൂറുകണക്കിന് വേദികൾ പങ്കിട്ടു. എ.ആർ. റഹ്മാന്‍റെ പെട്ട റാപ് എന്ന ഗാനത്തിന്‍റെ കവർ സോങ് ചെയ്തപ്പോൾ അതിൽ ബീറ്റ് ബോക്സിങ് ചെയ്തത് ആർദ്രയാണ്. ആ ഗാനത്തിന്‍റെ പശ്ചാത്തലസംഗീതം മുഴുവൻ ബീറ്റ് ബോക്സിങിലൂടെയാണ് ഒരുക്കിയത്. അത് ഏറെ ശ്രദ്ധിക്കപ്പെടുകയും ചെയ്തിരുന്നു. പരിശീലനമൊന്നും ഇല്ലാതെ സ്വന്തമായി യൂട്യൂബ് നോക്കിയാണ് ആർദ്ര ബീറ്റ് ബോക്സിങ് പരിശീലിച്ചത്.\nതെലുങ്ക് ചാനലായ ETV യിലെ കോമഡി പരിപാടിയായ ശ്രീ ദേവി ഡ്രാമാ കമ്പനിയിൽ ആർദ്ര അവതരിപ്പിച്ച ബീറ്റ് ബോക്സിങ് ഇതിനോടും 40 ലക്ഷത്തിലധികം ആളുകൾ കണ്ടു കഴിഞ്ഞു. മലയാളത്തിലെ ആഹാ, വെയിൽ എന്നീ രണ്ട് ചലച്ചിത്രങ്ങളിലെ ഗാനങ്ങൾക്ക് ആർദ്ര ബീറ്റ്ബോക്സിങ്ങിലൂടെ പശ്ചാത്തല സംഗീതം നൽകി. സംഗീതത്തിൽ ഡോക്ടറേറ്റ് നേടിയ ആർദ്ര ഗിന്നസ് റിക്കാർഡും കരസ്ഥമാക്കി. തുടർച്ചയായി മൂന്നുതവണ സംസ്ഥാന സ്കൂൾ യുവജനോത്സവത്തിൽ മിമിക്രിയിൽ എ ഗ്രേഡ് നേടിയിട്ടുണ്ട്.\nTAGS:Ardra Sajan Beatboxer\nNews Summary - Ardra Sajan 17 Year Old Girl Gains Popularity As Beatboxer


ഇന്ത്യയിൽ കഴിഞ്ഞ 24 മണിക്കൂറിനിടെ സ്ഥിരീകരിച്ചത് രണ്ടര ലക്ഷം കോവിഡ് കേസുകൾ / 20,31,977 പേര് ചികിത്സയില് തുടരുന്നു – Dubai Vartha\nഇന്ത്യയിൽ കഴിഞ്ഞ 24 മണിക്കൂറിനിടെ സ്ഥിരീകരിച്ചത് രണ്ടര ലക്ഷം കോവിഡ് കേസുകൾ / 20,31,977 പേര് ചികിത്സയില് തുടരുന്നു\nഇന്ത്യയിൽ കഴിഞ്ഞ 24 മണിക്കൂറിനിടെ 2,59,170 പേര്‍ക്ക് കോവിഡ് സ്ഥിരീകരിച്ചു. കഴിഞ്ഞ ദിവസത്തെ അപേക്ഷിച്ച് കേസുകളില് നേരിയ കുറവ് ഇന്ന് റിപ്പോര്‍ട്ട് ചെയ്തിട്ടുണ്ട്. കഴിഞ്ഞ ദിവസം 2,73,810 പേര്‍ക്കാണ് രാജ്യത്ത് കോവിഡ് സ്ഥിരീകരിച്ചത്.\nതുടര്‍ച്ചയായി ആറാം ദിവസമാണ് രാജ്യത്ത് കോവിഡ് രോഗികളുടെ എണ്ണം രണ്ട് ലക്ഷം പിന്നിടുന്നത്. 1761 പേര്‍ക്കാണ് 24 മണിക്കൂറിനിടെ കോവിഡ് മൂലം ജീവന് നഷ്ടപ്പെട്ടത്. ഇതോടെ രാജ്യത്ത് കോവിഡ് ബാധിച്ച് മരിച്ചവരുടെ എണ്ണം 1,80,530 ആയി ഉയര്‍ന്നു.\nകഴിഞ്ഞ 24 മണിക്കൂറിനിടെ 1,54,761 പേര് കോവിഡ് മുക്തരായി. ഇതോടെ കോവിഡ് മുക്തരായവരുടെ എണ്ണം 1,31,08,582 ആയി. 20,31,977 പേര് ഇപ്പോഴും ചികിത്സയില് തുടരുകയാണ്. രാജ്യത്ത് ഇതുവരെ കോവിഡ് ബാധിച്ചവരുടെ എണ്ണം 1,53,21,089 ആണ്. ഇതുവരെ രാജ്യത്ത് 12,71,29,113 പേര് കോവിഡ് വാക്‌സിന് സ്വീകരിച്ചു.\nദുബായിൽ റമദാൻ നോമ്പുകാലത്ത് ഭക്ഷണശാലകളിൽ ഔട്ട്ഡോർ ഡൈനിംഗ്, ഷിഷാ സേവനങ്ങൾ എന്നിവക്ക് നിരോധനമുണ്ട് ; വ്യക്‌തത വരുത്തി ദുബായ് മുനിസിപ്പാലിറ്റി